ഇന്ത്യ - വിൻഡീസ് ഏകദിനം ക്രിക്കറ്റ് പ്രേമികളെ മാത്രമല്ല കേരളത്തിൻറെ വിനോദ സഞ്ചാര മേഖലയ്ക്കും ആവേശം നൽകുന്നുണ്ട് . ക്രിക്കറ്റ് ടൂറിസമാണ് ആ ആവേശത്തിന് കാരണം . ഈ മത്സരത്തോടെ സംസ്ഥാനത്ത് ക്രിക്കറ്റ് ടൂറിസത്തിന്റെ നല്ലനാളുകൾ വരുമെന്നാണ് വിനോദസഞ്ചാര മേഖലയിലുള്ളവർ ഉറച്ച് വിശ്വസിക്കുന്നത് . ഒരു പ്രദേശത്ത് അന്താരാഷ്ട്ര ക്രിക്കറ്റ് മത്സരം നടക്കുമ്പോൾ അതിനെ തുടർന്ന് ആ പ്രദേശത്തെ ടൂറിസം മേഖലയിലുണ്ടാകുന്ന വളർച്ചയാണ് ക്രിക്കറ്റ് ടൂറിസം കൊണ്ട് ഉദ്ദേശിക്കുന്നത് . ഉദാഹരമായി , ഇന്ത്യൻ ക്രിക്കറ്റ് താരം വിരാട് കോഹ്ലിയെ പോലെയുളളവർ വന്നുപോയ സ്ഥലങ്ങൾ കാണാൻ വിനോദ സഞ്ചാരികൾക്ക് എന്നും ആവേശമാണ് . മാത്രമല്ല , ഇന്ത്യ - വെസ്റ്റിൻഡീസ് പോലെയുളള മത്സരങ്ങൾ , അന്താരാഷ്ട്ര തലത്തിൽ സംപ്രേക്ഷണം ചെയ്യുന്നവയായതിനാൽ കേരളത്തിൻറെ വിനോദ സഞ്ചാര മേഖലയ്ക്ക് ഈ മത്സരത്തിലൂടെ ലഭിക്കുന്ന പ്രെമോഷൻ ഏറെ ഗുണകരമാണ് . തിരുവനന്തപുരത്ത് നടക്കുന്ന മത്സരത്തിൻറെ ഭാഗമായി തലസ്ഥാനത്തെ ഹോട്ടലുകളും പ്രധാന ടൂറിസം കേന്ദ്രങ്ങളും ഇപ്പോഴേ സഞ്ചാരികൾക്കായി തയ്യാറായിക്കഴിഞ്ഞു . പ്രളയശേഷം പ്രതിസന്ധിയിലായ കേരളത്തിന്റെ വിനോദ സഞ്ചാര മേഖലയ്ക്ക് അത് മറികടക്കാൻ ക്രിക്കറ്റ് ടൂറിസം വളരെ മികച്ച ഒരഅവസരമാണ് . സാധാരണ നവരാത്രിക്കാലം കേരളത്തിന്റെ വിനോദ സഞ്ചാര മേഖലയ്ക്ക് മികച്ച സമയമായാണ് കരുതുന്നത് . നവരാത്രിക്കാലത്ത് ഉത്തരേന്ത്യയിൽ അനേകം ഒഴിവ് ദിനങ്ങൾ ഉളളതിനാലാണിത് . എന്നാൽ , പ്രളയത്തിൽ കേരളം തകർന്നെന്ന പ്രചാരണം സഞ്ചാരികളുടെ വരവിൽ കുറവ് വരുത്തി . മുൻ വർഷങ്ങളിൽ ലഭിച്ചതിന്റെ 30 ശതമാനം ബുക്കിങ് മാത്രമാണ് ഇക്കുറി നവരാത്രിക്കാലത്തുണ്ടായത് . ഇതിനാൽ തന്നെ വരാനിരിക്കുന്ന ക്രിക്കറ്റ് മത്സരത്തിന് പ്രധാന്യമേറെയാണ് . വരാനിരിക്കുന്ന ക്രിസ്മസ് - ന്യൂ ഇയർ സീസണ് ഇന്ത്യ - വെസ്റ്റിൻഡീസ് ആവേശപ്പോരാട്ടത്തിൽ നൽകുന്ന പ്രതീക്ഷകൾ ഏറെയാണ് . നവംബർ ഒന്നിന് നടക്കാൻ പോകുന്ന ഏകദിനം മത്സരം ടൂറിസം പ്രചാരണ പരിപാടികൾക്കായി ഉപയോഗപ്പെടുത്താനുളള ശ്രമത്തിലാണ് സംസ്ഥാന ടൂറിസം വകുപ്പും . വിനോദ സഞ്ചാര മേഖലയ്ക്കൊപ്പം നമ്മൾക്കും കാത്തിരിക്കാം ഇന്ത്യ - വിൻഡീസ് ഏകദിന പോരാട്ടത്തിനായി .


സംസ്ഥാനത്തെ പ്രാദേശിക ടൂറിസം സംരംഭങ്ങളെ വളർത്തിയെടുക്കാനുളള പെപ്പർ പദ്ധതി കൂടുതൽ മേഖലകളിലേക്ക് വ്യാപിപ്പിക്കാൻ സംസ്ഥാന സർക്കാർ തയ്യാറെടുക്കുന്നു . ഇതിൻറെ ഭാഗമായി പെപ്പർ പദ്ധതിയുടെ രണ്ടാം ഘട്ടം 12 പഞ്ചായത്തുകളിൽ ഈ മാസം തുടങ്ങും . പദ്ധതിക്കായി പ്രാദേശിക ടൂറിസം വിവരങ്ങൾ ലഭ്യമാക്കുന്ന ഇ ബ്രോഷർ മന്ത്രി കടകംപള്ളി സുരേന്ദ്രൻ പുറത്തിറക്കി . വൈക്കം താലൂക്കിൽ വൻ വിജയമായതോടെയാണ് പെപ്പർ പദ്ധതി കൂടുതൽ സ്ഥലങ്ങളിലേക്ക് വ്യാപിപ്പിക്കുന്നത് . ഗ്രാമസഭകൾ ചേർന്ന് പ്രാദേശിക ടൂറിസം സാധ്യതകൾ കണ്ടെത്തി പരിപോഷിപ്പിക്കുകയാണ് പദ്ധതിയുടെ ലക്ഷ്യം . കർഷകർ , കരകൌശല നിർമാതാക്കൾ , പരമ്പരാഗത തൊഴിലാളികൾ , കലാകാരൻമാർ , ഫാം സ്റ്റേ , ഹോം സ്റ്റേ സംരംഭകർ , ടൂർ ഗൈഡുകൾ , എന്നിങ്ങനെ വിനോദ സഞ്ചാരമേഖലയിൽ സാധ്യതയുള്ളവർക്കെല്ലാം വിദഗ്ദ ഉപദേശവും സഹായങ്ങളും ടൂറിസം വകുപ്പ് നൽകും . സഞ്ചാരികളെ കൂടുതലായി ഇത്തരം പ്രാദേശിക ടൂറിസം കേന്ദ്രങ്ങളിലേക്കെത്തിക്കാനാണ് ഇ ബ്രോഷറും ടൂറിസം വകുപ്പ് പുറത്തിറക്കിയത് . ഉത്തരവാദിത്വ ടൂറിസം മിഷൻറെ കീഴിൽ 2017 ഓഗസ്റ്റ് മുതൽ 2018 ഒക്ടോബർ വരെ 11532 ചെറുകിട സംരംഭങ്ങളാണ് സംസ്ഥാനത്ത് തുടങ്ങിയത് . ഇതിലൂടെ ടൂറിസം മേഖലയിലേക്ക് അഞ്ച് കോടിയിലേറെ രൂപ എത്തി . 30 , 422 വിനോദസഞ്ചാരികൾ കേരളത്തിലെ തെരഞ്ഞെടുക്കപ്പെട്ട ഗ്രാമങ്ങളിൽ എത്തി . 48 ലക്ഷം രൂപയുടെ വരുമാനം പരമ്പരാഗത തൊഴിലാളികൾക്ക് ലഭിച്ചുവെന്നും ടൂറിസം വകുപ്പ് പറയുന്നു . പ്രാദേശിക യൂണിറ്റുകൾ വിജയകരമായി നടത്തുന്നവരെ തിരുവനന്തപുരത്ത് നടന്ന ചടങ്ങിൽ ടൂറിസം മന്ത്രി കടകംപള്ളി സുരേന്ദ്രൻ ആദരിച്ചു .


ഇതിനായി യാത്രാ ടിക്കറ്റ് നിരക്കിനൊപ്പം 92 പൈസ കൂടി അധികം മുടക്കിയാൽ മതിയാകും . ഇക്കഴിഞ്ഞ റെയിൽവേ ബജറ്റിൽ മന്ത്രി സുരേഷ് പ്രഭു നടത്തിയ പ്രഖ്യാപനമാണ് ഇപ്പോൾ യാഥാർത്ഥ്യമാകുന്നത് . ടിക്കറ്റ് ബുക്ക് ചെയ്യുന്ന സമയത്ത് യാത്രക്കാർക്ക് ഇൻഷുറൻസ് പരിരക്ഷ തെരഞ്ഞെടുക്കാനുള്ള അവസരമുണ്ടാകുമെന്നായിരുന്നു മന്ത്രിയുടെ വാഗ്ദ്ധാനം . സബ്അർബൻ ട്രെയിനുകളിൽ ഒഴികെ എല്ലാ തീവണ്ടികളിലും ഈ ആനുകൂല്യം ലഭ്യമാകും . വിദേശികളുടെ അഞ്ചുവയസിൽ താഴെയുള്ള മക്കൾക്ക് ഈ ആനുകൂല്യം ലഭ്യമാകുകയില്ല . അതുപോലെ ടിക്കറ്റ് ഉറപ്പായ യാത്രക്കാർക്ക് മാത്രമെ ഇത് ലഭ്യമാകുകയുള്ളു . ആർ എ സി , വെയ്റ്റിംഗ് ലിസ്റ്റ് യാത്രക്കാർക്ക് ഇൻഷുറൻസ് പരിരക്ഷ ലഭിക്കുകയില്ല . യാത്രാവേളയിൽ മരണപ്പെടുന്നവരുടെയും അംഗവൈകല്യം വന്നു കിടപ്പിലാകുന്നവരുടെയും ആശ്രിതർക്ക് പത്തു ലക്ഷവും ഭാഗികമായ അംഗവൈകല്യം സംഭവിച്ചവർക്ക് 7.5 ലക്ഷവും അപകടത്തിൽ പരിക്കേറ്റ് ചികിൽസ തേടുന്നവർക്ക് രണ്ടു ലക്ഷം രൂപ വരെയും ലഭിക്കും . ഇതുകൂടാതെ തീവണ്ടി അപകടത്തിൽ മരണപ്പെടുന്നവരുടെ മൃതദേഹം കൊണ്ടുപോകുന്നതിനായി 10000 രൂപ യാത്രാചെലവും നൽകും . അതേസമയം ടിക്കറ്റ് ക്യാൻസൽ ചെയ്താൽ ഇൻഷുറൻസ് പ്രീമിയം തുകം മടക്കി നൽകില്ല . ഐസിഐസിഐയും ഐആർസിടിസിയും ചേർന്നാണ് ഈ ഇൻഷുറൻസ് പദ്ധതി നടപ്പാക്കുന്നത് .


മികച്ച ഓഫറുകളുമായി ആമസോൺ സെയിൽ ആരംഭിച്ചു . ആയിരത്തിലധികം ബ്രാൻഡുകളിൽ നിന്നായി രണ്ടു ലക്ഷത്തോളം ഉൽപ്പന്നങ്ങളാണ് സെയിലിൽ അണിനിരക്കുക . സെയിലിൽ 80 ശതമാനം വരെ ഇളവുകളോടെ ഉൽപ്പന്നങ്ങൾ സ്വന്തമാക്കാം . ഡിസംബർ 19 ന് വെളുപ്പിന് 12 മണി മുതൽ ആരംഭിച്ച ഓഫർ കാലം 23 ന് അർധരാത്രി 11.59 നാണ് അവസാനിക്കുക . കിഡ്സ് വെയർ മെൻസ് വെയർ വുമൺസ് വെയർ തടങ്ങിയ വസ്ത്രങ്ങൾ ബാഗുകൾ വാലെറ്റുകൾ ലഗേജുകൾ , ഷൂകൾ , വാച്ചുകൾ ഫാഷൻ ജ്യുവലറി , പ്രെഷ്യസ് ജ്യുവലറി തുടങ്ങി നിരവധി ഉൽപ്പന്നങ്ങൾ ഇളവുകളോടെ സ്വന്തമാക്കാം . ജാക്ക് ആൻഡ് ജോൺസ് , വെറോ മോഡാ , ടൈമെക്സ് , പ്യൂമ , ആരോ , ഫാസ്ട്രാക്ക് , സ്കൈബാഗ്സ് , ഒറാ തുടങ്ങിയ ലോകോത്തര ബ്രാൻഡ് ഉൽപ്പന്നങ്ങൾ സെയിലിൽ ലഭ്യമാണ് . 5000രൂപയുടെ വാങ്ങലുകൾ നടത്തുന്നവർക്ക് ഉപാധികളോടെ 1000രൂപ കാഷ്ബാക്ക് ലഭിക്കും . സിറ്റി ബാങ്ക് ക്രെഡിറ്റ് - ഡെബിറ്റ് ബാങ്ക് ഉപയോഗിക്കുന്നവർക്ക് 15ശതമാനം അധിക ക്യാഷ് ബാക്ക് നേടാം . ബാഗുകൾ , വാലെറ്റുകൾ , വാച്ചുകൾ , ലഗേജുകൾ , വിവിധതരം തുണിത്തരങ്ങൾ എന്നിവക്കാണ് 80ശതമാനം വരെ ഇളവുകൾ ലഭിക്കുക . ഫാഷൻ ജ്യുവലറിക്കും 80 ശതമാനം വരെ ഓഫർ ലഭിക്കും . പ്രെഷ്യസ് ജ്യുവലറിക്ക് 100ശതമാനം വരെയും പണിക്കൂലിയിൽ ഇളവുകൾ ലഭിക്കും . ഷൂകൾ വാങ്ങുന്നവർക്ക് 70 ശതമാനം വരെ ആനുകൂല്യങ്ങൾ സ്വന്തമാക്കാം .


2010ലെ ഹിറ്റ് ചിത്രം വിണ്ണൈതാണ്ടി വരുവായായ്ക്ക് ഒരു രണ്ടാംഭാഗമൊരുക്കുമെന്ന് ഗൌതം മേനോൻ നേരത്തേ പറഞ്ഞിട്ടുള്ളതാണ് . ചിലമ്പരശനെത്തന്നെ നായകനാക്കിയാണ് തുടക്കത്തിൽത്തന്നെ അദ്ദേഹം പ്രോജക്ട് ഉദ്ദേശിച്ചിരുന്നത് . എന്നാൽ പിന്നീട് ചിമ്പുവിന് പകരം മാധവൻ നായകനാവുമെന്നും അദ്ദേഹം പറഞ്ഞിരുന്നു . ചില തെറ്റിദ്ധാരണകൾ മൂലമാണ് എസ്ടിആറിന് പകരം മാധവനെ കാസ്റ്റ് ചെയ്തതെന്നും ഗൌതം മേനോൻ പ്രതികരിച്ചിരുന്നു . എന്നാൽ ഇപ്പോഴിതാ ചിത്രത്തിൽ ചിമ്പു തന്നെ നായകനാവുമെന്ന് അറിയുന്നു . ചിത്രത്തിൻറെ പേര് വിണ്ണൈതാണ്ടി വരുവേൻ എന്നായിരിക്കുമെന്ന് ബിഹൈൻഡ് വുഡ്സ് റിപ്പോർട്ട് ചെയ്യുന്നു . ചിമ്പുവിനെ നായകനാക്കി ചെയ്ത അച്ചം യെൻപത് മദമയെടായും ധനുഷ് നായകനായ എന്നൈ നോക്കി പായും തോട്ടയും ഒരേസമയത്ത് ചിത്രീകരണം നടത്തിയതുമൂലമാണ് ചിമ്പുവിനും തനിക്കുമിടയിൽ ചില തെറ്റിദ്ധാരണകൾ ഉടലെടുത്തതെന്നും ഇപ്പോൾ അതെല്ലാം മാറിയെന്നും പറയുന്നു ജിവിഎം . വിണ്ണൈതാണ്ടി വരുവായായുടെ രണ്ടാംഭാഗം കൂടാതെ ഒൺഡ്രഗ ചിത്രവും ചിമ്പുവിനെ വച്ചുതന്നെ ചെയ്യാൻ സാധിക്കുമെന്നും . മാധവൻ മറ്റ് പ്രോജക്ടുകളുടെ തിരക്കിലായതും ഗൌതം മേനോൻ വീണ്ടും എസ്ടിആറിലെത്താൻ കാരണമായെന്ന് ചില തമിഴ് മാധ്യമങ്ങൾ റിപ്പോർട്ട് ചെയ്യുന്നു . അതേസമയം മണി രത്നം ചിത്രം ചെക്കാ ചിവന്ത വാനത്തിൻറെ ചിത്രീകരണം പൂർത്തിയാക്കിയിരിക്കുകയാണ് ചിലമ്പരശൻ . ഗൌതം മേനോൻ ചിത്രം ഈ വർഷാവസാനമായിരിക്കും ആരംഭിക്കുക .


23 വർഷത്തെ കിരീട വരൾച്ച അവസാനിപ്പിച്ച് അർജന്റീന ഇത്തവണത്തെ കോപ്പ അമേരിക്ക കിരീടം നേടുമെന്ന് മുൻ ഇന്ത്യൻ താരം ഐഎം വിജയൻ . വിമർശകരുടെ വായടപ്പിക്കുന്ന പ്രകടനമാണ് മെസിയുടെയും സംഘത്തിന്റേതെന്നും എന്നാൽ എതിരാളികളായ ചിലി ചില്ലറക്കാരല്ലെന്നും വിജയൻ പറഞ്ഞു . താനുൾപ്പടെയുള്ള കോടിക്കണക്കിന് ആരാധകരെ ഇത്തവണ നീലപ്പട നിരാശരാക്കില്ലെന്നാണ് ഐ എം വിജയൻ ഉറച്ചു വിശ്വസിക്കുന്നത് . വിമർശകരുടെ വായടപ്പിച്ച് ശതാബ്ദി കോപ്പയിൽ മെസി മുത്തമിടും . കോപ്പ അമേരിക്ക കലാശ പോരാട്ടത്തിന് കാത്തിരിക്കെയാണ് അർജന്റീനയുടെ കടുത്ത ആരാധകനായ മുൻ ഇന്ത്യൻതാരം ഐ എം വിജയൻ മനസ്സ് തുറന്നത് . മുമ്പൊരിക്കലും കണ്ടിട്ടില്ലാത്ത മെസിയെയാണ് ഇത്തവണ കോപ്പയിൽ കണ്ടത് . മെസ്സിക്ക് നേതൃപാടവമില്ലെന്ന അഭിപ്രായം ഫുട്ബോൾ ഇതിഹാസം മറഡോണ ഫൈനലിന് ശേഷം തിരുത്തുമെന്ന് പ്രതീക്ഷിക്കുന്നതായും വിജയൻ പറഞ്ഞു . എതിരാളികളായ ചിലി ചില്ലറക്കാരല്ല . മത്സരം തീപാറും . ഫൈനൽ മത്സരത്തിലെ ഗോൾ നില എത്രയെന്ന് പ്രവചിക്കാമോയെന്ന ചോദ്യത്തിന് അര ഗോളിനെങ്കിലും അർജന്റീന ജയിച്ചാൽ മതിയെന്നാണ് ആഗ്രഹമെന്നായിരുന്നു ഐ എം വിജയന്റെ മറുപടി .


സുരേന്ദ്രൻ എന്ന പേര് കേട്ടാൽ ആർക്കും മനസ്സിലായെന്ന് വരില്ല . എന്നാൽ ഇന്ദ്രൻസ് എന്ന ഒറ്റപ്പേരിൽ നമുക്ക് ആളെ മനസ്സിലാകും . മലയാളിയുടെ മനസ്സിൽ ചിരിപ്പൂരമൊരുക്കിയ ഈ നടനാണ് ഇത്തവണത്തെ ഏറ്റവും മികച്ച നടനുള്ള സംസ്ഥാന അവാർഡ് നേടിയിരിക്കുന്നത് . ' ' എന്നെ മികച്ച നടനാക്കിയ നിങ്ങളെ സമ്മതിക്കണം ' ' എന്നൊരൊറ്റ വാചകം കൊണ്ട് മലയാളി മനസ്സിൽ ഈ നടനോടുള്ള ഇഷ്ടം കൂടിയിട്ടേയുള്ളൂ . പ്രതീക്ഷിക്കാതെ കിട്ടിയ സംസ്ഥാന അവാർഡ് അതെങ്ങനെ ലഭിച്ചു എന്നൊന്നും പറയാൻ എനിക്കറിയില്ല . അതങ്ങനെ സംഭവിച്ചതാണ് . വർഷങ്ങളായി ചെയ്തുവരുന്ന കഥാപാത്രങ്ങളിൽ നിന്നും ഒരുപാട് വ്യത്യസ്തത അനുഭവപ്പെട്ട കഥാപാത്രമായിരുന്നു ആളൊരുക്കത്തിലെ പപ്പു പിഷാരടി . കുറെ സിനിമകളുടെ കൂട്ടത്തിൽ എൻറെ സിനിമയും അതിലെ കഥാപാത്രവും ശ്രദ്ധിക്കപ്പെട്ടു . അങ്ങനെയാണ് അവാർഡിലേക്കെത്തിയത് . അവാർഡിനെക്കുറിച്ച് മുൻകൂട്ടി പറയാൻ കഴിയില്ലല്ലോ . അങ്ങനെ സംഭവിച്ചപ്പോൾ വല്ലാത്തൊരു സന്തോഷവും ആത്മവിശ്വാസവും ഒക്കെ തോന്നി . അഭിനയിക്കുന്ന സമയത്ത് അവാർഡിൻറെ പരിഗണനയിൽ വരാൻ സാധ്യതയുള്ള സിനിമയാണെന്ന് തോന്നിയിരുന്നു . പക്ഷേ എൻറെ കഥാപാത്രത്തിന് അവാർഡ് കിട്ടുമെന്ന് പ്രതീക്ഷിച്ചിരുന്നില്ല . എൻറെ കഥാപാത്രത്തിന് മുകളിൽ പെർഫോം ചെയ്ത എത്ര പേരുണ്ടാകുമെന്ന് അറിയില്ലല്ലോ . എന്നെക്കുറിച്ച് ലാൽ സാർ പറഞ്ഞത് സിനിമയിൽ കാണുന്ന ആള് തന്നെയാണ് ലാൽസാർ . എപ്പോഴും ജനത്തിനൊപ്പം തന്നെയാണ് അദ്ദേഹം . എന്നോട് വളരെ അടുപ്പവും സ്നേഹവുമുള്ള ആളാണ് . എന്നെക്കുറിച്ച് പറഞ്ഞത് അദ്ദേഹത്തിൻറെ മനസിൻറെ നന്മയും വലിപ്പവുമാണ് . ഈ വർഷത്തെ മികച്ച നടൻ ഞാനാണ് . അടുത്തവർഷം മറ്റൊരാളായിരിക്കും മികച്ച നടൻ . ഒരു നടൻ എത്ര പരിശ്രമിച്ചിച്ചിട്ടും കാര്യമില്ല . ഒരു സിനിമയുടെ ആകെത്തുകയാണ് അംഗീകാരത്തിന് പരിഗണിക്കുന്നതിൻറെ മാനദണ്ഡം . ജൂറിയുടെ മുന്നിലെത്തുന്നത് എല്ലാ അർത്ഥത്തിലും യോഗ്യതയുള്ള സിനിമകളാണ് . അങ്ങനെ എത്തിപ്പെടുന്ന കഥാപാത്രങ്ങളും സിനിമകളും എത്രയെണ്ണമുണ്ട് ? എനിക്ക് കിട്ടിയ കഥാപാത്രം അംഗീകരിക്കപ്പെട്ടെങ്കിൽ ആ സിനിമയുടെ പിന്നിൽ പ്രവർത്തിച്ച എല്ലാവരുടെയും അധ്വാനത്തിൻറെ ഫലമാണ് . അദ്ദേഹത്തിന് കിട്ടിയ കഥാപാത്രങ്ങൾ എനിക്ക് കിട്ടുമോ ? അദ്ദേഹത്തിനൊപ്പം അഭിനയിക്കാൻ സാധിച്ചേക്കും . പക്ഷേ അതേപോലെ തെളിഞ്ഞു വരില്ലല്ലോ . ഞാൻ ചെയ്യുന്ന ചെറിയ കഥാപാത്രങ്ങൾ അദ്ദേഹത്തിനും കഴിഞ്ഞന്ന് വരില്ല . അതൊരു തിരിച്ചറിവാണ് . ഒരു കലാകാരനുണ്ടായിരിക്കേണ്ട ആ തിരിച്ചറിവിൻറെ വെളിച്ചത്തിലാണ് അദ്ദേഹം എന്നെക്കുറിച്ച് പറഞ്ഞത് . അദ്ദേഹത്തിൻറെ മനസിൻറെ വലുപ്പമാണ് ആ വാക്കുകളിലുണ്ടായിരുന്നത് . എന്നെ മികച്ച നടനാക്കിയ നിങ്ങളെ സമ്മതിക്കണം അത് ഞാനെൻറെ പ്രേക്ഷകരോട് പറഞ്ഞതാണ് . എന്നെ കാണുന്ന , കേൾക്കുന്ന ജനങ്ങളോട് . സിനിമ ആസ്വദിക്കുന്നവരോട് പറഞ്ഞതാണ് . അവരെന്നെ തിരസ്കരിച്ചിരുന്നെങ്കിൽ എനിക്ക് വളരാൻ സാധിക്കുമായിരുന്നോ ? കലാകാരന്മാരെ വളർത്തുന്നത് പ്രേക്ഷകരാണ് . എൻറെ ഒരു സിനിമ കണ്ട് , എന്നെ അവർ കാണുകയും പ്രോത്സാഹിപ്പിക്കുകയും ചെയ്യുന്നത് കൊണ്ടാണ് എനിക്ക് അടുത്ത സിനിമ ലഭിക്കുന്നത് . എനിക്ക് സമൂഹത്തോട് , എൻറെ പ്രേക്ഷകരോട് ഉത്തരവാദിത്വമുണ്ട് . അവരോട് ഞാൻ നന്ദി പറഞ്ഞ വാക്കുകളാണത് . ഇത്രയും മഹാനായ നടൻമാർക്കൊപ്പം അവർ എന്നെയും ചേർത്തു നിർത്തിയില്ലേ . അതൊരു മഹാമനസ്കതയാണ് . ചിരിച്ച മുഖം കാണാനാണ് ഇഷ്ടം ഡാകിനി എന്ന ചിത്രമാണ് ഇപ്പോൾ ചെയ്തുകൊണ്ടിരിക്കുന്നത് . നല്ല രസമുളള സിനിമയാണത് . ഒരുപാട് ചിത്രങ്ങളുണ്ട് ഇപ്പോൾ . സായാഹ്നവാർത്തകൾ , ആനക്കളളൻ തുടങ്ങിയ ചിത്രങ്ങൾ പൂർത്തിയാക്കാനുണ്ട് . മിക്കവയും ഹ്യൂമർ ടച്ചുളള കഥാപാത്രങ്ങളാണ് . അങ്ങനെയുള്ള കഥാപാത്രങ്ങൾ കിട്ടുമ്പോൾ കൂടുതൽ സന്തോഷം തോന്നും . സെലക്ടീവ് ആയി അഭിനയിക്കാനൊന്നും എനിക്ക് പറ്റില്ല . അത് ഒരുപാട് സംവിധായകരുടെ സ്വാതന്ത്ര്യത്തെ ചോദ്യം ചെയ്യുന്നത് പോലെയായിപ്പോകും . എനിക്ക് വരുന്ന കഥാപാത്രങ്ങളൊക്കെ സാധിക്കുന്ന വിധത്തിൽ ഏറ്റവും മികച്ചതായി ചെയ്യും . ആളൊരുക്കത്തിലെ കഥാപാത്രം എല്ലാവിധ സുഖസൌകര്യങ്ങളോടും കൂടി ജീവിച്ചതിന് ശേഷം ദാരിദ്ര്യത്തിലേക്ക് പോകുന്ന വ്യക്തിയാണ് . എന്നാൽ കഷ്ടപ്പാട് മാത്രമുള്ള കഥാപാത്രങ്ങൾ വരുമ്പോൾ സങ്കടം തോന്നും . ചിരിച്ച മുഖം കാണാനും ചിരിക്കാനും ചിരിപ്പിക്കാനുമൊക്കെയാണ് എനിക്ക് ഇഷ്ടം . വിവാദങ്ങളെക്കുറിച്ച് വിവാദങ്ങളൊക്കെ വിഷമിപ്പിക്കുന്നതാണ് . പുരസ്കാരദാനച്ചടങ്ങിനെക്കുറിച്ചുള്ള വിവാദങ്ങൾ സങ്കടപ്പെടുത്തിയിരുന്നു . എന്നാൽ അവസാന നിമിഷം എല്ലാം സന്തോഷത്തോടെ അവസാനിച്ചപ്പോൾ എൻറെ ആധിയും മാറി . ചടങ്ങുകളൊക്കെ ഭംഗിയായി അവസാനിച്ചതിൻറെ സന്തോഷമുണ്ട് . ഫാൻസുകാരെപ്പറ്റി നടത്തിയ അഭിപ്രായം വാർത്തയായി വിവാദമായപ്പോൾ എനിക്ക് ഇതേ ആധി തോന്നിയിരുന്നു . ഫാൻസുകാരോടൊപ്പം വരുന്ന ഗുണ്ടകളെയാണ് ഞാനുദ്ദേശിച്ചത് . സിനിമയെ കൂവിത്തോൽപിക്കുന്നതും തിയേറ്ററുകൾ നശിപ്പിക്കുന്നതും യഥാർത്ഥ ഫാൻസുകാർക്ക് ദോഷമായിത്തീരും . ഞാനതാണ് ഉദ്ദേശിച്ചത് . പക്ഷേ വാർത്ത വന്നപ്പോൾ വിവാദവും ചർച്ചയുമായി . ഓണവിശേഷങ്ങൾ ഇഷ്ടം പോലെ പടങ്ങളുണ്ട് . ചെയ്തുകൊണ്ടിരുന്ന വെയിൽ മരങ്ങൾ എന്ന ചിത്രത്തിൻറെ ഷൂട്ടിംഗ് പൂർത്തിയായിട്ടില്ല . അതിൻറെ ബാക്കിഭാഗം ചിത്രീകരിക്കുന്നത് മണാലിയിലാണ് . അതിനിടയിൽ ഒന്നോ രണ്ടോ ദിവസം വീട്ടിലെത്താൻ സാധിക്കുമായിരിക്കും . തിരുവോണത്തിന് എത്തുമോ എന്നകാര്യം തീർച്ചയില്ല . പിന്നെ വലിയൊരു കുടുംബത്തോടൊപ്പമാണ് പോകുന്നത് . അവിടെ അവർക്കൊപ്പം ഓണം ആഘോഷിക്കും . ആഘോഷങ്ങളിൽ മിക്കപ്പോഴും ഷൂട്ടിംഗ് സൈറ്റിലായിരിക്കും . വീട്ടുകാർക്ക് അത് ശീലമായി . അതുകൊണ്ട് പ്രശ്നമില്ല . എവിടെപ്പോയാലും കൂടെയുളളവർക്കൊപ്പം ആഘോഷിക്കും , അതാണ് പതിവ് .


നിരാശയിലാണ്ടു പോയ ജീവിതത്തിൽ നിന്നും , അനുഭവങ്ങളുടെ വെളിച്ചത്തിലൂടെ വിജയത്തിലേക്ക് എത്തിപ്പെടുന്ന യുവാവിന്റെ കഥ പറയുന്ന ഹ്രസ്വ ചിത്രമാണ് ലൂസർ . ലോക്കൽ വോയ്സ് എൻറർടെയ്ൻമെൻറിൻറെ ബാനറിൽ നിർമിച്ച ലൂസർ അനുജയ് രാമൻ ( അനൂപ് രാമൻ , അജയ് രാമൻ എന്നീ സഹോദരങ്ങൾ ) ആണ് സംവിധാനം ചെയ്തിരിക്കുന്നത് . സാലിഹ് മരക്കാർ ആണ് കേന്ദ്രകഥാപാത്രമായെത്തിയിരിക്കുന്നത് . ശ്രീജിത്ത് തടത്തിൽ , നീധീഷ് പാലംതലക്കൽ എന്നിവർ പ്രൊഡ്യൂസർ ആയും , പ്രൊഡക്ഷൻ കണ്ട്രോളേഴ്സ് ആയും പ്രവർത്തിച്ചു . കർണാടക , ഗോവ , മഹാരാഷ്ട്ര , ഗുജറാത്ത് , രാജസ്ഥാൻ , ഡൽഹി , ഹിമാചൽ എന്നിവിടങ്ങളിൽ ആയിരുന്നു ഷൂട്ടിംഗ് ലൊക്കേഷനുകൾ . ക്ളൈമാക്സ് ഷൂട്ടിംഗ് ഹിമാലയത്തിലെ മണാലിയിലേ ദേശീയ പാതയിലെ റോഹ്താങ് പാസിൽ ആയിരുന്നു . സമുദ്രനിരപ്പിൽ നിന്നും 3978 മീറ്റർ ഉയരത്തിൽ , വെറും 2 ഡിഗ്രി താപനിലയിൽ നടന്ന ഷൂട്ടിംഗ് വളരെ വെല്ലുവിളി ഉയർന്ന ഒരു അനുഭവമാണ് സമ്മാനിച്ചതെന്ന് അണിയറപ്രവർത്തകർ പറയുന്നു . മന്ദാരം സിനിമയുടെ സംഗീതം ചെയ്ത മുജീബ് മജീദ് ആണ് ലൂസറിനും സംഗീതം നിർവഹിച്ചത് . ഹിന്ദി സംഗീതത്തിന്റെ പശ്ചാത്തലത്തിലാണ് ഇതിന്റെ മ്യൂസിക് കടന്നുപോവുന്നത് . 20 മിനിട്ട് ദൈർഘ്യമുള്ള ഈ ഹ്രസ്വചിത്രം 43 ദിവസമെടുത്തായിരുന്നു ചിത്രീകരണം പൂർത്തിയാക്കിയത് . രചനയും ഛായാഗ്രഹണവും , എഡിറ്റിംഗും അനൂപ് രാമനും അജയ് രാമനും ചേർന്നാണ് നിർവഹിച്ചിരിക്കുന്നത് . ഹിന്ദി കവി സത്യവ്രത് സിംഗ് ജഡേജയാണ് ഗാനരചന . സൌണ്ട് മിക്സിംഗ് സുജിത്ത് ബത്തേരിയും സൌണ്ട് ഇഫക്ട്സ് ടോണി ബാബുവും നിർവഹിച്ചിരിക്കുന്നു .


മലയാളിയുടെ പ്രിയപ്പെട്ട എഴുത്തുകാരനും ചലച്ചിത്രകാരനുമായ പത്മരാജന്റെ കഥാപാത്രങ്ങളെ വീണ്ടും വെള്ളിത്തിരയിലേക്ക് എത്തിച്ച സിനിമയാണ് കാറ്റ് . ചിത്രസംയോജകനായി തുടങ്ങി സംവിധായകനായി മികച്ച സിനിമകൾ മലയാളത്തിന് സമ്മാനിച്ച അരുൺ കുമാർ അരവിന്ദ് ആണ് പത്മരാജന്റെ കഥാപാത്രങ്ങൾക്ക് വീണ്ടും സിനിമാരൂപങ്ങൾ നൽകിയത് . മുരളി ഗോപിയും ആസിഫ് അലിയും ആ കഥാപാത്രങ്ങളായി എത്തിയിരിക്കുന്നു . തിരക്കഥ എഴുതിയിരിക്കുന്നത് പത്മരാജന്റെ മകൻ അനന്ത പത്മനാഭനും . പത്മരാജന്റെ റാണിമാരുടെ ലോകം എന്ന കഥയെ ആസ്പദമാക്കിയിട്ടുള്ള കാറ്റിനെ കലാപരമായി ശ്രദ്ധിക്കപ്പെടുന്ന ഒരു സിനിമാ അനുഭവമായി മാറ്റാൻ അരുൺ കുമാർ അരവന്ദിനും സംഘത്തിനും കഴിഞ്ഞിട്ടുണ്ട് . കേരള - തമിഴ്നാട് അതിർത്തിയിലെ ഒരു ഗ്രാമത്തിലെ കാഴ്ചകളിൽ നിന്നാണ് സിനിമ തുടങ്ങുന്നത് . അന്യജാതിയിൽ പ്രണയിക്കുന്നവർക്ക് മരണശിക്ഷയടക്കം നൽകുന്ന ദുരാചാരങ്ങളുള്ള നാട് . ആ നാട്ടിലെ പ്രധാനിയുടെ മകൾ അന്യനാട്ടുകാരനെ പ്രണയിക്കുന്നു . മർദ്ദനമേറ്റ് ശരീരം തളർന്ന മുറൈമാമനുമായുള്ള വിവാഹമാണ് ശിക്ഷയായി ലഭിക്കുന്നത് . ആ പശ്ചാത്തലത്തിൽ നിന്നുള്ള കഥ പിന്നീട് പുരോഗമിക്കുന്നത് തമിഴ്നാട് അതിർത്തിയിലെ കേരള ഗ്രാമത്തിലാണ് . അവിടെ ചെല്ലപ്പനും സംഘവുമാണ് പ്രധാനികൾ . അവരുടെ സൌഹൃദത്തിലൂടെയും പ്രണയത്തിലൂടെയും പകയിലൂടെയുമൊക്കെയാണ് പിന്നീട് സിനിമ പുരോഗമിക്കുന്നത് . ചെല്ലപ്പൻ എന്ന കഥാപാത്രമായി നിറഞ്ഞുനിൽക്കുന്ന മുരളി ഗോപിയാണ് സിനിമയുടെ കേന്ദ്രം . കള്ളുകുടിയനും സ്ത്രീ ലമ്പടനുമൊക്കെയാണ് ചെല്ലപ്പൻ . പന്തയംവെച്ചാൽ അതിൽനിന്ന് ഒരുപടി പോലും പിന്നോട്ടുപോകാത്തയാൾ . അയാളുടെ പ്രണയവും ലഹരിയും സൌഹൃദവും ചൂരുമെല്ലാം മുരളി ഗോപി കൃത്യമായി പ്രേക്ഷകരിലേക്ക് എത്തിക്കുന്നുണ്ട് . ഭരത് ഗോപിയെ ഓർമ്മിക്കുന്ന പ്രകടനമാണ് മുരളി ഗോപി സിനിമയിൽ നടത്തിയിരിക്കുന്നത് . ഒരു കള്ളുഷാപ്പിൽ ജോലി ചെയ്തിരുന്ന നൂഹുക്കണ്ണിനെ അവിടത്തെ പീഡനങ്ങളിൽ നിന്ന് രക്ഷിച്ച് ചെല്ലപ്പൻ ഒപ്പം കൂട്ടുന്നു . പടക്കനിർമ്മാണം നടത്തുന്ന മൂപ്പനൊപ്പമാണ് ചെല്ലപ്പന്റെ ജീവിതം . ഇവർക്കൊപ്പം നുഹുക്കണ്ണും ചേരുകയാണ് . അതിഭാവത്തിലേക്ക് പോകാതെ നുഹുക്കണ്ണിന്റെ മാനറിസങ്ങൾ കയ്യടക്കത്തോടെ ആസിഫ് അലി അവതരിപ്പിച്ചിട്ടുണ്ട് . തീർച്ചയായും ആസിഫ് അലിയുടെ വേറിട്ട കഥാപാത്രം തന്നെയായിരിക്കും നുഹുക്കണ്ണ് . അഭിനേതാക്കളിൽ എടുത്തുപറയേണ്ട മറ്റൊരാൾ രാജൻ പി ദേവന്റെ മകൻ ഉണ്ണി പി രാജൻ പി ദേവാണ് . പോളി എന്ന കഥാപാത്രമായാണ് ഉണ്ണി പി രാജൻ പി ദേവ് അഭിനയിച്ചിരിക്കുന്നത് . പ്രധാന സ്ത്രീ കഥാപാത്രമായി അഭിനയിച്ചിരിക്കുന്നത് വരലക്ഷ്മി ശരത്കുമാറാണ് . റോൾ ചെറുതെങ്കിലും കഥാപാത്രത്തെ മികച്ചതാക്കിയിട്ടുണ്ട് വരലക്ഷ്മി ശരത്കുമാർ . ഉമ്മക്കുലുസ്സായുള്ള മാനസാ രാധാകൃഷ്ണനും സ്നേഹം നേടും . ചെറുതും വലുതുമായ , സിനിമയിലെ മറ്റ് അഭിനേതാക്കൾക്കും കഥാപാത്രങ്ങളുടെ ഉടുപ്പ് കൃത്യമായി പാകമാകുന്നുണ്ട് . കാലഘട്ടം കൃത്യമായി പറയുന്നില്ലെങ്കിലും കേരള അതിർത്തിയിലെ എഴുപതു എൺപതുകളാണ് സിനിമയുടെ കഥാപശ്ചാത്തലം . പാലക്കാട് ആണ് പ്രധാന ലൊക്കേഷനായി തെരഞ്ഞെടുത്തിരിക്കുന്നത് . പാലക്കാട്ടെ കരിമ്പനകളുടെ കാറ്റ് സിനിമയിലുടെനീളമുണ്ട് . പ്രശാന്ത് രവീന്ദ്രന്റെ ഛായാഗ്രഹണം പഴയകാല പശ്ചാത്തലങ്ങളെ ദ്യശ്യമികവോടെ അടയാളപ്പെടുത്തുന്നുണ്ട് . ദീപക് ദേവിന്റെ സംഗീതവും കാറ്റിനെ സുഖകരമാക്കുന്നു . ഒരിടവേളയ്ക്കു ശേഷം പി ഉണ്ണിക്കൃഷ്ണൻ മലയാളത്തിൽ പാടിയതടക്കമുള്ള പാട്ടുകളും കാറ്റിനെ പ്രേക്ഷകർക്ക് പ്രിയപ്പെട്ടതാക്കും .


ബ്രസീലിയൻ ഫുട്ബോളിന് ക്യാപ്റ്റൻ എന്നാൽ കാർലോസ് ആൽബർട്ടോ ആയിരുന്നു . വാക്കിലും കളിയിലും കണിശക്കാരൻ . പെലെ , ജർസീഞ്ഞോ , റെവലീനോ , ടൊസ്റ്റാവോ തുടങ്ങിയ തലയെടുപ്പുള്ള താരങ്ങളെ മഞ്ഞക്കുപ്പായത്തിൽ ഒരുമാലയിലെ മുത്തുപോലെ കോർത്തിണക്കിയ ക്യാപ്റ്റൻ . യൂറോപ്യൻ പവർഗെയിമിനെ വെല്ലാൻ കാർലോസ് ആൽബർട്ടോ ഒരുക്കിയ തന്ത്രങ്ങളും അദ്ദേഹത്തിന്റെ നേതൃപാടവവുമാണ് 1970 ലോകകപ്പിൽ ബ്രസീലിനെ വിശ്വവിജയികളാക്കിയത് . ബ്രസീലിന്റെ എക്കാലത്തേയും മികച്ച പ്രതിരോധ താരമായ കാർലോസ് ആൽബർട്ടോ തന്നെയാണ് , പ്രതിരോധവും കലയാണെന്ന് ഫുട്ബോൾ ലോകത്തിന് മനസ്സിലാക്കി തന്നത് . 1970 ലോകപ്പിൽ ഇറ്റലിക്കെതിരെ നേടിയ ഒരൊറ്റഗോൾ മതി കാർലോസ് ആൽബർട്ടോയെ അനശ്വരനാക്കാൻ . ലോകകപ്പ് ചരിത്രത്തിലെ എക്കാലത്തേയും മികച്ച ഗോളുകളിലൊന്നിന് ഉടമായായ കാർലോസ് ആൽബർട്ടോ , ഇരുപതാം നൂറ്റാണ്ടിലെ ലോക ടീമിലും ഇടംനേടി . കഴിഞ്ഞ ലോകകപ്പിന് മുൻപ് കൊൽക്കത്തയിലെത്തിയ കാർലോസ് ആൽബർട്ടോ , ഇന്ത്യൻ ഫുട്ബോളിനെക്കുറിച്ച് ഏഷ്യാനെറ്റ് ന്യൂസിനോട് സംസാരിച്ചിരുന്നു . പരിശീലകൻ , ഫുട്ബോൾ നിരീക്ഷകൻ എന്നീ നിലകളിലും ശ്രദ്ധേയനായിരുന്നു ബ്രസീലിയൻ ഫുട്ബോളിലെ ക്യാപ്റ്റൻ .


ഐഫോൺ XS , XS Max , XR കഴിഞ്ഞ സെപ്റ്റംബർ 13നാണ് ആപ്പിൾ ഐഫോണിൻറെ പുതിയ മൂന്ന് പതിപ്പുകൾ പുറത്തിറങ്ങിയത് . ഇതിൽ ഐഫോൺ XS മാക്സ് ആപ്പിൾ ഇതുവരെ ഇറക്കിയതിൽ വച്ച് ഏറ്റവും വലിയ ഐഫോണാണ് . ഈ ഫോണിൻറെ എക്സ്ക്യൂസീവ് ഹാൻറ്സ് ഓൺ റിവ്യൂ ഗൂഗിൾ പിക്സൽ 3 ക്സൽ 3 , പിക്സൽ 3 എക്സ്എൽ സ്മാർട്ഫോണുകളാണ് ഈ നിരയിലെ പ്രമുഖർ . കഴിഞ്ഞ വർഷത്തെ മോഡലുകളെ അപേക്ഷിച്ച് ഈ വർഷം വലിയ മാറ്റമൊന്നും ഗൂഗിൾ കൊണ്ടുവന്നിട്ടില്ല . ഹാർഡ്വെയർ പരിശോധിച്ചാൽ , സ്നാപ്ഡ്രാഗൺ 845 പ്രൊസസറാണ് പിക്സൽ മോഡലുകൾക്ക് ശക്തി പകരും ഗൂഗിൾ പിക്സൽ 3XL 6 . 3 ഇഞ്ച് ഒ . എൽ . ഇ . ഡി നോച്ച് ക്യുഎച്ച്ഡി പ്ലസ് ഡിസ്പ്ലേയാണ് പിക്സൽ 3 എക്സ്എല്ലിന് നൽകിയിരിക്കുന്നത് . 553 പിപിഐയാണ് പിക്സൽ ഡെൻസിറ്റി . ഗോറില്ല ഗ്ലാസ് 5ന്റെ സംരക്ഷണവും എച്ച്ഡിആർ സപ്പോർട്ടും ഡിസ്പ്ലേക്ക് നൽകിയിരിക്കുന്നു . ക്വാൽകോമിന്റെ സ്നാപ്ഡ്രാഗൺ 845 പ്രൊസസറാണ് പിക്സൽ 3 എക്സ്എല്ലിന് കരുത്ത് പകരുന്നത് . 4 ജി . ബി റാമിലെത്തുന്ന ഫോണിന് 64 ജിബി / 128 ജിബി സ്റ്റോറേജ് വേരിയന്റുകളുണ്ട് . 3 , 430 എംഎഎച്ചാണ് ബാറ്ററി കരുത്ത് . യുഎസ്ബി ടൈപ്പ് സി , ബ്ലൂടുത്ത് 5.0 , എൻഎഫ്സി , ഗൂഗിൾ കാസ്റ്റ് എന്നിവയാണ് പ്രധാന പ്രത്യേകതകൾ . 12 മെഗാപിക്സലിന്റെ ക്യാമറയാണ് പിന്നിൽ നൽകിയിരിക്കുന്നത് . 8 മെഗാപിക്സലിന്റെ സെൽഫി ക്യാമറയും ഫോണിന്റെ സവിശേഷതകൾ തന്നെയാണ് . ഗൂഗിൾ പിക്സൽ 3 എക്സ്എൽ ( 64 ജിബി ) 83,000 രൂപ , ഗൂഗിൾ പിക്സൽ 3 എക്സ്എൽ ( 128 ജിബി ) 92,000 രൂപ എന്നിങ്ങനെയാണ് വിപണിയിലെ വില . ഗൂഗിൾ പിക്സൽ 3 5 . 5 ഇഞ്ച് ഡിസ്പ്ലേയിലാണ് പിക്സൽ 3 വിപണിയിലെത്തുക . ഫുൾ എച്ച്ഡി പ്ലസ് ഒഎൽഇഡി ഡിസ്പ്ലേയുടെ പിക്സൽ ഡെൻസിറ്റി 443 പിപിഐയാണ് . സ്ക്രീൻ അനുപാതം 18:9 ആയിരിക്കും . ഒക്ടാകോർ ക്യൂവൽകോം സ്നാപ്ഡ്രാഗൺ 845 എസ്ഒഎസ് പ്രോസ്സറായിരിക്കും ഫോണിൽ . 4ജിബി ആയിരിക്കും റാം ശേഷി . 64 ജിബിയാണ് അടിസ്ഥാന ഇന്റേണൽ സ്റ്റോറേജ് മോഡൽ . 2 , 915 എംഎഎച്ചാണ് ബാറ്ററി ശേഷി . വയർലെസ്സ് ചാർജർ , യുഎസ്ബി - സി ഇയർബഡ്സ് , ഫാബ്രിക് കേസ് എന്നിങ്ങനെ ചില ആക്സസറികളും ഫോണിനൊപ്പം ഗൂഗിൾ പുറത്തിറക്കുന്നുണ്ട് . ഗൂഗിൾ പിക്സൽ 3 ( 64 ജിബി ) 71,000 രൂപ , ഗൂഗിൾ പിക്സൽ 3 ( 128 ജിബി ) 80,000 രൂപ വിലയും വിപണിയിൽ പ്രതീക്ഷിക്കാം . സാംസങ്ങ് ഗ്യാലക്സി നോട്ട് 9 സാംസങ്ങ് ഗ്യാലക്സി നോട്ട് 9 ഡ്യൂവൽ സിം ഫോൺ ആണ് . ആൻഡ്രോയ്ഡ് ഓറീയോ 8.1 ആണ് ഫോണിൻറെ ഓപ്പറേറ്റിംഗ് സിസ്റ്റം . എന്നാൽ പുതിയ ആൻഡ്രോയ്ഡ് പിയിലേക്ക് അപ്ഡേറ്റ് ലഭിക്കുമോ എന്ന് ഇപ്പോൾ വ്യക്തമല്ല . 6 . 4 ക്യുഡ് എച്ച്ഡി പ്ലസ് ആണ് ഫോണിൻറെ സ്ക്രീൻ വലിപ്പം . 1440x2960 പിക്സലാണ് സ്ക്രീൻ റെസല്യൂഷൻ . ഒപ്പം ഡിസ്പ്ലേ എഎംഒഎൽഇഡി ഇൻഫിനിറ്റി ഡിസ്പ്ലേ പാനലിലാണ് നിർമ്മിച്ചിരിക്കുന്നത് . ഇന്ത്യയിലെ നോട്ട് 9ൻറെ മോഡലിന് എക്സിനോസ് 9810 എസ്ഒസി ചിപ്പാണ് ഉള്ളത് . പിന്നിൽ ലംബമായി ക്രമീകരിച്ചിരിക്കുന്ന 12 എംപി ഡ്യൂവൽ ക്യാമറ സെറ്റപ്പാണ് ഫോണിൻറെ പിന്നിൽ ഉള്ളത് . ഇതിൽ ഒരു സെൻസർ ടെലിഫോണിക്ക് ലെൻസാണ് . ഒന്ന് വൈഡ് അംഗിളുമാണ് . ഇരു ക്യാമറകളും ഒഐഎസ് ഇഫക്ടോടെയാണ് എത്തുന്നത് . മുന്നിലെ സെൽഫി ക്യാമറ 8 എംപി പിക്സലാണ് ഇതിൻറെ അപ്പച്ചർ എഫ് 1.7 ആണ് . 4000 എംഎഎച്ചാണ് ഫോണിൻറെ ബാറ്ററി ശേഷി . ഫാസ്റ്റ് ചാർജിംഗ് സപ്പോർട്ട് ലഭിക്കും . മോട്ടോ ജി 6 പ്ലസ് 5 . 9 ഇഞ്ച് ഫുൾ എച്ച്ഡി പ്ലസ് സ്ക്രീൻ ആണ് മോട്ടോ ജി6 പ്ലസിന് ഉള്ളത് . സ്നാപ്ഡ്രാഗൺ 630 എസ്ഒസി ഒക്ടാകോർ സിപിയു ആണ് ഫോണിനുള്ളത് . 4ജിബി , 6ജിബി ഓപ്ഷനുകളാണ് ഫോണിനുണ്ടാകുക എന്നാണ് പ്രതീക്ഷിക്കുന്നത് . 64 ജിബിയാണ് ഫോണിൻറെ ഓൺബോർഡ് സ്റ്റോറേജ് . 12 എംപി , 5 എംപി ഇരട്ട ക്യാമറ സംവിധാനമാണ് ഫോണിനുള്ളത് . 8 എംപിയാണ് മുന്നിലെ സെൽഫി ക്യാമറ . ഇതിന് എൽഇഡി ഫ്ലാഷ് ലൈറ്റുണ്ട് . 3200 എംഎഎച്ചാണ് ഫോണിൻറെ ബാറ്ററി ശേഷി . ഫോൺ ഫാസ്റ്റ് ചാർജിംഗിന് അനുകൂലമാണ് . ഇരട്ട സിം സ്ലോട്ടാണ് ഫോണിനുള്ളത് . യുഎസ്ബി ടൈപ്പ് സിയാണ് . ഫോണിന് ഫിംഗർ പ്രിൻറ് സെൻസറും ഉണ്ട് . വൺപ്ലസ് 6T ഒക്ടോബർ 30ന് ഇന്ത്യയിൽ അവതരിപ്പിച്ച വൺപ്ലസിൻറെ ഏറ്റവും പുതിയ മോഡൽ വൺപ്ലസ് 6T യുടെ അൺബോക്സിംഗും , റിവ്യൂവും ചെയ്യുകയാണ് ഏഷ്യാനെറ്റ് ന്യൂസ് ഓൺലൈൻ ദ ഗാഡ്ജറ്റ്സ്


ആപ്പിൾ ഐഫോൺ എക്സ് ആറിന്റെ മുൻകൂർ ബുക്കിങ് ഇന്നാരംഭിക്കും . 64 ജിബി സ്റ്റോറേജ് ഐഫോൺ എക്സ്ആറിന് 76,900 രൂപയാണ് വില . ഓൾ - സ്ക്രീൻ ഗ്ലാസ് ഡിസൈനും എൽസിഡി റെറ്റിന ഡിസ്പ്ലേയുമായാണ് ഐഫോൺ എക്സ്ആറെത്തുന്നത് . കറുപ്പ് , വെള്ള , കോറൽ , മഞ്ഞ , ചുവപ്പ് എന്നീ നിറങ്ങളിലാണ് ഐഫോൺ പുറത്തിറങ്ങുന്നത് . യുഎസ് , യുകെ , യുഎഇ എന്നീ ആഗോള വിപണി കീഴടക്കാൻ ആപ്പിൾ കമ്പനിയുടെ തുറുപ്പ്ചീട്ടായ ഐഫോൺ എക്സ്ആർ ഒക്ടോബർ 26നാണ് ഇന്ത്യയിൽ വിപണിയിലെത്തുന്നത് . ആപ്പിൾ ഐഫോൺ എക്സ്ആറിനായ് ഇന്ത്യൻ ഉപഭോക്താകൾ ഫ്ലിപ്കാർട്ട് , ആമസോൺ ഇന്ത്യ , പേടിഎം മാൾ . എയർടെൽ ഓൺലൈൻ ഇ സ്റ്റോർ എന്നവയിലൂടെും ആപ്പിളിന്റെ ഔദ്യോഗിക വിപണന കേന്ദ്രമായ ഇമാജിനിലൂടെയും മുൻകൂർ ബുക്കിങ് ചെയ്യാനാകും . ആപ്പിൾ ഈ വർഷം ഇറക്കിയ ഏറ്റവും “അഫോർഡബിൾ” ഫോണാണ് ഐഫോൺ എക്സ്ആർ . 64 ജിബി സ്റ്റോറേജ് ഫോണിന് 76,900 രൂപയും 128 ജിബി സ്റ്റോറേജ് ഫോണിന് 81,900 രൂപയും , 256 ജിബി സ്റ്റോറേജ് ഫോണിന് 91,900 രൂപയുമാണ് വില . 6 . 1 ഇഞ്ച് റെറ്റിന എൽസിഡി ഡിസ്പ്ലേ . എ12 ബയോണിക്ക് ചിപ്പ്സെറ്റ് ആണ് ഐഫോൺ എക്സ്ആറിന് കരുത്തേകുന്നത് . ഐഫോൺ എക്സ്ആർ ഐഒഎസ് 12,12എംപി പിൻക്യാമറ , 7എംപി മുൻ ക്യാമറ , ഡ്യുവൽ സിം , ഫെയയ്സ് ഐഡി എന്നീ സൌകര്യങ്ങളും ഉണ്ട് .


ഇരുവശത്തേക്കു ചായുമെന്ന് തോന്നിച്ചശേഷമായിരുന്നു ഇന്ത്യയുടെ തോൽവി . ജയിക്കാൻ 243 റൺസ് തേടി ബാറ്റു ചെയ്ത ഇന്ത്യ 49.3 ഓവറിൽ 236 റൺസിന് പുറത്താകുകയായിരുന്നു . മുൻനിര ബാറ്റ്സ്മാൻമാർ അവസരത്തിനൊത്ത് ഉയരാതിരുന്ന മൽസരത്തിൽ 41 റൺസെടുത്ത കേദാർ ജാദവാണ് ടോപ് സ്കോറർ . ധോണി 39 റൺസും അവസാന നിമിഷം വരെ പോരാടിയ ഹർദ്ദിക് പാണ്ഡ്യ36 റൺസും നേടി . രഹാനെ 28 റൺസെടുത്തപ്പോൾ ഒമ്പത് റൺസെടുത്ത് കൊഹ്ലി നിരാശപ്പെടുത്തി . ഒരവസരത്തിൽ എട്ടിന് 183 എന്ന നിലയിലേക്ക് തകർന്നെങ്കിലും ഒമ്പതാം വിക്കറ്റിൽ പാണ്ഡ്യയും ഉമേഷ് യാദവും ചേർന്ന് നടത്തിയ പോരാട്ടം ഇന്ത്യയ്ക്ക് പ്രതീക്ഷയേകി . എന്നാൽ ബോൾട്ടിന്റെ പന്തിൽ പാണ്ഡ്യ പുറത്തായതോടെയാണ് ഇന്ത്യ തോൽവിയിലേക്ക് എത്തിയത് . ന്യൂസിലാൻഡിനുവേണ്ടി ടിം സൌത്തി മൂന്നു വിക്കറ്റ് വീഴ്ത്തിയപ്പോൾ ബൌൾട്ട് ഗുപ്ടിൽ എന്നിവർ രണ്ടു വിക്കറ്റ് വീതം വീഴ്ത്തി . നേരത്തെ ടോസ് നഷ്ടപ്പെട്ട് ആദ്യം ബാറ്റുചെയ്ത ന്യൂസിലാൻഡ് നിശ്ചിത 50 ഓവറിൽ ഒമ്പതിന് 242 റൺസെടുക്കുകയായിരുന്നു . സെഞ്ച്വറി നേടിയ കെയ്ൻ വില്യംസണാണ് ( 118 ) ന്യൂസിലാൻഡ് നിരയിൽ തിളങ്ങിയത് . 128 പന്ത് നേരിട്ട വില്യംസൺ 14 ബൌണ്ടറിയും ഒരു സിക്സറും ഉൾപ്പടെയാണ് 118 റൺസെടുത്തത് . വില്യംസൺ കഴിഞ്ഞാൽ 46 റൺസെടുത്ത ടോം ലഥാമാണ് കീവിസ് നിരയിൽ തിളങ്ങിയ മറ്റൊരു ബാറ്റ്സ്മാൻ . രണ്ടാം വിക്കറ്റിൽ വില്യംസണും ലഥാമും ചേർന്ന് 120 റൺസ് കൂട്ടിച്ചേർത്തു . ഇന്ത്യയ്ക്കുവേണ്ടി ജസ്പ്രീത് ബംറ , അമിത് മിശ്ര എന്നിവർ മൂന്നു വിക്കറ്റ് വീതമെടുത്തു . വില്യണസിന്റെയും ടെയ്ലറുടെയും ആൻഡേഴ്സന്റെയും വിക്കറ്റ് സ്വന്തമാക്കിയ അമിത് മിശ്രയാണ് ന്യൂസിലാൻഡിന് വലിയ തിരിച്ചടി നൽകിയത് . ഉമേഷ് യാദവ് , അക്ഷർ പട്ടേൽ , കേദാർ ജാദവ് എന്നിവർ ഓരോ വിക്കറ്റ് വീതം നേടി . മൂന്നാം ഏകദിനം ഒക്ടോബർ 23ന് മൊഹാലിയിൽ നടക്കും .


യുവേഫ യൂറോപ്പ ലീഗ് ഫുട്ബോളിൽ അട്ടിമറി . ശക്തരായ മാഞ്ചസ്റ്റർ യുണൈറ്റഡിനെ ഫെനർബാഷെ ഒന്നിനെതിരെ രണ്ട് ഗോളുകൾക്ക് തോൽപിച്ചു . രണ്ടാം മിനുട്ടിൽ മൂസ സോയും 59 - ാം മിനുട്ടിൽ ജെറമൈൻ ലെൻസുമാണ് ഫെനർബാഷെയ്ക്കായി ഗോളുകൾ നേടിയത് . മാഞ്ചസ്റ്റർ യുണൈറ്റഡിനായി ക്യാപ്റ്റൻ വെയ്ൻ റൂണി ഒരു ഗോൾ മടക്കി . ഇതോടെ രണ്ട് മത്സരങ്ങൾ ബാക്കി നിൽക്കെ ഗ്രൂപ്പ് എയിൽ യുണൈറ്റഡ് മൂന്നാം സ്ഥാനത്തായി . തോൽവിക്ക് പിന്നാലെ കളിക്കാർക്കെതിരെ പൊട്ടിത്തെറിച്ച് മാഞ്ചസ്റ്റർ പരിശീലകൻ മൌറിഞ്ഞോ രംഗത്തെത്തി . മാനസികമായും ശാരീരികയും ഓരു തയ്യാറെടുപ്പുമില്ലാതെയാണ് താരങ്ങൾ കളത്തിലിറങ്ങിയതെന്ന് മൌറിഞ്ഞോ കുറ്റപ്പെടുത്തി . ജയവും തോൽവിയും കളിയുടെ ഭാഗമാണ് . എന്നാൽ ജയത്തിനായി ശ്രമിക്കുന്നുണ്ടോ എന്നതാണ് പ്രധാനമെന്നും മാഞ്ചസ്റ്റർ പരിശീലകൻ പറഞ്ഞു . ഫെനർ ബാഷേ നന്നായി കളിച്ചെന്നും അദ്ദേഹം കൂട്ടിചേചർത്തു .


തമിഴകത്തിൽ സിനിമാക്കാരുടെ രാഷ്ട്രീയപ്രവേശനം പുതുമയുള്ള കാര്യമല്ല . എംജിആറും ജയലളിതയും പിന്നെ വിജയകാന്തുമൊക്കെ രാഷ്ട്രീയത്തിൽ പയറ്റിയവരാണ് . ഈ നിരയിലേക്ക് ഏറ്റവുമൊടുവിൽ എത്തിയിരിക്കുന്നത് സ്റ്റൈൽ മന്നൻ രജനികാന്താണ് . രജനിയുടെ രാഷ്ട്രീയപ്രവേശനമാണ് ഇപ്പോൾ തമിഴകത്തെ ഏറ്റവും വലിയ ചർച്ചാവിഷയങ്ങളിലൊന്ന് . രജനിയുടെ രാഷ്ട്രീയത്തെക്കുറിച്ച് അനുകൂലിച്ചും പ്രതികൂലിച്ചും വാദഗതികൾ ഉയരുന്നുണ്ട് . എന്നാൽ ഇതേക്കുറിച്ച് രജനിയുടെ മരുമകൻ ധനുഷിനോട് ചോദിച്ച മാധ്യമപ്രവർത്തകർക്ക് നിരാശപ്പെടേണ്ടിവന്നു . വിഐപി2 എന്ന പുതിയ സിനിമയുടെ ട്രെയിലർ പുറത്തിറക്കുന്ന ചടങ്ങിലാണ് രജനിയുടെ രാഷ്ട്രീയത്തെക്കുറിച്ചുള്ള ചോദ്യങ്ങളെ തള്ളിപ്പറഞ്ഞത് . രാഷ്ട്രീയം പറയാനല്ല , നിങ്ങളെ ഇവിടേക്ക് ക്ഷണിച്ചിരിക്കുന്നതെന്ന് മാധ്യമപ്രവർത്തകരോട് ധനുഷ് പറഞ്ഞു . റിപ്പബ്ലിക് ചാനൽ ചീഫ് എഡിറ്റർ അർണാബ് ഗോസ്വാമിക്ക് നൽകിയ അഭിമുഖത്തിൽ ആർഎസ്എസ് അനുകൂല രാഷ്ട്രീയ നിരീക്ഷകൻ എസ് ഗുരുമൂർത്തിയാണ് രജനികാന്തിന്റെ രാഷ്ട്രീയ പ്രവേശനത്തെക്കുറിച്ച് വെളിപ്പെടുത്തിയത് . രജനി പുതിയ പാർട്ടി രൂപീകരിക്കുമെന്നും , അത് ബിജെപി നേതൃത്വം നൽകുന്ന എൻഡിഎയിൽ അംഗമാകുമെന്നും ഗുരുമൂർത്തി പറഞ്ഞിരുന്നു . രജനികാന്തിന്റെ മകളും വിഐപി2 സംവിധായികയുമായ സൌന്ദര്യ , ചിത്രത്തിലെ നായിക കാജൽ എന്നിവരും ചടങ്ങിനെത്തിയിരുന്നു . 20 വർഷത്തിനുശേഷം കാജൽ അഭിനയിച്ച തമിഴ് സിനിമയാണ് വിഐപി . ചിത്രം ജൂലൈ 28ന് തിയറ്ററുകളിലെത്തും .


ലോകത്തിലെ മറ്റ് പ്രമുഖമായ എല്ലാ രാജ്യങ്ങളെയും മറികടന്ന പ്രകടനമാണ് ഈ പാദത്തിൽ രാജ്യം നടത്തിയത് എന്നാണ് കണക്കുകൾ സൂചിപ്പിക്കുന്നത് . ഇതിൽ പ്രധാനമായും ചൈനയുടെ വളർച്ച നിരക്കിനെയാണ് ഇന്ത്യ മറികടന്നിരിക്കുന്നത് . ഇന്ത്യൻ വളർച്ച നിരക്ക് 8 ശതമാനത്തിന് അടുത്ത് രേഖപ്പെടുത്തുമ്പോൾ , കഴിഞ്ഞ പാദങ്ങളിൽ എല്ലാം മുന്നിലുണ്ടായിരുന്ന ചൈനയുടെ വളർച്ച നിരക്ക് 6.7 ശതമാനം മാത്രമാണ് . 2008 ലോകത്തെമ്പാടും സാമ്പത്തിക പ്രതിസന്ധിയുണ്ടായ സമയത്തും പിടിച്ച് നിന്ന ഇന്ത്യൻ സാമ്പത്തിക രംഗം അതിന് സമാനമായ രീതിയാണ് ഇപ്പോൾ കാണിക്കുന്നത് . ഉയർന്ന നാണയപ്പെരുപ്പം ഉള്ളപ്പോഴും കടുത്ത സാമ്പത്തിക അച്ചടക്കം ഇന്ത്യയ്ക്ക് തുണയായി എന്നാണ് സാമ്പത്തിക വിദഗ്ധർ പറയുന്നു . പ്രധാനമായും സ്വകാര്യ മേഖലയിലാണ് സാമ്പത്തിക വളർച്ചയുടെ സൂചനകൾ കാണിക്കുന്നത് . രാജ്യത്തിൻറെ ഉത്പാദനരംഗം മെച്ചപ്പെട്ട പ്രകടനം നടത്തുമ്പോൾ , കാർഷിക രംഗത്ത് ഭേദപ്പെട്ട പ്രകടനം എന്ന് മാത്രമേ പറയാൻ സാധിക്കൂ . എന്നാൽ നല്ല മൺസൂൺ പ്രവചിക്കപ്പെട്ടതിനാൽ കാർഷിക മേഖലയുടെ സംഭവന കൂടുമെന്നും അതിലൂടെ ഇപ്പോൾ ലഭിച്ച വളർച്ച നിരക്ക് വരും പാദങ്ങളിൽ വർദ്ധിപ്പിക്കാം എന്നുമാണ് സാമ്പത്തിക വിദഗ്ധരുടെ കണക്കുകൂട്ടൽ .


ഐഎസ്എൽ മത്സരങ്ങൾക്കായി കൊച്ചിയിലെത്തിയ കേരള ബ്ലാസ്റ്റേഴ്സ് ടീം അംഗങ്ങൾ പരിശീലനം ആരംഭിച്ചു . ബ്ലാസ്റ്റേഴ്സിന്റെ ജൂനിയർ ടീമുമായി ചേർന്നാണ് പരിശീലനം . മുതിർന്ന താരങ്ങൾ ആദ്യദിനം പരിശീലനത്തിനിറങ്ങിയില്ല . ഒരു വർഷത്തെ ഇടവേളയ്ക്ക് ശേഷം കൊച്ചിയിൽ ഐഎസ്എൽ മത്സരങ്ങൾക്ക് ആരവമുയരുകയാണ് . അപ്രതീക്ഷിതമായി ഐഎസ്എൽ ഉദ്ഘാടനം കൊച്ചിയിൽ എത്തിയതോടെ ഫുട്ബോൾ ആരാധകരുടെ ആവേശം വാനോളമാണ് . ഈ മാസം 17ന് നിലവിലെ ചാംപ്യൻമാരായ അത്ലറ്റികോ ഡി കൊൽക്കത്തയുമായാണ് റണ്ണേഴ്സ് അപ്പായ ബ്ലാസ്റ്റേഴ്സിന്റെ ആദ്യമത്സരം . ഇതിൽ വിജയം മാത്രം ലക്ഷ്യമിട്ടാണ് കേരള ബ്ലാസ്റ്റേഴ്സ് ടീം പരിശീലനം നടത്തുന്നത് . ഒരിടവേളയ്ക്ക് ശേഷം ടീമിലേക്ക് മടങ്ങിയെത്തിയ സൂപ്പർ താരം ഇയാൻ ഹ്യൂം , കഴിഞ്ഞ ദിവസം കൊച്ചിയിൽ എത്തിയ ബെർബറ്റോവ് എന്നിവർ ആദ്യദിനം പരിശീലനത്തിനിറങ്ങിയില്ല . ഗോൾ കീപ്പർമാരായ പോൾ റാചുബ്ക്ക , സന്ദീപ് നന്ദി എന്നിവർ പ്രത്യേക പരിശീലനം നടത്തി . അണ്ടർ 17 ഫുട്ബോൾ മത്സരങ്ങൾക്കായി കൊച്ചിയിൽ സ്റ്റേഡിയങ്ങൾ നവീകരിച്ചതിനാൽ രാജ്യാന്തര നിലവാരമുള്ള പരിശീലന സൌകര്യങ്ങളാണ് ബ്ലാസ്റ്റേഴ്സിന് ഇത്തവണ ലഭിക്കുന്നത് . ഹൈദരാബാദിലെയും സ്പെയിനിലെയും പരിശീലനം കഴിഞ്ഞാണ് ബ്ലാസ്റ്റേഴ്സ് കൊച്ചിയിൽ എത്തിയിരിക്കുന്നത് . മത്സരത്തിന് ഒരാഴ്ചയിൽ അധികം ബാക്കിയുള്ളതിനാൽ സി കെ വിനീത് , വെസ് ബ്രൌൺ തുടങ്ങിയ താരങ്ങൾ കൊച്ചിയിൽ എത്തിയിട്ടില്ല . അടുത്ത ദിവസം കോച്ച് മ്യൂലൻസ്റ്റീൻ കൊച്ചിയിൽ എത്തുന്നതോടെ ടീം സജീവ പരിശീലനം ആരംഭിക്കും .


വാവെയുടെ ഏറ്റവും പുതിയ മോഡൽ നോവ 4 ഇറങ്ങി . ചൈനയിലാണ് ഈ മോഡൽ ആദ്യം ഇറങ്ങിയത് . നോവ 4ൽ 48 മെഗാപിക്സലിന്റെ ക്യാമറയാണ് പ്രധാനപ്രത്യേകത . 2019ലേക്ക് കണ്ണുവച്ച് വിപണി പിടിക്കാനാണ് ഈ ഫോൺ ഡിസംബർ മധ്യത്തോടെ ചൈനീസ് ഫോൺ നിർമ്മാതക്കൾ ഇറക്കിയിരിക്കുന്നത് . ലോകത്ത് ഇതാദ്യമായാണ് 48 മെഗാപിക്സൽ ക്യാമറയുമായി വാവെയ് ഫോൺ പുറത്തിറങ്ങിന്നത് . സോണിയുടെ ഐഎംഎക്സ് 586 സെൻസറാണ് ഇതിൽ ഉപയോഗിച്ചിരിക്കുന്നത് . ഇക്കാര്യം നേരത്തെ തന്നെ സോണി വെളിപ്പെടുത്തിയിരുന്നു . ഇരട്ട സിം , ആൻഡ്രോയ്ഡ് പൈ , 6.4 ഇഞ്ച് ഫുൾ എച്ച്ഡി ഡിസ്പ്ലെ , കിരിൻ 970 എസ്ഒസി പ്രോസസർ , 8 ജിബി റാം 128 ജിബി സ്റ്റോറേജ് എന്നിവ പ്രധാന ഫീച്ചറുകളാണ് . പിന്നിൽ 48 + 16 + 2 എന്നിങ്ങനെ മൂന്നു ക്യാമറകളാണുള്ളത് . മുന്നിൽ 25 മെഗാപിക്സലാണ് ക്യാമറ . ഇൻ–സ്ക്രീനിലാണ് സെൽഫി ക്യാമറ . 3750 എംഎഎച്ച് ബാറ്ററി .


പൊതുമേഖല ബാങ്കുകളായ വിജയ ബാങ്ക് , ദേന ബാങ്ക് , ബാങ്ക് ഓഫ് ബറോഡ എന്നിവയുടെ ലയനത്തിന് കേന്ദ്ര മന്ത്രിസഭ അനുമതി നൽകി . ബാങ്ക് ഓഫ് ബറോഡയിൽ മറ്റ് രണ്ട് ബാങ്കുകളെ ലയിപ്പിക്കുകയാണ് ചെയ്യുക . ലയന ശേഷം രൂപീകൃതമാകുന്ന ബാങ്കിന് 14.82 ലക്ഷം കോടിയുടെ സംയോജിത ബിസിനസ് ഉണ്ടാകുമെന്നാണ് കണക്കാക്കുന്നത് . എസ്ബിഐ , ഐസിഐസിഐ എന്നിവയ്ക്ക് പിന്നിൽ മൂന്നാമത്തെ വലിയ ബാങ്ക് ആകും ഇതോടെ ബാങ്ക് ഓഫ് ബറോഡ ( ബിഒബി ) . ഈ ബാങ്കിന് 5.71 ശതമാനം നിഷ്ക്രിയാസ്തിയാകും ഉണ്ടാകുക . കഴിഞ്ഞ വർഷമാണ് പൊതുമേഖല ബാങ്കുകളുടെ ലയന നടപടിക്ക് സർക്കാർ തുടക്കമിട്ടത് . നേരത്തെ സ്റ്റേറ്റ് ബാങ്ക് ഓഫ് ഇന്ത്യയോട് അഞ്ച് അനുബന്ധ ബാങ്കുകളെയും ഭാരതീയ മഹിള ബാങ്കിനെയും ലയിപ്പിച്ചിരുന്നു . ആഗോള തലത്തിലെ ബാങ്കുകളെ പോലെ കരുത്തുറ്റ സുസ്ഥിരമായ ബാങ്കുകൾ സൃഷ്ടിക്കുകയാണ് ലയനത്തിലൂടെ സർക്കാർ ലക്ഷ്യമിടുന്നത് . ലയത്തിലൂടെ രൂപീകൃതമാകുന്ന ബാങ്കിന് സർക്കാരിൻറെ ഭാഗത്ത് നിന്ന് മൂലധന സഹായമുണ്ടാകും .


പുതുച്ചേരി വാഹന രജിസ്ട്രേഷൻ തട്ടിപ്പുമായി ബന്ധപ്പെട്ട് നടൻ ഫഹദ് ഫാസിലിന് മുൻകൂർ ജാമ്യം അനുവദിച്ചു . എന്നാൽ കർശന ഉപാധികളോടെയാണ് ആലപ്പുഴ ജില്ലാ സെഷൻസ് കോടതി ജാമ്യം അനുവദിച്ചിരിക്കുന്നത് . ഫഹദ് ഫാസിൽ അഞ്ച് ദിവസത്തിനുള്ളിൽ തിരുവനന്തപുരത്തെത്തി അന്വേഷണ ഉദ്യോഗസ്ഥന് മുന്നിൽ ഹാജരാകണമെന്നും ചോദ്യം ചെയ്യലിന് ശേഷം രണ്ട് പേരുടെ ആൾജാമ്യത്തിൽ വിട്ടയക്കാമെന്നുമാണ് കോടതി നിർദ്ദേശിച്ചിരിക്കുന്നത് . അന്വേഷണ ഉദ്യോഗസ്ഥൻ ആവശ്യപ്പെടുന്ന എത് സമയത്തും ഹാജരാകണം . ഇന്ത്യക്ക് പുറത്ത് പോകണമെങ്കിൽ തിരുവനന്തപുരം സിജെഎം കോടതിയുടെ അനുമതി വാങ്ങണമെന്നും . കോടതി നിർദ്ദേശിച്ചിട്ടുണ്ട് . മുൻകൂർ ജാമ്യം നൽകുന്നതിനെ പ്രോസിക്യുഷൻ എതിർത്തിരുന്നു . അതേസമയം സമാന കേസിൽ അമല പോൾ ഹൈക്കോടതിയിൽ സമർപ്പിച്ച മുൻകൂർ ജാമ്യാപേക്ഷ ജനുവരി അഞ്ചിലേക്ക് മാറ്റി . പോണ്ടിച്ചേരിയിലെ വ്യാജമേൽവിലാസത്തിൽ വാഹനങ്ങൾ റജിസ്റ്റർ ചെയ്ത് നികുതി വെട്ടിച്ച കേസിൽ ചോദ്യം ചെയ്യലിന് ഹാജരാകണമെന്നാവശ്യപ്പെട്ട് അമല പോളിനും ഹഫദ് ഫാസിലിനും ക്രൈം ബ്രാഞ്ച് നോട്ടിസ് നൽകിയിരുന്നു . കേസുമായി ബന്ധപ്പെട്ട് മൊഴിയെടുക്കുന്നതിനായി തിരുവനന്തപുരത്തെ പൊലീസ് ആസ്ഥാനത്തുള്ള ക്രൈം ബ്രാഞ്ച് ഓഫിസിൽ എത്താൻ ആവശ്യപ്പെട്ടാണ് ഇവർക്ക് നോട്ടിസ് നൽകിയിരുന്നത് . എന്നാൽ ഇരുവരും ചോദ്യം ചെയ്യലിന് ഹാജരായിരുന്നില്ല . ക്രൈം ബ്രാഞ്ചിന് മുന്നിൽ ഹാജരാകുന്നതിന് കൂടുതൽ സമയം വേണമെന്ന് അവർ അഭിഭാഷകൻ മുഖേന ആവശ്യപ്പെടുകയായിരുന്നു . . ഷൂട്ടിങ് തിരക്കുകൾ ചൂണ്ടിക്കാട്ടിയാണ് ചോദ്യം ചെയ്യലിന് ഹാജരാകുന്നതിന് അമലാ പോൾ കൂടുതൽ സമയം ആവശ്യപ്പെട്ടത് . കേസിൽ നടനും എംപിയുമായ സുരേഷ് ഗോപിയെ ക്രൈം ബ്രാഞ്ച് ഇന്ന് ചോദ്യം ചെയ്തിരുന്നു . മുൻകൂർ ജാമ്യാപേക്ഷ പരിഗണിക്കവെ , മൂന്നാഴ്ചത്തേക്ക് സുരേഷ് ഗോപിയെ അറസ്റ്റ് ചെയ്യരുതെന്ന് ഹൈക്കോടതി ആവശ്യപ്പെട്ടിരുന്നു . അമലപോളും , ഫഹദും , സുരേഷ്ഗോപിയും ആഡംബര കാറുകൾ രജിസ്റ്റർ ചെയ്തിരിക്കുന്നത് പോണ്ടിച്ചേരിയിലെ വ്യാജ മേൽവിലാസത്തിലാണെന്നും അതുവഴി ലക്ഷങ്ങൾ നികുതി വെട്ടിച്ചെന്നും ക്രൈം ബ്രാഞ്ച് നടത്തിയ അന്വേഷണത്തിൽ കണ്ടെത്തിയിരുന്നു . നികുതി ലാഭിക്കുന്നതിന് പോണ്ടിച്ചേരിയിൽ വാഹനരജിസ്ട്രേഷൻ നടത്തിയ സംഭവം വാർത്തയായതിനെ തുടർന്ന് ഫഹദ് കേരളത്തിൽ നികുതി അടച്ചിരുന്നു . 17 . 68 ലക്ഷം രൂപയാണ് ആലപ്പുഴ ആർടി ഓഫീസിൽ മാനേജർ വഴി ഫഹദ് നികുതി അടച്ചത് . ഫഹദിൻറെ 70 ലക്ഷം രൂപ വിലയുള്ള മേഴ്സിഡസ് ഇ ക്ലാസ് ബെൻസ് കാർ പോണ്ടിച്ചേരിയിൽ വ്യാജ വിലാസത്തിലാണ് രജിസ്റ്റർ ചെയ്തിരുന്നത് . പോണ്ടിച്ചേരിയിൽ ഒന്നര ലക്ഷം രൂപ നൽകിയാൽ കാർ രജിസ്റ്റർ ചെയ്യാം . എന്നാൽ പോണ്ടിച്ചേരിയിൽ താമസിക്കുന്ന ആളുടെ പേരിൽ മാത്രമേ കാർ രജിസ്റ്റർ ചെയ്യാൻ സാധിക്കൂ . ഈ ചട്ടം ലംഘിച്ചാണ് വ്യാജ മേൽവിലാസം ഉണ്ടാക്കി ഫഹദ് കാർ രജിസ്റ്റർ ചെയ്തത് .


ഓസ്കർ ജേതാവായ നടനും നിർമ്മാതാവുമായ മോർഗൻ ഫ്രീമാനെതിരേ ലൈംഗികാരോപണവുമായി എട്ട് വനിതകൾ . ഫ്രീമാൻറെ നിർമ്മാണക്കമ്പനിയായ റിവലേഷൻസ് എൻറർടെയ്ൻമെൻറിലെ സഹപ്രവർത്തകർ അടക്കമുള്ള സിനിമാപ്രവർത്തകരും മാധ്യമപ്രവർത്തകരുമാണ് ആരോപണവുമായി രംഗത്തെത്തിയിരിക്കുന്നത് . സിഎൻഎൻ ആണ് ഇത് സംബന്ധിച്ച വാർത്ത പുറത്തുവിട്ടത് . ഫ്രീമാൻ അഭിനയിച്ച ഗോയിംഗ് ഇൻ സ്റ്റൈൽ എന്ന ചിത്രത്തിൽ പ്രൊഡക്ഷൻ അസിസ്റ്റൻറായി ജോലി ചെയ്ത യുവതി ആരോപിച്ചിരിക്കുന്നത് മാസങ്ങളുടെ ദുരനുഭവം തനിക്കുണ്ടായെന്നാണ് . പലപ്പൊഴും ഫ്രീമാൻ തൻറെ ശരീരത്തിൽ തെറ്റായ രീതിയിൽ സ്പർശിച്ചെന്നും ശരീരഘടനയെക്കുറിച്ചും വസ്ത്രധാരണത്തെക്കുറിച്ചും കമൻറുകൾ പറയാറുണ്ടായിരുന്നുവെന്നും അവർ പറയുന്നു . 2012ൽ പുറത്തെത്തിയ നൌ യു സീ മീ എന്ന ചിത്രത്തിൻറെ പ്രൊഡക്ഷനിൽ ജോലി ചെയ്ത യുവതിയാണ് ആരോപണമുയർത്തിയ മറ്റൊരാൾ . തന്നോടും തൻറെ അസിസ്റ്റൻറിനോടും ഏറെ മോശമായാണ് ഫ്രീമാൻ പെരുമാറിയതെന്ന് പറയുന്നു അവർ . ഫ്രീമാൻ സെറ്റിൽ വരുന്ന ദിവസങ്ങളിൽ ശരീരഭാഗങ്ങൾ പൂർണമായും മൂടുന്ന വസ്ത്രങ്ങൾ മാത്രമേ പിന്നീട് ധരിക്കുകയുള്ളായിരുന്നുവെന്നും . അന്വേഷണത്തിൻറെ ഭാഗമായി ചലച്ചിത്രപ്രവർത്തകരും മാധ്യമപ്രവർത്തകരുമുൾപ്പെടെ പതിനാറ് പേരോടാണ് ഫ്രീമാനെതിരായ ആരോപണം സംബന്ധിച്ച് സിഎൻഎൻ ആശയവിനിമയം നടത്തിയത് . അവരിൽ എട്ടുപേർ വിഖ്യാതനടനിൽ നിന്നും തങ്ങൾക്ക് ദുരനുഭവം ഉണ്ടായതായി പറഞ്ഞു . എന്നാൽ ഇതുസംബന്ധിച്ച വാർത്ത പുറത്തുവന്നതോടെ മോർഗൻ ഫ്രീമാൻ മാപ്പ് പറഞ്ഞ് വാർത്താക്കുറിപ്പ് ഇറക്കി . " എന്നെ അറിയുന്നവർക്കും ഒപ്പം ജോലി ചെയ്തിട്ടുള്ളവർക്കുമറിയാം , ഒരാളെയും മനപ്പൂർവ്വം അസ്വസ്ഥമാക്കുന്ന ഒരു പെരുമാറ്റം എൻറെ ഭാഗത്തുനിന്ന് ഉണ്ടാവില്ലെന്ന് . ബോധപൂർവ്വമല്ലാതെ ആർക്കെങ്കിലും അത്തരത്തിൽ വിഷമമുണ്ടാക്കിയിട്ടുണ്ടെങ്കിൽ ഖേദിക്കുന്നു " , ഫ്രീമാൻ പറയുന്നു .


ഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സ് - ജംഷഡ്പുർ എഫ്സി മത്സരത്തിന്റെ ആദ്യപകുതി ഗോൾരഹിത സമനിലയിൽ . മത്സരത്തിൽ വ്യക്തമായ ആധിപത്യം പുലർത്തിയ ബ്ലാസ്റ്റേഴ്സ് സുവർണാവസരങ്ങൾ നഷ്ടപ്പെടുത്തിയതാണ് വിനയായത് . ഇതിനിടെ ബ്ലാസ്റ്റേഴ്സിന്റെ രണ്ട് താരങ്ങൾ മഞ്ഞക്കാർഡ് മേടിക്കുകയും ചെയ്തു . മഴയുടെ അകമ്പടിയോടെ ആരംഭിച്ച മത്സരത്തിൽ ഏഴാം മിനിറ്റിൽ തന്നെ കേരള ബ്ലാസ്റ്റേഴ്സ് ആദ്യ അവസരം സൃഷ്ടിച്ചു . എന്നാൽ സഹൽ അബ്ദുൾ സമദിന്റെ പാസ് സ്റ്റൊജാനോവിച്ചിന് ഗോളാക്കാൻ സാധിച്ചില്ല . 12ാം മിനിറ്റിൽ ബോക്സിന് പുറത്ത് നിന്ന് ലഭിച്ച ഫ്രീകിക്ക് എം . പി സക്കീർ വാളിലേക്ക് അടിച്ചുക്കളഞ്ഞു . ഇതിനിടെ ജംഷഡ്പുരിന്റെ മൈക്കിൾ സൂസൈരാജ് പരിക്കേറ്റ് പുറത്തായി . ജെറി മാവ്ഹിങ്താംഗയാണ് പകരമെത്തിയത് . 21ാം മിനിറ്റിൽ ബ്ലാസ്റ്റേഴ്സിന് സുവർണാവസരം . മൈതാന മധ്യത്തിൽ നിന്നും പന്തുമായി മുന്നേറിയ കെസിറോൺ കിസിറ്റോ ജംഷഡ്പുർ ബോക്സിലേക്ക് . എന്നാൽ മറ്റുതാരങ്ങൾ പ്രതിരോധിക്കുന്നതിന്റെ കൂട്ടപ്പൊരിച്ചിലിനിടയിൽ പന്ത് സഹലിന്റെ കാലിലേക്ക് . ഗോൾ കീപ്പർ സുബ്രതോ പോൾ വീണു കിടക്കെ സഹൽ എടുത്ത ഷോട്ട് ബാറിൽ തട്ടിത്തെറിച്ചു . 34ാം മിനിറ്റിൽ മറ്റൊരു അവസരം കൂടി . ഇത്തവണ തുലച്ചത് ദംങ്കലായിരുന്നു . വലത് വിങ്ങിൽ നിന്ന് ഹാളിചരൺ നർസാരി നൽകിയ പന്ത് ഗോൾ കീപ്പർ തട്ടിയിട്ടു . എന്നാൽ സമനിലെ തെറ്റിയ സുബ്രതോയ്ക്ക് ഗ്രൌണ്ടിൽ നിന്ന് എണീക്കാൻ സാധിച്ചില്ല . പന്തെത്തിയത് ദംങ്കലിന്റെ കാലിലേക്കും . താരം ഷോട്ടുതിർത്തെങ്കിലും ഗോൾ ലൈനിൽ പ്രതിരോധതാരം രക്ഷപ്പെടുത്തി .


ഓണത്തോടനുബന്ധിച്ച് ബി . എസ് . എൻ . എൽ പ്രഖ്യാപിച്ച പുതിയ പ്രീപെയ്ഡ് മൊബൈൽ പ്ലാൻ കൊച്ചിയിൽ അവതരിപ്പിച്ചു . ചലച്ചിത്ര താരം ക്യാപ്റ്റൻ രാജുവാണ് ഓണം പ്ലാൻ അവതരിപ്പിച്ചത് . 44 രൂപയുടെ ഓണം പ്രീപെയ്ഡ് പ്ലാനിന് ഒരു വർഷമാണു കാലാവധി . 20 രൂപയുടെ സംസാര സമയവും ലഭിക്കും . പ്ലാനിൽ ആദ്യത്തെ ഒരു മാസം ഇന്ത്യയിലെവിടെയും ബി . എസ് . എൻ . എൽ കോളുകൾക്കു മിനിട്ടിന് അഞ്ചു പൈസ , മറ്റു കോളുകൾക്ക് മിനിട്ടിനു പത്തു പൈസ എന്നിങ്ങനെയാണ് നിരക്ക് . 500 എംബി ഡാറ്റയും ലഭിക്കും . ഒരു മാസത്തിനുശേഷം എല്ലാ കോളുകൾക്കും സെക്കന്റിന് ഒരു പൈസയും ഒരു ജി . ബി ഡാറ്റയ്ക്ക് നൂറ് രൂപയുമാണു നിരക്ക് . നാലു നമ്പറുകളിലേക്കു ഫ്രണ്ട്സ് ആൻഡ് ഫാമിലി സ്കീമിൽ കുറഞ്ഞ നിരക്കിൽ വിളിക്കാം . നിലവിലുള്ള വരിക്കാർക്കും മറ്റ് സേവനദാതാക്കളിൽ നിന്ന് പോർട്ട് ചെയ്യുന്നവർക്കും ഈ പ്ലാനിലേക്ക് മാറാമെന്ന് ബി . എസ് . എൻ . എൽ അറിയിച്ചു .


പ്രളയത്തിൽ കേടുവന്ന ഗൃഹോപകരണങ്ങൾ മാറ്റിവാങ്ങാനും നന്നാക്കിയെടുക്കാനുമായി ജനം വ്യാപാര സ്ഥാപനങ്ങളിലേക്ക് എത്തിത്തുടങ്ങി . പ്രളയത്തിൽ ഗൃഹോപകരണങ്ങൾ നഷ്ടപ്പെട്ടവർക്ക് പ്രത്യേക ആനുകൂല്യങ്ങളുമായി കന്പനികളും പ്രളയബാധിതരെ സഹായിക്കാനായി മുന്നിലുണ്ട് . വീടുകളിലേക്ക് മടങ്ങിയെത്തിയ കൂടുതൽ പേർ വരും മാസങ്ങളിൽ കടകളിലേക്കെത്തുമെന്ന കണക്കുകൂട്ടലിലാണ് വ്യാപാരികൾ . സാധനങ്ങൾ വാങ്ങാൻ ഉപഭോക്താക്കൾ എത്തിത്തുടങ്ങിയതോടെ അടിസ്ഥാന ഉപകരണങ്ങളുടെ വിപണിയിൽ ഉണർവ് കൈവന്നിട്ടുണ്ട് . വരും മാസങ്ങളിൽ കൂടുതൽ ഉപഭോക്താക്കൾ എത്തുന്നതോടെ പ്രളയക്കെടുതിയിൽ നിന്ന് വിപണി പഴയ പ്രതാപത്തിലേക്ക് ഉയരുമെന്നാണ് വ്യാപാരികളുടെ പ്രതീക്ഷ . വെള്ളത്തിൻറെ കുത്തൊഴുക്കിൽ നഷ്ടമായ വീട്ടുപകരണങ്ങളെല്ലാം മാറ്റിയെടുക്കാനുള്ള തയാറെടുപ്പിലാണിപ്പോൾ പ്രളയ ബാധിതർ . വീട്ടിൽ അത്യാവശ്യമായി വേണ്ട പാത്രങ്ങളും കുക്കറുമുൾപ്പടെയുള്ളവ വാങ്ങാനാണ് കൂടുതൽപേരും ഇപ്പോൾ കടകളിലെത്തുന്നത് . എല്ലാവർക്കും വില കുറഞ്ഞത് മതിയെന്ന് വ്യാപാരികൾ സാക്ഷ്യപ്പെടുത്തുന്നു . മിക്കവരുടെയും ടിവിയും ഫ്രിഡ്ജും നശിച്ചു പോയിരുന്നു . അടിസ്ഥാന സൌകര്യങ്ങളൊരുക്കിയശേഷം ആളുകളെത്തി ഇവയെല്ലാം വാങ്ങുമെന്നാണ് സംസ്ഥാനത്ത് വിപണി സാന്നിധ്യമുളള ഗൃഹോപകരണ കന്പനികളുടെ പ്രതീക്ഷ . ഗൃഹോപകരണങ്ങൾ നന്നാക്കിയെടുക്കുന്നതിനായി വിപുലമായ സൌകര്യങ്ങളും വ്യാപാരസ്ഥാപനങ്ങൾ ഒരുക്കിയിട്ടുണ്ട് . പ്രളയത്തിൽ മാന്ദ്യത്തിലായ ഓണം വിപണി പുതിയ സാഹചര്യത്തിൽ സജീവമാകുമെന്നതിൻറെ നല്ല സൂചനകളാണിതെന്നാണ് ഈ രംഗത്തുളളവരുടെ നിരീക്ഷണം .


തമിഴ്നാട് മുൻ മുഖ്യമന്ത്രി ജയലളിതയുടെ ജീവിതത്തെ ആസ്പദമാക്കി സംവിധായിക പ്രിയദർശിനി ഒരുക്കുന്ന ' അയേൺ ലേഡി ' യുടെ ഫസ്റ്റ്ലുക്ക് പുറത്തുവിട്ടു . മലയാളി താരം നിത്യ മേനോനാണ് ജയലളിതയായി വെള്ളിത്തിരയിലെത്തുന്നത് . ഫസ്റ്റ്ലുക്ക് പോസ്റ്ററിലെ നിത്യയുടെയും ജയലളിതയുടേയും അസാമാന്യ രൂപസാദൃശ്യമാണ് സാമൂഹിക മാധ്യമങ്ങളിൽ ചർച്ചയായിരിക്കുന്നത് . വെളുത്ത സാരിയും കറുത്ത വട്ടപ്പൊട്ടുമിട്ട് ജയലളിതയെ ഓർമ്മപ്പെടുത്തും വിധമുള്ളതാണ് ചിത്രത്തിന് വേണ്ടിയുള്ള നിത്യയുടെ ഫസ്റ്റ്ലുക്ക് . ജയലളിതയുടെ രണ്ടാം ചരമവാർഷികത്തിലാണ് ചിത്രത്തിന്റെ ഫസ്റ്റ് ലുക്ക് പുറത്ത് വിടുന്നത് . സംവിധായകൻ മിഷ്കിന്റെ അസോഷ്യേറ്റായിരുന്ന പ്രിയദർശിനിയാണ് ചിത്രം സംവിധാനം ചെയ്യുന്നത് . പ്രിയദർശിനിയുടെ ആദ്യ സ്വതന്ത്ര സംരംഭമാണ് ചിത്രം . ആദ്യമായി അഭിനയിച്ച ചിത്രം ' വെൺനിറ ആടൈ ' മുതൽ അപ്പോളോ ആശുപത്രിയിലെ അവസാന നാളുകൾ വരെയുള്ള ജയലളിതയുടെ സിനിമാ - രാഷ്ട്രീയ ജീവിതമാണ് ചിത്രത്തിൽ അവതരിപ്പിക്കുന്നത് . തമിഴ് , ഹിന്ദി , തെലുങ്ക് , കന്നഡ ഭാഷകളിയായി ചിത്രീകരിക്കുന്ന സിനിമ 2019 ഫെബ്രുവരി മാസത്തിലായിരിക്കും റിലീസ് ചെയ്യുക . ചിത്രത്തിന്റെ കൂടുതൽ വിവരങ്ങൾ പുറത്ത് വിട്ടിട്ടില്ല .


ബാഹുബലിയുടെ രണ്ടാം ഭാഗത്തിൻറെ ആദ്യ ദൃശ്യങ്ങൾ ഒക്ടോബറിൽ പ്രഭാസിൻറെ ജന്മദിനത്തിൽ പുറത്തിറക്കും . ഇത് സംബന്ധിച്ച റിപ്പോർട്ടുകൾ ഓൺലൈനിൽ വ്യപിക്കുമ്പോഴും , ഒന്നാം ഭാഗത്തിലെ ഒരു സീൻ സംബന്ധിച്ച വാർത്തയാണ് ഇപ്പോൾ വൈറൽ . ബാഹുബലി ആദ്യ ഭാഗത്തിലെ , പച്ചെ തീ എന്ന ഗാനത്തിലെ ഗ്ലാമർ രംഗത്തെക്കുറിച്ച് ഒടുവിൽ അതിൽ അഭിനയിച്ച തമന തുറന്ന് പറയുന്നു . ആക്ഷൻ നായികയായി ഒന്നാം ഭാഗത്തിൽ നിറഞ്ഞു നിന്ന കഥാപാത്രമായിരുന്നു തമന്നയുടെ അവന്തിക . ചിത്രത്തിലെ ഗാനരംഗത്തിൽ അതീവഗ്ലാമറായി എത്തിയ തമന്നയുടെ പ്രകടനം വിവാദത്തിന് വഴിവെക്കുകയും ചെയ്തു . പ്രഭാസിന് മുന്നിൽ അർദ്ധനഗ്നയായി എത്തുന്നതായിരുന്നു ആ രംഗം . പച്ചൈ തീ എന്ന ഗാനരംഗത്തിൽ നായികയായ അവന്തികയുടെ സമ്മതമില്ലാതെ നായകൻ ബാഹുബലി വസ്ത്രാക്ഷേപം നടത്തുകയായിരുന്നുവെന്നും ഇത് റേപ്പിന് തുല്യമാണെന്നായിരുന്നു നിരൂപകർക്കിടയിൽ നിന്നുയർന്ന പ്രധാന വിമർശനം . എന്നാൽ ആ രംഗത്തിൽ അർദ്ധനഗ്നയായി അഭിനയിച്ചിട്ടില്ലെന്ന് തമന്ന വ്യക്തമാക്കുന്നു . ‘സിനിമയിലെ ആ രംഗവും അത് യഥാർത്ഥത്തിൽ ചിത്രീകരിച്ചതും തമ്മിൽ ഒത്തിരി വ്യത്യാസമുണ്ട് . സിനിമയിലെ പല ടെക്നിക്കുകൾ ഉപയോഗിച്ചാണ് ആ രംഗത്തിന് ഇത്രയേറെ അഴക് വന്നത് . – തമന്ന വ്യക്തമാക്കി . ആദ്യ ഭാഗത്തിൽ എൻറെ കഥാപാത്രത്തിന് ഡാൻസും പാട്ടുമാണ് കൂടുതൽ . എന്നാൽ രണ്ടാം ഭാഗത്തിൽ ഒരുപാട് ആക് ഷൻ രംഗങ്ങളുണ്ട് . ഇതിനായി കുതിരസവാരിയും വാൾപ്പയറ്റും പഠിച്ചു . തമന്ന പറയുന്നു . എന്തിനാണ് കട്ടപ്പ ബാഹുബലിയെ കൊന്നതെന്ന് ചോദ്യം എന്നോടും പലരും ചോദിക്കുന്നു എന്നാൽ എനിക്ക് അത് പറയാനാകില്ല . അങ്ങനെയൊരു കരാർ ആണ് ഈ സിനിമയുടെ നിർമാതാക്കളുമായി ഞാൻ ഒപ്പിട്ടിരിക്കുന്നത് .


രാജധാനി എക്സ്പ്രസ് ടിക്കറ്റിനെ വിമാന ടിക്കറ്റുമായി ബന്ധിപ്പിക്കാനൊരുങ്ങി റെയിൽവെ . രാജധാനിയിൽ ടിക്കറ്റ് ഉറപ്പാകാത്തവർക്ക് എയർഇന്ത്യയിൽ യാത്ര ചെയ്യാനുള്ള അവസരമൊരുക്കാനാണ് നീക്കം . കൺഫേം അല്ലാത്ത എസി1 ക്ലാസ് , രണ്ടാം ക്ലാസ് ടിക്കറ്റിന് പകരമാണ് ഏയർ ടിക്കറ്റ് നൽകാൻ സംവിധാനം ഒരുങ്ങുന്നത് . ചിലപ്പോൾ കൂടുതൽ പണം നൽകേണ്ടി വരുകയോ , അല്ലെങ്കിൽ ടിക്കറ്റ് എടുത്ത പൈസയ്ക്ക് തന്നെ പറക്കാം എന്നാണ് റിപ്പോർട്ട് . രാജധാനിയിലെ എസി രണ്ടാംക്ലാസിൻറെ ചാർജ് ഏതാണ്ട് ഏയർ ഇന്ത്യ വിമാനചാർജിന് തുല്യമാണെന്നാണ് റിപ്പോർട്ട് . ഇത് സംബന്ധിച്ച് റെയിൽവേ ഏയർ ഇന്ത്യയുമായി ചർച്ചകൾ നടത്തുന്നുണ്ട് . റെയിൽവേ ബോർഡ് ചെയർമാൻ അശ്വനി ലോഹാനിയുടെതാണ് ഈ ആശയം . ആദ്യഘട്ടത്തിൽ വൻ നഗരങ്ങളെ ബന്ധിപ്പിച്ചായിരിക്കും ഈ സൌകര്യം ഏർപ്പെടുത്തുക എന്നാണ് റിപ്പോർട്ട് .


പുരുഷ ക്രിക്കറ്റിനെന്നപോലെ വനിതാ ക്രിക്കറ്റും കാണാൻ ആളുണ്ടെന്ന് ഒടുവിൽ ഐസിസിക്ക് ബോധ്യപ്പെട്ടു . വനിതാ ലോകകപ്പിൽ ഇന്ത്യ ഫൈനലിലെത്തിയതോടെ കാഴ്ചക്കാരുടെ എണ്ണം 18 കോടിയായി . നാലു വർഷം മുമ്പ് നടന്ന ലോകകപ്പിനെ അപേക്ഷിച്ച് കാഴ്ചക്കാരുടെ എണ്ണത്തിൽ 300 ശതമാനം വർധന . ഇതിൽ 15.6 കോടി പേരും ഇന്ത്യക്കാരാണ് . ഇംഗ്ലണ്ടിനെതിരായ ഇന്ത്യയുടെ ഫൈനൽ പോരാട്ടം മാത്രം കണ്ടവരുടെ എണ്ണം 12.6 കോടിയാണ് . ഇന്ത്യയിലും ദക്ഷിണാഫ്രിക്കയിലുമാണ് വനിതാ ക്രിക്കറ്റിന് ഏറ്റവുമധികം കാഴ്ചക്കാരുണ്ടായത് . ഇന്ത്യയിൽ കഴിഞ്ഞ ലോകകപ്പിനെ അപേക്ഷിച്ച് കാഴ്ചക്കാരുടെ എണ്ണം അഞ്ച് മടങ്ങ് വർധിച്ചപ്പോൾ ദക്ഷിണാഫ്രിക്കയിൽ ഇത് എട്ടു മടങ്ങ് കൂടി . ടൂർണമെന്റിൽ ഇന്ത്യ നടത്തിയ മുന്നേറ്റം കാണികളുടെ എണ്ണത്തിലും പ്രതിഫലിച്ചു . ഓസ്ട്രേലിയയെ അട്ടിമറിച്ച് മിതാലിപ്പട ഫൈനലിൽ എത്തിയതോടെ പുരുഷ ക്രിക്കറ്റിനെപ്പോലെ വനിതാ ക്രിക്കറ്റ് കാണാനും ആരാധകർ കൂട്ടത്തോടെ ടിവിക്ക് മുന്നിലെത്തി . ഓരോ കളിയിലും ഇന്ത്യ മികച്ച പ്രകടനം കാഴ്ച്ച വെച്ച് മുന്നേറിയതോടെ , 500 ശതമാനത്തോളമാണ് കാണികൾ വർധിച്ചതെന്ന് ഐസിസി തന്നെ വെളിപ്പെടുത്തുന്നു . ടെലിവിഷൻ കാഴ്ചക്കാർക്ക് പുറമെ ഡിജിറ്റൽ പ്ലാറ്റഫോമുകളിൽ പത്തു കോടി ആരാധകർ കളി കണ്ടു . ഐസിസിയുടെ ഒഫീഷ്യൽ ഫേസ്ബുക് പേജിലെ പോസ്റ്റുകൾ 6.7 കോടി ആരാധകരിലെത്തി . 2017ൽ വനിതാ കായികരംഗത്തേറ്റവും കൂടുതൽ ട്വീറ്റ് ചെയ്യപ്പെട്ട ഹാഷ് ടാഗും വനിതാ ലോകകപ്പിന്റേതാണ് . # WWC17Final എന്ന ഹാഷ് ടാഗാണ് ഈ നേട്ടം സ്വന്തമാക്കിയത് . ഇതിനുപുറമെ ട്വിറ്ററിൽ പത്തുലക്ഷത്തോളം പേരാണ് വനിതാ ലോകകപ്പിനെക്കുറിച്ചുള്ള വാർത്തകളും റിപ്പോർട്ടുകളും പങ്കുവെച്ചത് . 2013 ലോകകപ്പിനെ അപേക്ഷിച്ച് 24 മടങ്ങ് കൂടുതലാണിത് . നൂറോളം രാജ്യങ്ങളിലെ പത്ര , ഓൺലൈൻ മാധ്യമങ്ങളിലായി വനിതാ ലോകകപ്പിനെക്കുറിച്ച് 50000 ത്തോളം വാർത്തകളാണ് പ്രസിദ്ധീകരിച്ചത് . ഇതിലും ഇന്ത്യ തന്നെയാണ് ഒന്നാമത് . ഇന്ത്യയിൽ മാത്രം 16000 ത്തോളം വാർത്തകളാണ് വനിതാ ലോകകപ്പിനെക്കുറിച്ച് പത്ര - ഓൺലൈൻ മാധ്യമങ്ങളിൽ പ്രസിദ്ധീകരിച്ചത് . വനിതാ ലോകകപ്പ് സൃഷ്ടിച്ച തരംഗത്തിൽ തങ്ങൾക്ക് അതിയായ സന്തോഷമുണ്ടെന്നാണ് ഐസിസി ചീഫ് എക്സിക്ക്യൂട്ടീവ് ഡേവിഡ് റിച്ചാർഡ്സസൺ പ്രതികരിച്ചു .


എംപ്ലോയീസ് പ്രൊവിഡന്റ് ഫണ്ട് നിക്ഷേപങ്ങൾക്ക് 8.7 ശതമാനം പലിശ നൽകുന്നതിനു കേന്ദ്ര ധനമന്ത്രാലയം അംഗീകാരം നൽകി . എംപ്ലോയീസ് പ്രൊവിഡന്റ് ഫണ്ട് ഓർഗനൈസേഷന്റെ ബോർഡ് ഓഫ് ട്രസ്റ്റീസ് 8.8 ശതമാനമാണു പലിശ ശുപാർശ ചെയ്തിരുന്നത് . ഇതാദ്യമായാണ് ഇപിഎഫ്ഒ ബോർഡ് ഓഫ് ട്രസ്റ്റീസിന്റെ ശുപാർശയിൽ കേന്ദ്ര സർക്കാർ മാറ്റം വരുത്തുന്നത് . 2013 - 2014,2014 - 2015 കാലയളവിൽ 8.75 ശതമാനമായിരുന്നു പ്രൊവിഡന്റ് ഫണ്ട് പലിശ . തൊട്ടു മുൻ വർഷത്തേക്കാൾ കാൽ ശതമാനം അധികമായിരുന്നു ഇത് . അതിനും മുൻപത്തെ വർഷം എട്ടേകാൽ ശതമാനമായിരുന്നു പലിശ . 2010 2011 വർഷമായിരുന്നു പിഎഫിന് ഏറ്റവും കൂടുതൽ പലിശ നൽകിയത് . 9 . 5 ശതമാനം പലിശ ഇക്കാലയളവിൽ നൽകി . അഞ്ചു കോടിയോളം ആളുകൾക്കാണു പിഎഫിൽ നിക്ഷേപമുള്ളത് . പിഎഫിന് ആദായ നികുതിയിലിൽ ഇളവുള്ളതിനാൽ പണം പിൻവലിക്കുമ്പോൾ 12 ശതമാനത്തോളം പലിശ നേട്ടമുണ്ടാകും .


ഇന്ത്യ - ഓസ്ട്രേലിയ മൂന്നാം ക്രിക്കറ്റ് ടെസ്റ്റിൻറെ അഞ്ചാം ദിനത്തിലെ ആദ്യ സെഷൻ മുഴുവൻ നഷടപ്പെടുത്തിയ മഴ മേഘങ്ങൾ മെൽബണിൽ നിന്ന് ഒഴിഞ്ഞു . ആദ്യ സെഷൻ പൂർണമായി നഷ്ടമായെങ്കിലും 7.20ഓടെ കളി പുനരാരംഭിക്കാൻ സാധിച്ചിട്ടുണ്ട് . ഓസീസിന് വിജയിക്കാൻ ഇനി വേണ്ടത് 138 റൺസാണ് . 63 റൺസുമായി കമിൻസ് ഓസീസിന്റെ ടോപ് സ്കോററായി ക്രീസിലുണ്ട് . ഏഴ് റൺസുമായി ലിയോണും . കമിൻസും സ്റ്റാർക്കും ലിയോണും ചേർന്ന് 25 ഓവറാണ് ഇതുവരെ പ്രതിരോധിച്ച് നിന്നത് . അതുകൊണ്ട് ഇനി മഴ പെയ്യും മുമ്പ് രണ്ട് വിക്കറ്റുകൾ അതിവേഗം വീഴ്തത്തുക എന്ന ലക്ഷ്യമാണ് ഇന്ത്യക്ക് മുന്നിലുള്ളത് . ഓസീസിന്റെ അവസാന അംഗീകൃത ബാറ്റ്സാമാനായ ടിം പെയ്നിന്റെ വിക്കറ്റ് 176 റൺസിൽ വീണെങ്കിൽ പാറ്റ് കമിൻസും മിച്ചൽ സ്റ്റാർക്കും നഥാൻ ലിയോണും ചേർന്ന് ഓസീസ് സ്കോർ 258 റൺസിലെത്തിച്ചാണ് നാലാം ദിനം ക്രീസ് വിട്ടത് . തലയരിഞ്ഞിട്ടും വാലറുക്കാൻ കഴിയാത്ത ഇന്ത്യൻ ബൌളിംഗ് നിരയുടെ പിടിപ്പുകേടാണ് മെൽബണിലെ വിജയം ഇപ്പോൾ സംശയത്തിലാക്കിയിരിക്കുന്നത് . നാലാം ദിനം തന്നെ അവസാന രണ്ട് വിക്കറ്റ് വീഴ്ത്തി ജയം കൈപ്പിടിയിലൊതുക്കാൻ കഴിയാഞ്ഞത് ഇന്ത്യക്ക് തിരിച്ചടിയാവുമോ എന്നാണ് ഇനി കണ്ടറിയേണ്ടത് . മെൽബണിൽ ടെസ്റ്റിന്റെ നാലും അഞ്ചും ദിവസങ്ങളിൽ മഴ പെയ്യുമെന്ന് പ്രവചനമുണ്ടായിരുന്നെങ്കിലും നാലാം ദിനം മഴ ഒഴിഞ്ഞു നിന്നതാണ് ഇന്ത്യയുടെ പ്രതീക്ഷ . മൂന്ന് വിക്കറ്റ് നേടിയ രവീന്ദ്ര ജഡേജ , രണ്ട് വീതം വിക്കറ്റ് നേടിയ ജസ്പ്രീത് ബുംമ്ര , മുഹമ്മദ് ഷമി എന്നിവരാണ് ഓസീസിനെ തകർത്തത് . നേരത്തെ , ഇന്ത്യ രണ്ടാം ഇന്നിങ്സ് എട്ട് വിക്കറ്റ് നഷ്ടത്തിൽ 106 റൺസായപ്പോൾ ഡിക്ലയർ ചെയ്യുകയായിരുന്നു . രണ്ട് ഇന്നിങ്സിലും ഒന്നാകെ 398 ലീഡാണ് ഇന്ത്യ നേടിയത് . ഈ ടെസ്റ്റ് വിജയിച്ചാൽ പരമ്പരയിൽ ഇന്ത്യക്ക് 2 - 1ന് മുന്നിലെത്താം .


സോഷ്യൽ മീഡിയ ഏറ്റവും കൂടുതൽ ചർച്ച ചെയ്യുന്ന നടിയെന്ന് വേണമെങ്കിൽ പാർവതിയെ പറയാം . പാർവതിയുടെ അഭിപ്രായങ്ങളും ആശയങ്ങളും പലപ്പോഴും വലിയ വിമർശനങ്ങൾക്ക് വഴിവെച്ചിട്ടുമുണ്ട് . ഇക്കഴിഞ്ഞ രാജ്യാന്തര ചലച്ചിത്രമേളയിൽ മമ്മൂട്ടി ചിത്രം കസബയെ വിമർശിച്ച നടി പാർവതിക്കെതിരെ കടുത്ത സൈബർ ആക്രമണമാണ് ഉണ്ടായത് . കസബ വിവാദത്തിൽ തന്നെ ഏറ്റവും വേദനിപ്പിച്ചത് ചില സ്ത്രീകളുടെ നിലപാടായിരുന്നെന്ന് പറയുന്നു നടി പാർവ്വതി . ജീൻസ് നിർമ്മാതാക്കളായ ലെവിസിന്റെ ഐ ഷേപ് മൈ വേൾഡ് എന്ന ടോക് ഷോയിൽ പങ്കെടുത്ത് സംസാരിക്കുകയായിരുന്നു പാർവതി . ‘ ഈ സിനിമയെ വിമർശിച്ച ആദ്യയാൾ ഞാനല്ല . എനിക്ക് മുൻപും പലരും വിമർശിച്ചിരുന്നു . അന്ന് എനിക്ക് നേരെ ഉയർന്ന ആക്രമണത്തെക്കാൾ വേദനിപ്പിച്ചത് പല സത്രീകളുടെയും നിലപാടാണ് . പുരുഷൻ മർദ്ദിച്ചാൽ എന്താണ് കുഴപ്പം എന്ന് വരെ പല സ്ത്രീകളും പറയുന്നത് കേട്ടിരുന്നു . കമന്റുകൾ വായിച്ചതിനു ശേഷം സംശയം തോന്നി എന്താണ് മേളയിൽ പറഞ്ഞതെന്ന് ഒന്നുകൂടി ഞാൻ കണ്ടുനോക്കി . ഞാൻ പറഞ്ഞത് ശരിയായിരുന്നു . ആരെയും വ്യക്തിപരമായി ഞാൻ അധിക്ഷേപിച്ചിട്ടില്ല . ഈ പ്രശ്നത്തിനുശേഷം എനിക്കെതിരെ സിനിമയിൽ ഒരു ലോബി തന്നെ ഉണ്ടാകുമെന്നും അതിനാൽ ഇത്തരം സാഹചര്യങ്ങളിൽ നിന്ന് ഒഴിഞ്ഞു നിൽക്കണമെന്ന് പലരും ആവശ്യപ്പെട്ടു . സിനിമയിൽ അവസരങ്ങൾ നഷ്ടപ്പെടും എന്നോർത്ത് എനിക്ക് ഭയമില്ല . ഞാൻ പേടിച്ച് ഓടുകയുമില്ല . കഴിഞ്ഞ 12 വർഷമായി സിനിമയിലുണ്ട് . ഇഷ്ടപ്പെട്ടാണ് സിനിമ തിരഞ്ഞെടുത്തത് . എനിക്ക് അവസരം തന്നില്ലെങ്കിൽ ഞാൻ സിനിമ എടുക്കും’ - പാർവതി പറഞ്ഞു .


പുതുക്കിയ എസ്ബിഐ നിരക്കുകൾ വ്യാഴാഴ്ച മുതൽ പ്രാബല്യത്തിൽ . എസ്ബിഐ മൊബൈൽ ആപ്പിൽ നിന്ന് പണം പിൻവലിക്കുന്നതിനും , ഓൺലൈൻ ഇടപാടുകൾക്കുമുള്ള പുതുക്കിയ ചാർജ്ജുകളാണ് നേരത്തെ നിശ്ചയിച്ച പ്രകാരം ജൂൺ ഒന്നുമുതൽ പ്രാബല്യത്തിൽ വന്നിട്ടുള്ളത് . എസ്ബിഐ ബഡ്ഡി മൊബൈൽ വാലറ്റ് മുഖേന പണം പിൻവലിക്കുമ്പോൾ ഓരോ ഇടപാടിനും 25 രൂപ വീതം ഫീസിനത്തിൽ ഈ ടാക്കും . ആയിരം രൂപ വരെയുള്ള നിക്ഷേപനത്തിന് 0.25 ശതമാനം ഫീസും , സേവന നികുതിയുമാണ് ഈടാക്കുക . 2000 രൂപ വരെയുള്ള തുക പിൻവലിക്കുന്നതിന് 2.5 ശതമാനം ഫീസും , സേവന നികുതിയുമാണ് നൽകേണ്ടത് . ഇതിനെല്ലാം പുറമേ ഐഎംപിഎസ് ഉപയോഗിച്ച് എസ്ബിഐ ബഡ്ഡി മുഖേന അക്കൌണ്ടിലേയ്ക്ക് പണം ട്രാൻസ്ഫർ ചെയ്യുന്നതിന് മൂന്നുശതമാനം സേവന നികുതിയും ബാങ്ക് ഈടാക്കും . ജൻധൻ പോലുള്ള അടിസ്ഥാന സേവിംഗ്സ് അക്കൌണ്ടുകൾ ഉടമകൾക്ക് ഒരു മാസം നാല് ഇടപാടുകളാണ് സൌജന്യമായി നടത്താൻ കഴിയുക . എന്നാൽ സാധാരണ സേവിംഗ്സ് ബാങ്ക് അക്കൌണ്ട് ഉടമകൾക്ക് മെട്രോ നഗരങ്ങളിൽ എട്ടും മറ്റ് പ്രദേശങ്ങളിൽ 10 ഇടപാടുകളുമാണ് സൌജന്യമായി നടത്താൻ കഴിയുക . ഇതിൽ മെട്രോ നഗരങ്ങളിൽ അഞ്ച് എസ്ബിഐ എടിഎമ്മുകളും മൂന്ന് മറ്റ് ബാങ്ക് എടിഎമ്മുകളുമാണ് ഉപയോഗിക്കാൻ കഴിയുക . മറ്റുള്ള പ്രദേശങ്ങളിൽ ഇത് അഞ്ച് എസ്ബിഐ സേവനങ്ങളും അഞ്ച് മറ്റ് ബാങ്കുകളുടെ സേവനങ്ങളുമാണ് ഉപയോഗപ്പെടുത്താൻ കഴിയുക . പരിധിയ്ക്ക് ശേഷമുള്ള ഓരോ ഇടപാടിനും 23 രൂപ വീതം ഈടാക്കും . ഇതിനെല്ലാം പുറമേ ബിഎസ്ബിഡി അക്കൌണ്ടികളിൽ 10 ലീഫുള്ള ചെക്ക് ബുക്കിന് 30 രൂപയും 25 ലീഫുള്ള ചെക്ക് ബുക്കിന് 75 രൂപയും , 50 ലീഫുള്ള ചെക്ക് ബുക്കിന് 150 രൂപയുമാണ് ഈടാക്കുകയെന്നും മെയ്മാസത്തിൽ എസ്ബിഐ പുറത്തിറക്കിയ വിജ്ഞാപനചത്തിൽ വ്യക്തമാക്കിയിരുന്നു .


റിയോയിൽ രാജ്യത്തിന്റെ അഭിമാനമുയർത്തിയ കായികതാരമാണ് പി വി സിന്ധു . പൊതുവെ ഇന്ത്യയുടെ മോശം പ്രകടനത്തിനിടയിൽ റിയോയിൽ ആശ്വാസമായത് സിന്ധുവിന്റെ വെള്ളിത്തിളക്കമാണ് . അന്ന് സിന്ധുവിന്റെ മെഡൽനേട്ടത്തോടെ പരിശീലകൻ ഗോപിചന്ദും ശ്രദ്ധിക്കപ്പെട്ടു . ഗോപിചന്ദിന്റെ ചിട്ടയായ പരിശീലനമുറകളാണ് സിന്ധുവിനെ ബാഡ്മിന്റണിലെ ലോകത്തെ തന്നെ ഏറ്റവും മികച്ച താരങ്ങളിലൊരാളാക്കി മാറ്റിയത് . ഇപ്പോഴിതാ , അധ്യാപികദിനത്തിൽ തന്റെ പരിശീലകനെക്കുറിച്ച് സിന്ധു തുറന്നുപറയുന്ന വീഡിയോയാണ് വൈറലായിരിക്കുന്നത് . ആദ്യമായി പരിശീലനത്തിന് എത്തിയപ്പോൾ ഫുട്ബോൾ കളിച്ചായിരുന്നു പരിശീലനം . കായികക്ഷമത ഉയർത്തുന്നതിനുവേണ്ടിയായിരുന്നു അത് . ആദ്യമായി ഫുട്ബോൾ തട്ടിയപ്പോൾത്തന്നെ പിന്നിൽനിന്ന് ആ ശബ്ദം ഉയർന്നു . പന്ത് തട്ടേണ്ടതില്ലെന്നും മൈതാനത്തിന് ചുറ്റും ഓടാനുമായിരുന്നു നിർദ്ദേശം . ഏകദേശം മുക്കാൽമണിക്കൂറോളം ഓടിത്തളർന്നു . വീണ്ടും പന്തു തട്ടാൻ വന്നപ്പോൾ , ഇങ്ങനെ പന്ത് തട്ടിയാൽ ജീവിതത്തിലൊരിക്കലും നന്നാകില്ലെന്ന് അദ്ദേഹം മുഖത്തുനോക്കി പറഞ്ഞു . അത്രയും കാർക്കശ്യത്തോടെയാണ് തന്റെ പരിശീലകൻ ഇടപെട്ടതെന്ന് സിന്ധു പറയുന്നു . അദ്ദേഹത്തിന്റെ കാർക്കശ്യം കാരണം എന്റെ മനസിൽ വല്ലാത്ത വെറുപ്പായിരുന്നു . എപ്പോഴും അയാളിൽനിന്ന് അകന്നിരിക്കാൻ ആഗ്രഹിച്ചു . മൊബൈൽ ഫോൺ ഉപയോഗിക്കാനോ ഇഷ്ടപ്പെട്ട ഐസ്ക്രീമോ മറ്റോ കഴിക്കുന്നതിനോ അനുവാദമില്ലായിരുന്നു . ശരിക്കും ജീവിതം വെറുത്തുപോയി . ഈ ലോകത്ത് ഏറ്റവുമധികം വെറുക്കുന്ന വ്യക്തി നിങ്ങളാണെന്ന് മുഖത്തുനോക്കി പറയണമെന്ന് പോലും ആഗ്രഹിച്ചിരുന്നു . ഒരു മികച്ച പരിശീലകൻ ഒരിക്കലും ഒരു നല്ല സുഹൃത്താകില്ല . എപ്പോഴും ഓരോന്ന് ആജ്ഞാപിച്ചുകൊണ്ട് ഒരു ശല്യമായി അയാൾ പിന്നാലെ ഉണ്ടായിരുന്നുവെന്നും പി വി സിന്ധു പറയുന്നു .


ഷാരൂഖിൻറെ മകൾ സുഹാന ഖാനും കൊൽക്കത്ത നൈറ്റ് റൈഡേർസ് താരം ശുഭ്മാൻ ഗില്ലും പ്രണയത്തിലെന്ന് ഗോസിപ്പ് . ഐപിഎൽ മത്സരശേഷമുള്ള കൂടികാഴ്ചകളാണ് ഇരുവരും പ്രണയത്തിലാണെന്ന ഗോസിപ്പിന് കാരണം . ശുഭ്മാൻ ഗിൽ സുഹാനയുടെ ഹൃദയം കീഴടക്കിയെന്നാണ് ചില ദേശീയ മാധ്യമങ്ങളിലെ റിപ്പോർട്ട് . ഐപിഎല്ലിൽ കൊൽക്കത്തയുടെ മത്സരങ്ങൾ നടക്കുമ്പോൾ പിതാവ് ഷാരൂഖിനൊപ്പം സുഹാനയുമെത്താറുണ്ട് . വിഐപി ബോക്സിലിരുന്ന് സുഹാന കളി വീക്ഷിക്കുന്ന ചിത്രങ്ങളും പുറത്തുവന്നിരുന്നു . ഇതിനിടെയാണ് ശുഭ്മാൻ ഗില്ലുമായി ചേർത്തുള്ള വാർത്തകൾ പ്രചരിക്കുന്നത് . ഇന്ത്യൻ ക്രിക്കറ്റിന്റെ ഭാവി വാഗ്ദാനമായി കരുതപ്പെടുന്ന താരമാണ് ശുഭ്മാൻ ഗിൽ . അതേസമയം സുഹാന ഖാൻറെ ബോളിവുഡ് അരങ്ങേറ്റം അധികം വൈകാതെയുണ്ടായേക്കുമെന്നാണ് കരുതപ്പെടുന്നത് .


ഐഎസ്എല്ലിൽ കേരള ബ്ലാസ്റ്റേഴ്സും നോർത്ത് ഈസ്റ്റും അഞ്ചാം തവണയാണ് ഏറ്റുമുട്ടുന്നത് . നേർക്കുനേർ പോരാട്ടങ്ങളിൽ ബ്ലാസ്റ്റേഴ്സിനാണ് മേൽക്കൈ ആദ്യ സീസണിൽ ഗുവാഹത്തിയിൽ ബ്ലാസ്റ്റേഴ്സിനെ തുരത്തി നോർത്ത് ഈസ്റ്റ് തുടക്കം ഗംഭീരമാക്കി . ആദ്യ പകുതിയുടെ അധികസമയത്ത് കൊക്കെ നേടിയ ഗോളായിരുന്നു മഞ്ഞപ്പടയുടെ വിധി നിർണയിച്ചത് . പകരം വീട്ടാൻ കൊച്ചിയിൽ ബ്ലാസറ്റേഴ്സ് ഇറങ്ങിയെങ്കിലും , സമനില കുരുക്കിൽ കുടുങ്ങി . 2015ലെ സീസണിൽ അവസാന സ്ഥാനത്തായെങ്കിലും നോർത്ത് ഈസ്റ്റിനെതിരായ രണ്ട് മത്സരങ്ങളിലും ബ്ലാസ്റ്റേഴ്സ് വമ്പൻ ജയം സ്വന്തമാക്കി . കൊച്ചിയിലെ ഗ്യാലറികളെ ഇളക്കി മറിച്ച ജയം ഒന്നിനെതിരെ രണ്ട് ഗോളുകൾക്ക് . ഹൊസു കേരളത്തിൻറെ സ്വന്തം താരമായി മാറി . ഗുവാഹത്തിയിൽ പോയപ്പോൾ ബ്ലാസ്റ്റേഴ്സ് ഒരു ഗോൾ കൂടുതൽ അടിച്ചു . ഇക്കുറി ജയം ഒനിനെകിരെ നാലു ഗോളിന് . ഗുവാഹത്തിയിലെ മൂന്നാം അങ്കത്തിൽ മഞ്ഞപ്പട ജയിക്കുമോ അതോ ജോൺ ഏബ്രഹാമിന്റെ സ്വന്തം ടീമിന് മുന്നിൽ കേരളത്തിന്റെ കൊമ്പൻമാർ തലകുനിക്കുമോ ? . കാത്തിരിക്കാം , ആവേശപ്പോരാട്ടത്തിനായി .


കൊച്ചിയിൽ നടിയെ ആക്രമിച്ച കേസിൽ ദീലിപിന്റെ ജാമ്യാപേക്ഷയിൽ ഹൈക്കോടതി ഉത്തരവ് നാളെ . രാവിലെ 10.15നാണ് സിംഗിൾ ബെഞ്ച് വിധി പറയുക . ഇതിനിടെ പ്രദീഷ് ചാക്കോയുടെ സഹ അഭിഭാഷകൻ രാജു ജോസഫിനെ വീണ്ടും ചോദ്യം ചെയ്യാൻ അന്വേഷണസംഘം തീരുമാനിച്ചു . റിമാൻഡ് തടവുകാരനായി ദിലീപ് ആലുവ സബ് ജയിലിലെത്തി പത്ത് ദിവസം തികയുമ്പോഴാണ് ജാമ്യ ഹർജിയിൽ ഉത്തരവ് വരുന്നത് . നേരത്തെ അങ്കമാലി കോടതി താരത്തിന്റെ അപേക്ഷ തളളിയതോടെയാണ് ഹൈക്കോടതിയിലെത്തിയത് . അന്വേഷണം പുരോഗമിക്കുന്ന സാഹചര്യത്തിൽ യാതൊരു കാരണവശാലും ജാമ്യം നൽകരുതെന്ന് സർക്കാർ കോടതിയിൽ പലവട്ടം ആവശ്യപ്പെട്ടിട്ടുണ്ട് . കൂടുതൽ പ്രതികൾ അറസ്റ്റിലാകാനുണ്ടെന്നും തെളിവുകൾ ശേഖരിക്കുന്ന ഘട്ടത്തിലാണെന്നും പ്രോസിക്യൂഷൻ അറിയിച്ചിരുന്നു . ജാമ്യം തളളിയാൽ ദിലീപിന് ആലുവ സബ് ജയിലിൽ റിമാൻഡ് തടവുകാരനായി തുടരേണ്ടിവരും . ഇതിനിടെ നടിയുടെ അപകീർത്തികരമായ ദൃശ്യങ്ങൾ പകർത്താനുപയോഗിച്ച മൊബൈൽ ഫോൺ സംബന്ധിച്ച് വ്യത്യസ്ഥമായ മൊഴികളാണ് അഡ്വ പ്രദീഷ് ചാക്കോയും സഹ അഭിഭാഷകൻ അഡ്വ രാജു ജോസഫും പൊലീസിനോട് പറയുന്നത് . ഈ ഫോൺ പ്രദീഷ് ചാക്കോയെ എൽപിച്ചെന്നാണ് മുഖ്യപ്രതി സുനിൽകുമാറിൻറെ മൊഴി . എന്നാൽ അങ്ങനെയൊരു ഫോൺ കണ്ടിട്ടേയില്ലെന്നായിരുന്നു ആദ്യഘട്ടങ്ങളിൽ പ്രദീഷ് ചാക്കോയുടെ നിലപാട് . സഹ അഭിഭാഷകൻ ഫോൺ നശിപ്പിച്ചു എന്നുവരെ ചോദ്യം ചെയ്യലിൽ പറഞ്ഞു . എന്നാൽ ചോദ്യം ചെയ്യലിൽ രാജു ജോസഫ് ഇത് സമ്മതിക്കാൻ തയാറായില്ല . തെളിവ് നശിപ്പിക്കാൻ കൂട്ടുനിന്നെന്നോ , തെളിവ് മറച്ചുപിടിക്കാൻ ശ്രമിക്കുന്നെന്നോ ബോധ്യപ്പെട്ടാൽ രാജു ജോസഫിനെ കൂടി കേസിൽ പ്രതിചേർക്കാനാണ് പൊലീസ് നീക്കം . സത്യം തുറന്നുപറയാൻ ഒരവസരം കൂടി ഇരുവർക്കും നൽകുമെന്നാണ് അന്വേഷണസംഘം പറയുന്നത് . എന്നാൽ ഫോണും ദൃശ്യങ്ങളും വിദേശത്ത് എത്തിയിരിക്കാനുളള സാധ്യതയും പൊലീസ് തളളിക്കളയുന്നില്ല . പ്രദീഷ് ചാക്കോയുടെ ഉപദേശത്തിലാണ് ഫോൺ വേമ്പനാട് കായലിൽ ഒഴിക്കിക്കളഞ്ഞെന്ന് സുനിൽകുമാർ മൊഴി നൽകിയതെന്നും തിരിച്ചറിഞ്ഞിട്ടുണ്ട് .


ഓസീസ് ടീമിന്റെ സഹനായകനായി ഏഴ് വയസുകാരൻ ആർച്ചി ഷില്ലറും . ബോക്സിങ് ഡേ ടെസ്റ്റിൽ ടോസിനെത്തിയപ്പോൾ ക്യാപ്റ്റൻ ടിം പെയ്നിന്റെ കൂടെ ഏഴ് വയസുകാരൻ ഷില്ലറുമുണ്ടായിരുന്നു . ഓസീസ് ടെസ്റ്റ് ടീമിന്റെ വിഖ്യാതമായ ബാഗി ഗ്രീൻ ക്യാപ്പും അണിഞ്ഞാണ് ഷില്ലർ പെയ്നിനൊപ്പമെത്തിയത് . ടീമംഗങ്ങളോട് എന്താണ് പറയാനുള്ളതെന്ന് ചോദിച്ചപ്പോൾ , ഷില്ലർ പറഞ്ഞത് , സിക്സറുകൾ അടിക്കുക , വിക്കറ്റുകൾ നേടുക എന്ന് മാത്രമാണ് . വീഡിയോ കാണാം . ചിരിച്ച് കളിച്ച് ഓസീസ് താരങ്ങൾക്കൊപ്പം നടക്കുന്ന ആർച്ചി ജീവിതത്തിലെ കൂടുതൽ ദിവസങ്ങളും ചെലവഴിച്ചത് ആശുപത്രിക്കിടക്കയിലാണ് . ആറുവയസ്സിനിടെ 13 തവണ ഹൃദയശസ്ത്രക്രിയക്ക് വിധേയനായി . വെറും മൂന്ന് മാസം പ്രായമുള്ളപ്പോളായിരുന്നു ആദ്യ ശസ്ത്രക്രിയ . ഡാമിയൻ ഷില്ലർ - സാറ ദമ്പതികളുടെ മകനായ ആർച്ചിയുടെ ഏറ്റവും വലിയ സ്വപ്നം ഓസ്ട്രേലിയൻ ക്രിക്കറ്റ് ടീമിൽ അംഗമാവുക എന്നതായിരുന്നു . ഈ സ്വപ്നം സഫലമാക്കിയത് ' മേക്ക് എ വിഷ് ' ഓസ്ട്രേലിയ എന്ന സംഘടയാണ് . ഓസ്ട്രേലിയ യുഎഇയിൽ പാകിസ്ഥാനെതിരെ കളിക്കുന്ന സമയത്താണ് ' മേക്ക് എ വിഷ് ഓസ്ട്രേലിയ ' ആർച്ചീയുടെ മോഹം കോച്ച് ജസ്റ്റിൻ ലാംഗറെ അറിയിച്ചത് . കൊച്ചുതാരത്തിന്റെ മോഹത്തെ അവഗണിക്കാൻ ലാംഗറിനായില്ല . ഓസീസ് താരങ്ങൾക്കുള്ള അതേ പരിഗണനയാണ് ടീമിൽ ആർച്ചിക്കും ലഭിക്കുന്നത് . ക്യാപ്റ്റൻ ടിം പെയ്ൻ ബാഗി ഗ്രീൻ ക്യാപ്പ് സമ്മാനിച്ചപ്പോൾ ടീമിന്റെ വെള്ള വസ്ത്രം നൽകിയത് സ്പിന്നറായ ആർച്ചിയുടെ പ്രിയതാരം നഥാൻ ലിയോണാണ് . വീഡിയോ കാണാം .


ഇന്ത്യക്കാരനായ സത്യ നടെല്ല മൈക്രോസോഫ്റ്റിന്റെ സിഇഒ ആയി ചുമതലയേറ്റു . ഫെബ്രുവരി നാലിനാണ് സത്യ നടെല്ലയെ പുതിയ സിഇഒ ആയി കമ്പനി ഡയറക്ടർ ബോർഡ് നിയമിച്ചത് . മൈക്രോസോഫ്റിന്റെ മൂന്നാമത്തെ സിഇഒ ആണ് സത്യ നടെല്ല . ബിൽ ഗേറ്റ്സ് ആയിരുന്നു ആദ്യ സിഇഒ . പിന്നീട് വന്ന സ്റ്റീവ് ബാൾമർക്ക് ശേഷമാണ് ഇപ്പോൾ സത്യ കമ്പനിയുടെ തലപ്പത്തെത്തുന്നത് . മൈക്രോസോഫ്റ്റിന്റെ തലപ്പെത്തെത്തുന്ന ആദ്യ ഇന്ത്യക്കാരനാണ് ഇദ്ദേഹം . 22 വർഷമായി മൈക്രോസോഫ്റ്റിൽ ജോയി ചെയ്യുന്നു . കമ്പനിക്ക് അകത്ത് നിന്നുള്ള ഒരാൾ തന്നെ സിഇഒ ആയി വരുന്നത് കൂടുതൽ ഗുണകരമാകുമെന്നാണ് മൈക്രോസഫ്റ്റ് ഡയറക്ടർ ബോർഡ് വിലയിരുത്തിയത് . നേരത്തെ സ്റ്റീവ് ബാൾമറേക്കാൾ കമ്പനിയെ വളർച്ചയിലേക്ക് നയിച്ചത് പ്രോഗ്രാമർ ആയിരുന്ന ബിൽഗേറ്റ്സ് ആയിരുന്നു . സെയിൽസ് പശ്ചാത്തലമുളള ബാൾമറിന് പക്ഷേ പ്രതീക്ഷിച്ച വിജയം നേടാനും ആയില്ല . സാങ്കേതി വിദഗ്ധൻ കൂടിയായ സത്യ നടെല്ലക്ക് സ്ഥാപനത്തെ മികച്ച നിലയിൽ മുന്നോട്ട് കൊണ്ടുപോകാനാകും എന്നും കമ്പനി ഡയറക്ടർ ബോർഡ് വിലയിരുത്തുന്നുണ്ട് . മൈക്രോസോഫ്റ്റിന്റെ ക്ലൌഡ് കമ്പ്യൂട്ടിങ് വിഭാഗത്തിന്റെ തലവനായിരുന്നു ഇതുവരേയും സത്യ നടെല്ല . കഴിഞ്ഞ സാമ്പത്തിക വർഷം കമ്പനിക്ക് ഏറ്റവും അധികം ലാഭമുണ്ടാക്കിക്കൊടുത്തത് ക്ലൌഡ് കമ്പ്യൂട്ടിങ് വിഭാഗമായിരുന്നു . ബിൽ ഗേറ്റ്സ് കമ്പനിയുടെ സാങ്കേതി ഉപദേഷാടാവായി തുടരാനും ഡയറക്ടർ ബോർഡ് യോഗം തീരുമാനിച്ചിട്ടുണ്ട് . മൈക്രോസോഫ്റ്റിന്റെ പുതിയ ചെയർമാനായി ജോൺ തോംസണെ തിരഞ്ഞെടുത്തു .


സ്റ്റേറ്റ് ബാങ്ക് ഓഫ് ഇന്ത്യ ജീവനക്കാരുടെ എണ്ണം കുറക്കുന്നതായി റിപ്പോർട്ട് . 2018 സാമ്പത്തിക വർഷത്തിൽ 6622 ജീവനക്കാരെയാണ് എസ്ബിഐ ഒഴിവാക്കുന്നത് . വിആർഎസ് വഴിയാണ് ജീവനക്കാരെ ഒഴിവാക്കുക . ഇന്ത്യയിൽ ഇതാദ്യ സംഭവമല്ല ! ! ! എന്നാൽ ശ്രീകൃഷ്ണ ജയന്തി അങ്ങനെയാണോ ? ! ! ! യോഗിയെ പിന്തുണച്ച് ഷാ ! ! ! ഡിജിറ്റലൈസഷന്റെയും ബാങ്ക് ലയനത്തിന്റെയും ഭാഗമായി 10000 അധികം ജീവനക്കാരെ വിവിധ തസ്തികകളിലേക്ക് മാറ്റി നിയമിച്ചിരുന്നു . ആഗസ്റ്റ് ആറ് വരെയുള്ള കണക്ക് പ്രകാരം രാജ്യത്തിന്റെ എസ് ബിഐയുമായി രാജ്യത്തിന്റെ വിവിധ സ്ഥലത്തുതന്നെ 594 ശഖകളാണ് ലയിപ്പിച്ചത് . ഇതിലൂടെ പ്രതിവർഷം 1160 കോടി രൂപ ലാഭം കിട്ടുമെന്നാണ് പ്രതീക്ഷിക്കുന്നത് . അഞ്ച് അനുബന്ധ ബാങ്കുകളും ഭരതീയ മഹിളാ ബാങ്കുമാണ് എസ്ബിഐയിൽ ലയിച്ചത് . ഒരേ നഗരത്തിൽ ഒരേ സ്ഥലത്ത് ബാങ്കിന്റെ വിവിധ ബ്രാഞ്ചുകൾ പ്രവർത്തിക്കുന്നത് ഒഴിവാക്കാനാണ് ലയനം . വിവിധ ശാഖകൾ നിർത്തലാക്കുന്നതാണ് ജീവനക്കാരുടെ എണ്ണത്തെ കുറയ്ക്കാൻ നിർബന്ധിതമാക്കിയത് . ബാങ്കുകളുടെ ലയനത്തെ തുടർന്ന് രാജ്യത്ത് ഏറ്റവും തൊഴിലാളികളുള്ള പൊതുമേഖല സ്ഥാപനമാണ് എസ്ബിഐ .


ആപ്പിളിൻറെ ഏറ്റവും പുതിയ മോഡൽ ഐഫോൺ 8 വിപണിയിൽ കിതയ്ക്കുകയാണെന്ന് റിപ്പോർട്ട് . നവംബറിൽ ഐഫോൺ എക്സ് വിപണിയിൽ എത്തിക്കാനാണ് ആപ്പിൾ ആലോചിക്കുന്നത് ഇതാണ് ഐഫോൺ8ന് തിരിച്ചടിയായത് എന്നാണ് വാർത്ത . ഇതിനിടെ ഒരു അമേരിക്കൻ ടെക് മാഗസിൻ ഐഫോൺ 8നേക്കാൾ മികച്ചത് പഴയ സാംസങ് ഫോണുകളെന്ന് വിലയിരുത്തുകയും ചെയ്തു . കഴിഞ്ഞ മാർച്ചിൽ പുറത്തിറക്കിയ സാംസങ് ഗ്യാലക്സി എസ്8 , ഗാലക്സി എസ്8പ്ലസ് എന്നീ സ്മാർട്ട്ഫോണുകളാണ് പട്ടികയിൽ ആദ്യ രണ്ട് സ്ഥാനങ്ങൾ കരസ്ഥമാക്കിയിരിക്കുന്നത് . സെപ്റ്റംബറിൽ പുറത്തിറങ്ങിയ ഐഫോൺ 8ഉം ഐഫോൺ 8പ്ലസും നാലമതും അഞ്ചാമതും സ്ഥാനക്കാരാണ് . ഒന്നര വർഷം മുമ്പ് പുറത്തിറങ്ങിയ സാംസങിന്റെ ഗാലക്സി എസ് 7നാണ് മൂന്നാം സ്ഥാനം കൈയ്യടിക്കിയിരിക്കുന്നത് . എന്നാൽ പത്താം വാർഷികത്തിൽ ആപ്പിൾ വിപണിയിൽ എത്തിക്കുന്ന ആപ്പിൾ ഐഫോൺ എക്സ് നവംബർ മൂന്ന് മുതൽ വിപണിയിൽ എത്തും . ആപ്പിളിൻറെ ചരിത്രത്തിലെ ഏറ്റവും വിലയേറിയ സ്മാർട്ട്ഫോണായിരിക്കും ഐഫേൺ എക്സ് എന്നാണ് റിപ്പോർട്ടുകൾ .


മലയാള സിനിമയിൽ സിനിമയിൽ കാസ്റ്റിംഗ് കൌച്ച് ഉണ്ട് എന്ന നടി പാർവതിയുടെ വെളിപ്പെടുത്തലുകൾ വിവാദമായിരുന്നു . അഭിനയത്തിന് പുറമെ സംഗീതത്തിലും കാസ്റ്റിംഗ് കൌച്ച് ഉണ്ടെന്ന് വെളിപ്പെടുത്തി ഗായികയും അഭിനേത്രിയുമായ രശ്മി സതീഷ് . ക്രോസ് പോസ്റ്റ് നെറ്റ് വർക്കിന് നൽകിയ അഭിമുഖത്തിലാണ് രശ്മിയുടെ വെളിപ്പെടുത്തൽ . എന്നോടും അത്തരത്തിൽ ഒരു സംഗീത സംവിധായകൻ സമീപിച്ചിട്ടുണ്ട് . തുറന്ന് സംസാരിക്കുന്ന പെൺകുട്ടികൾ പോക്കാണെന്ന് തെറ്റിദ്ധരിക്കുന്ന ആളുകളുണ്ട് . കിടപ്പറയിലേക്ക് ക്ഷണിച്ച സംഗീത സംവിധായകന്റെ കരണം പൊട്ടിച്ചിട്ടുണ്ടെന്നും രശ്മി വെളിപ്പെടുത്തി . അവാർഡ് ഷോകളിൽ പാട്ടുപാടാൻ സുന്ദരിമാർ വേണം . ഇവിടെയും ഒരു ബ്ലാക് കാറ്റഗറി ഉണ്ട് . സൌന്ദര്യത്തിന്റെ അടിസ്ഥാനത്തിൽ എല്ലായിടത്തും വേർതിരിവുണ്ട് . അത് സിനിമയിലുമുണ്ട് . നമ്മുടെ നാട്ടിൽ അടിച്ചേൽപ്പിക്കുന്ന സൌന്ദര്യ സംഘൽപ്പം അങ്ങിനെയാണ് . നാടക കാലത്ത് കറുത്ത സുന്ദരിമാരുണ്ടായിരുന്നു . സിനിമ വന്നതോടെ അത്തരം കഥാപാത്രങ്ങളെ മായ്ച്ചു കളഞ്ഞു . സിനിമ സ്ത്രീയെ സംഗീതത്തിലും മാറ്റിയിട്ടുണ്ടെന്നും രശ്മി തുറന്നടിക്കുന്നു .


നികുതി ഇളവും ക്യാഷ് ലസ് ഇടപാടുകൾ പ്രോത്സാഹിപ്പിക്കാനുമുള്ള നീക്കം ഓഹരി വിപണിക്ക് പുത്തൻ ഉണർവ് നൽകി . ബജറ്റ് ദിനമായി ബുധനാഴ്ച രാവിലെ തന്നെ വിപണിയിൽ അനുകൂല തരംഗം ദൃശ്യമായിരുന്നു . രാവിലെ ഇന്ത്യൻ രൂപയ്ക്കും നേട്ടമുണ്ടാക്കാനായി . പുതിയ നയപ്രഖ്യാപനങ്ങൾ വിപണിയിൽ 300ൽ അധികം പോയിന്റുകളുടെ കുതിപ്പ് രേഖപ്പെടുത്തി . ബിഎസ്ഇയും എൻഎസ്ഇയും നേട്ടം കൊയ്തു . ഉച്ചവരെ ബിഎസ്ഇയ്ക്ക് 327 പോയിന്റ് നേട്ടമുണ്ടാത്തി . നികുതി ഇളവുകൾ പ്രഖ്യാപിച്ചതോടെയാണ് വിപണി ഉണർന്നത് . ചില നിമിങ്ങളിൽ ഇടിവ് നേരിട്ടെങ്കിൽ പത്ത് മിനിറ്റിനുള്ളിൽ ശക്തമായ തിരിച്ച് വരവ് നടത്തി . 2 . 5 ലക്ഷം മുതൽ അഞ്ച് ലക്ഷം വരെ വരുമാനമുള്ളവർക്കാണ് നികുതി ഇളവ് പ്രഖ്യാപിച്ചത് . നിഫ്റ്റിയും ബജറ്റിൽ നേട്ടം കൊയ്തു . ഉച്ചവരെ 0.69 ശതമാനം നേട്ടമാണ് നിഫ്റ്റി രേഖപ്പെടുത്തിയത് . 58 . 95 ശതമാനം ഉയർന്ന് 8,620.25ലെത്തി . ജെയ്റ്റ്ലിയുടെ ബജറ്റ് പ്രസംഗത്തിന്റെ മധ്യാന്തങ്ങളിൽ അടിസ്ഥാന സൌകര്യ വികസനം , സാമ്പത്തീക മേഖല , ഡിജിറ്റൽ സാമ്പത്തീക മേഖല എന്നിവയേക്കുറിച്ച് നടത്തിയ പരാമർശങ്ങൾ വിപണിയിൽ ചലനം സൃഷ്ടിച്ചു . എന്നാൽ , കർഷകർക്കും ഗ്രാമവികസനത്തിനുമുള്ള പദ്ധതികളേക്കുറിച്ചുള്ള പരാമർശം വിപണിയിൽ ഇടിവുണ്ടാക്കി . 15 മിനിറ്റിനുള്ളിൽ 110 പോയിന്റിന്റെ ഇടിവുണ്ടാക്കി . 64 പോയിന്റ് നേട്ടത്തോടെയാണ് ഇന്ന് വിപണി ആരംഭിച്ചത് . രാവിലെ നേട്ടത്തോടെ ആരംഭിച്ചെങ്കിലും 11 മണിയോടെ നഷ്ടത്തിലേക്ക് നീങ്ങി ഐടി ഭീമന്മരായ ഇൻഫോസിസ് , ടിസിഎസ് എന്നിവയ്ക്കാണ് കാര്യമായ നഷ്ടം സംഭവിച്ചത് . 226 . 50 പോയിന്റ് നഷ്ടമാണ് ഈ സമയം സെൻസെക്സിനുണ്ടായത് . ബജറ്റ് അവതരണം സംബന്ധിച്ച് ചില ആശങ്കകൾ നിലനിന്നിരുന്നു . മുൻ കേന്ദ്രമന്ത്രിയും എംപിയുമായ ഇ അഹമ്മദിന്റെ മരണത്തെത്തുടർന്ന് ബജറ്റ് അവതരണം നീട്ടിവയ്ക്കണമെന്ന് ആവശ്യമുയർന്നിരുന്നു . എന്നാൽ ബജറ്റ് അവതരിപ്പിക്കാൻ തന്നെയായിരുന്നു ധനമന്ത്രി അരുൺ ജെയ്റ്റ്ലിയുടെ തീരുമാനം . രാഷ്ട്രപതിയും സ്പീക്കറും ഇതിന് അനുമതി നൽകിയതോടെ ബജറ്റ് അവതരിപ്പിക്കുകായിരുന്നു . വിദേശ നിക്ഷേപകർ ചൊവ്വാഴ്ച 532.88 കോടി രൂപ വിലവരുന്ന ഷെയറുകൾ വിറ്റിരുന്നു .


പ്രിയദർശൻ കൂട്ടിക്കെട്ടിൽ ചരിത്ര പുരുഷൻ കുഞ്ഞാലി മരയ്ക്കാരാവാൻ ഒരുങ്ങി മോഹൻലാൽ . ' മരക്കാർ അറബിക്കടലിന്റെ സിംഹം ' എന്ന പുതിയ ചിത്രത്തിൻറെ ഭാഗമായ വിവരം മോഹൻലാൽ തന്നെയാണ് ഫേസ്ബുക്ക് വഴി ആരാധകരെ അറിയിച്ചത് . ആശിർവാദ് സിനിമാസിൻറെ ബാനറിലാണ് മലയാളത്തിലെ ഇതുവരെയുള്ള ഏറ്റവും ചെലവേറിയ ചിത്രമായ മരക്കാർ ഒരുങ്ങുന്നത് . കോൺഫിഡൻറ് ഗ്രൂപ്പും മൂൺഷോട്ട് എൻറർടെയ്ൻമെൻറുമാണ് സഹനിർമാതാക്കൾ . പ്രണവ് മോഹൻലാലാണ് ചിത്രത്തിൽ കുഞ്ഞാലിമരയ്ക്കാറിൻറെ ചെറുപ്പകാലം അവതരിപ്പിക്കുന്നത് . കുഞ്ഞാലി മരക്കാർ ഒന്നാമനായി മധുവാണ് വേഷമിടുന്നത് . കുട്ട്യാലി മരയ്ക്കാർ എന്നാണ് മധുവിന്റെ കഥാപാത്രത്തിന്റെ പേര് . സുനിൽ ഷെട്ടി , മഞ്ജു വാര്യർ , കീർത്തി സുരേഷ് , കല്യാണി പ്രിയദർശൻ തുടങ്ങിയവരും ചിത്രത്തിന്റെ ഭാഗമാകുമെന്നാണ് റിപ്പോർട്ടുകൾ . വാഗമൺ , ഹൈദരാബാദ് , ബാദ്മി , രാമേശ്വരം എന്നിവടങ്ങളാണ് പ്രധാന ലൊക്കേഷൻ . നെടുമുടി വേണു , സിദ്ദിഖ് , രഞ്ജി പണിക്കർ എന്നിവരും ചിത്രത്തിലുണ്ടാകുമെന്ന് ഉറപ്പായിട്ടുണ്ട് . സിനിമയുടെ ചിത്രീകരണം ഡിസംബർ ഒന്നുമുതലാണ് ഹൈദരാബാദിൽ ആരംഭിച്ചത് . ചിത്രത്തിനായുള്ള വലിയ കപ്പലുകളുടെ നിർമാണം നേരത്തെ ഹൈദരാബാദിലെ റാമോജി ഫിലിം സ്റ്റുഡിയോയിൽ തുടങ്ങിയിരുന്നു . ബാഹുബലിക്ക് സെറ്റൊരുക്കിയ മലയാളി സാബു സിറിളാണ് ചിത്രത്തിൻറെ കലാ സംവിധാനമൊരുക്കുന്നത് . ദേശീയ പുരസ്കാര ജേതാവ് തിരുവാണ് ചിത്രത്തിന് ഛായാഗ്രഹണം നിർവഹിക്കുന്നത് . ആശിർവാദ് സിനിമാസിൻറെ ബാനറിലാണ് മലയാളത്തിലെ ഇതുവരെയുള്ള ഏറ്റവും ചെലവേറിയ ചിത്രമായ മരക്കാർ ഒരുക്കുന്നത് . ആശിർവാദിൻറെ ഇരുപത്തിയഞ്ചാമത്തെ ചിത്രമാണിത് . 100 കോടിയാണ് ബജറ്റ് .


പ്രമുഖ ഫ്ളാറ്റ് നിർമ്മാതാക്കളായ നാഷണൽ ബിൽഡേഴ്സ് ഇനി ചെങ്ങന്നൂരിലും . നവിമുംബൈയിലും കൊച്ചിയിലുമായി 125 - ഓളം പ്രൊജക്ടുകൾ ഇതിനോടകം പൂർത്തിയാക്കിയ നാഷണൽ ബിൽഡേഴ്സ് ഇതാദ്യമായാണ് ചെങ്ങന്നൂരിലെത്തുന്നത് . ചെങ്ങന്നൂർ നഗരത്തിലെ കല്ല്യാശ്ശേരി ജംഗ്ഷനടുത്തായാണ് നാഷണൽ ഷാലോം സ്ഥിതി ചെയ്യുന്നത് . നഗരതിരക്കിൽ നിന്നും ഒരൽപം മാറി തീർത്തും ഗ്രാമസൌന്ദര്യത്തിലേക്ക് മിഴിതുറക്കുന്ന രീതിയിലാണ് ഫ്ളാറ്റിൻറെ നിർമ്മിതി . 2ബിഎച്ച്കെ - - 3ബിച്ച്കെ ഫ്ളാറ്റുകളടങ്ങിയ അഞ്ച് ബ്ലോക്കുകളുടെ സമന്വയമാണ് നാഷണൽ ഷാലോം . എംസി റോഡിന് അരികിൽ സ്ഥിതി ചെയ്യുന്ന ഫ്ളാറ്റ് സമുച്ചയത്തിൽ ഒരു കുടുംബത്തിന് വേണ്ട എല്ലാ സൌകര്യങ്ങളും ഒരുക്കിയിട്ടുണ്ട് . കുട്ടികൾക്കുള്ള പ്ലേ ഗ്രൌണ്ട് , ഫിറ്റ്നസ് സെൻറർ , ഇൻഡോർ ഗെയിം ഹാൾ , പൂർണമായും ഫർണിഷ് ചെയ്ത വൈഫൈ സൌകര്യമുള്ള വിസിറ്റേഴ്സ് ലോഞ്ച് , എല്ലാ ഫ്ലാറ്റുകളേയും സെക്യൂരിറ്റിയേയും ബന്ധിപ്പിക്കുന്ന ഇൻറർകോം എന്നിവ ഫ്ളാറ്റിൽ സജ്ജമാക്കിയിട്ടുണ്ട് . ഇതോടൊപ്പം കേന്ദ്രീകൃത ഗ്യാസ് സംവിധാനവും , 24 മണിക്കൂർ സെക്യൂരിറ്റിയും ഫ്ളാറ്റിൽ ഒരുക്കിയിട്ടുണ്ട് . മാലിന്യസംസ്കാരത്തിനുള്ള പ്ലാൻറും ആധുനിക അഗ്നിരക്ഷാസംവിധാനവും നാഷണൽ ഷാലോമിലുണ്ട് .


ശ്രീലങ്കൻ ടീമിന് ഇന്ത്യൻ പര്യടനത്തിലെ ആദ്യ മത്സരം നാളെ . സഞ്ജു സാംസൺ നയിക്കുന്ന ബോർഡ് പ്രസിഡന്റ്സ് ഇലവനെയാണ് ശ്രീലങ്ക നേരിടുന്നത് . രോഹൻ പ്രേം , ജലജ് സക്സേന , സന്ദീപ് വാര്യർ എന്നീ കേരള താരങ്ങളും 12 അംഗ ബോർഡ് പ്രസിഡന്റ് ഇലവൻ ടീമിലുണ്ട് . ദുബായിൽ പാകിസ്ഥാനെതിരായ ടെസ്റ്റ് പരമ്പര സ്വന്തമാക്കിയ ആവേശവുമായാണ് ശ്രീലങ്കൻ ക്രിക്കറ്റ് ടീം ഇന്ത്യയിലെത്തിയിരിക്കുന്നത് . ദിനേശ് ചാന്ദിമൽ നയിക്കുന്ന ടീം 16ന് കൊൽക്കത്തയിൽ തുടങ്ങുന്ന ആദ്യ ടെസ്റ്റിന് മുന്നോടിയായുള്ള സന്നാഹ മത്സരം എന്ന നിലയിലാകും ബോർഡ് പ്രസിഡൻഡന്റ്സ് ഇലനനെതിരായ ദ്വിദിന മത്സരത്തെ സമീപിക്കുക . എയ്ഞ്ചലോ മാത്യൂസും രംഗണ ഹെറാത്തും ടീമിലുണ്ടെങ്കിലും ശ്രീലങ്കൻ നിരയിൽ കൂടുതലും യുതാരങ്ങളാണ് . ഐപിഎൽ കരിയറിന് തുടക്കം കുറിക്കുകയും കഴിഞ്ഞ സീസണിൽ ജമ്മു കശ്മീരിനെതിരെ സെഞ്ച്വറി നേടുകയും ചെയ്ത കൊൽക്കത്തയിൽ കളിക്കുന്നത് സഞ്ജുവിന് പ്രതീക്ഷ നൽകും . രോഹൻ പ്രേം , ജലജ് സക്സേന , സന്ദീപ് വാര്യർ എന്നീ കേരള താരങ്ങളും 12അംഗ ബോർഡ് പ്രസിഡൻറ്സ് ഇലവൻ ടീമിലുണ്ട് .


ഇന്ത്യൻ മൊബൈൽ വിപണിയിൽ താൽകാലിക തിരിച്ചടി നേരിട്ടെങ്കിലും വൈകാതെ തന്നെ ശക്തമായ തിരിച്ചു വരുമെന്ന് മൈക്രോമാക്സ് സഹസ്ഥാപകനും എംഡിയുമായ രാഹുൽ ശർമ പറഞ്ഞു . പോയ വർഷം മൈക്രോമാക്സ് ഫോണുകളുടെ വിൽപനയിൽ ഇടിവുണ്ടായെന്ന് സമ്മതിച്ച രാഹുൽ ചൈനീസ് മൊബൈൽ നിർമ്മാതാക്കളിൽ നിന്നുണ്ടായ കടുത്ത മത്സരമാണ് ഇതിനു കാരണമെന്നും പറഞ്ഞു . സാഹചര്യങ്ങൾ അനുകൂലമല്ലെന്ന് കണ്ടതോടെ ഞങ്ങൾ സ്വയം വിപണിയിൽ നിന്നു മാറിനിൽക്കുകയായിരുന്നു . മൈക്രോമാക്സ് ഫോണുകൾ പുറത്തിറക്കാൻ തുടങ്ങിയ ശേഷം ഇതാദ്യമായാണ് ഇങ്ങനെയൊരു തീരുമാനമെടുക്കേണ്ടി വന്നത് . ചിലപ്പോൾ ഇത്തരം സാഹചര്യങ്ങളും നമ്മുക്ക് നേരിടേണ്ടി വരും രാഹുൽ പറയുന്നു . പക്ഷേ ഇപ്പോഴുള്ള ബഹളം ഒതുങ്ങിയാൽ ഞങ്ങൾ ശക്തമായി തിരിച്ചു വരും . അതിനുള്ള ലക്ഷണങ്ങൾ കണ്ടു തുടങ്ങിയിട്ടുമുണ്ട് . ചില ചൈനീസ് കമ്പനികൾ വിൽപന നിയന്ത്രിക്കുകയും ചിലർ ഇന്ത്യയിലെ പ്രവർത്തനം അവസാനിപ്പിച്ചു മടങ്ങിയതും ചൂണ്ടിക്കാട്ടി രാഹുൽ പറയുന്നു . എല്ലാ മേഖലയിലും മത്സരം ശക്തമാണെന്നും പത്ത് വർഷം കൂടുമ്പോൾ തകർച്ചയും പിൻവാങ്ങലും തിരിച്ചു വരവുമെല്ലാം കമ്പനികൾ നേരിടേണ്ടി വരുമെന്നുമാണ് രാഹുൽ പറയുന്നത് . ഇന്ത്യയിൽ പക്ഷേ ഓരോ വർഷത്തിലും സാഹചര്യങ്ങൾ മാറുകയാണ് . ഇവിടെ മൊബൈൽ വിപണി അതിവേഗം വളരുകയാണ് . മത്സരരീതികളും അതിനൊപ്പം മാറുന്നു . ഞങ്ങൾ മൊബൈൽ ഫോൺ നിർമ്മാണം ആരംഭിക്കുമ്പോൾ മത്സരരംഗത്തുണ്ടായിരുന്ന ഒരേ ഒരു ഇന്ത്യൻ കമ്പനി സ്പൈസ് മൊബൈൽസായിരുന്നു . ഇന്നിപ്പോൾ 130 - ഓളം ഇന്ത്യൻ കമ്പനികൾ മൊബൈൽ ഫോണുകൾ നിർമ്മിക്കുന്നുണ്ട് . രാജ്യത്തെ മൊബൈൽ വിപണിയുടെ വലിപ്പം വിശദീകരിച്ചു കൊണ്ട് രാഹുൽ പറയുന്നു .


സെൽഫി എന്നത് ഇന്ന് രണ്ട് പേർകൂടിയാൽ കൈകൊടുക്കും പോലെ ഒരു മര്യാദമായി മാറിയിട്ടുണ്ട് . ചിലർ സ്വയം ബോധത്തിനും സെൽഫിയെ ആശ്രയിക്കുന്നു എന്നത് രസകരമാണ് . ഫേസ്ബുക്കോ , ട്വിറ്ററോ ഒന്ന് സ്ക്രോൾ ചെയ്താൽ പോലും കുറഞ്ഞത് ഒരു മൂന്ന് സെൽഫിയെങ്കിലും നാം കാണുന്നുണ്ട് . സെലിബ്രേറ്റികളും സെൽഫികളിൽ അഭിരമിക്കുന്ന കാലമാണ് ഇത് . എന്നാൽ സെൽഫി എടുക്കുന്ന എല്ലാവരും അഭിമുഖീകരിക്കുന്ന പ്രശ്നമാണ് കാമറ ഷെയ്ക് ആയി ചിത്രത്തിന്റെ വ്യക്തത നഷ്ടപ്പെടുന്ന അവസ്ഥ . എന്നാൽ ഇതിനൊരു പരിഹാരവുമായാണ് ഗൂഗിളിന്റെ വരവ് . മോഷൻ സ്റ്റിൽ എന്ന പുതിയ ആപ് ഉപയോഗിച്ച് ഫോട്ടോകൾ ഷെയ്ക് ഇല്ലാതെ എടുക്കാമെന്നാണ് ഗൂഗിൾ പറയുന്നത് . തുടക്കത്തിൽ മാത്രമല്ല ഫോട്ടോകൾ ജിഫ് ഫോർമാറ്റിൽ എടുക്കാനും ഇവ കൂട്ടിച്ചേർത്ത് ഒരു മൂവിപോലെയാക്കാനും ഈ ആപ്ലിക്കേഷനിലൂടെ സാധിക്കും . തത്ക്കാലം ഇത് ഐഫോൺ ഉപയോക്താക്കൾക്കു മാത്രമേ ലഭിക്കു .


ഇന്ത്യ - ഓസ്ട്രേലിയ നാലാം ടെസ്റ്റിൽ ഭർത്താവ് വിരാട് കോലിയേയും ടീമിനേയും പ്രോത്സാഹിപ്പിക്കാൻ ഇത്തവണയും അനുഷ്ക ശർമയുണ്ടായിരുന്നു . കളി കാണാൻ പതിവായി എത്തുന്നതിനാൽ താരത്തിന്റെ പുറകിൽ എന്നും ക്യാമറ കണ്ണുകൾ ഉണ്ടാകും . ഇത്തവണയും മറിച്ചല്ല സംഭവിച്ചത് . ടെസ്റ്റ് കാണുന്ന താരസുന്ദരിയെ സൂം ചെയ്തപ്പോഴാണ് രസകരമായ ആ കാഴ്ച ക്യാമറ കണ്ണുകൾ ഒപ്പിയെടുത്തത് . ടെസ്റ്റിനിടെ കൈയ്യടിക്കുകയും ആർത്തുവിളിക്കുകയും ചെയ്യുന്ന താരത്തിന്റെ രസകരമായ ആംഗ്യങ്ങളാണ് സാമൂഹ്യമാധ്യമങ്ങളിൽ വ്യാപകമായി പ്രചരിക്കുന്നത് . കോലിയുടെ മത്സരങ്ങൾ കാണാൻ സ്ഥിരമായി അനുഷ്ക എത്താറുണ്ട് . കഴിഞ്ഞ ഐപിഎല്ലിൽ ഗ്യാലറിയിൽനിന്ന് കോലിക്ക് ചുംബനം നൽകുന്ന അനുഷ്കയുടെ ചിത്രം സാമൂഹ്യമാധ്യമങ്ങളിൽ വൈറലായിരുന്നു . 23 - ാം ടെസ്റ്റ് സെഞ്ച്വറി നേടിയ സമയത്തും ഗ്യാലറിയിൽനിന്ന് എഴുന്നേറ്റ് അനുഷ്ക വിരാടിന് ചുംബനം നൽകിയിരുന്നു . 2013ലാണ് ഇന്ത്യയുടെ ബാറ്റിംഗ് വിസ്മയം കോലിയും ബോളിവുഡ് സുന്ദരി അനുഷ്കയും തമ്മിലുള്ള പ്രണയം മൊട്ടിടുന്നത് . പിന്നീട് നാല് വർഷങ്ങൾക്കുശേഷം ഇരുവരും വിവാഹിതരായി . 2017 ഡിസംബർ 11ന് ഇറ്റലിയിൽ വെച്ചായിരുന്നു വിവാഹം .


ചെറുപ്പം മുതൽ പിതാവായ ദമിർ ഡോകിച്ച് തന്നെ മാനസികമായും ശാരീരികമായും പീഡിപ്പിച്ചിരുന്നതായി മുൻ വിംബിൾഡൻ സെമിഫൈനലിസ്റ്റ് ജെലീന ഡോകിച്ച് . കഴിഞ്ഞ ദിവസം പുറത്തിറങ്ങിയ ആത്മകഥയിലാണ് പരിശീലകൻ കൂടിയായിരുന്ന ദമിർ ഡോക്കിച്ച് നിരന്തരം മർദിച്ചിരുന്ന വിവരം ജെലീന വെളിപ്പെടുത്തിയത് . നിരന്തരം മുടിയിലും ചെവിയിലും പിടിച്ച് വലിച്ചിരുന്നതായും മുഖത്ത് അടിച്ചിരുന്നെന്നും ആത്മകഥയിൽ പറയുന്നു . മോശം പെരുമാറ്റത്തിന് ജയിൽ ശിക്ഷയും ടെന്നീസ് മത്സരങ്ങളിൽ നിന്ന് വിലക്കും ലഭിച്ച് കുപ്രസിദ്ധി നേടിയ ആളാണ് ദമിർ ഡോകിച്ച് . ടെന്നീസ് കളിച്ചു തുടങ്ങിയ ദിനം മുതൽ പിതാവ് മർദിച്ചിരുന്നു . ശാരീരിക വേദനയെക്കാൾ മുറിവേൽപിച്ചത് പിതാവിൽ നിന്നേൽക്കേണ്ടി വന്ന മാനസിക പീഡനമാണ് . ചെറു പ്രായത്തിൽ അദേഹത്തിൽ നിന്ന് കേൾക്കേണ്ടി വന്ന വാക്കുകൾ മനസിനെ മുറിവേൽപ്പിച്ചു . 2000ലെ വിബിൾഡൻ സെമിയിൽ ലിൻഡ്സേയോട് പരാജയപ്പെട്ട ശേഷം കുടുംബം താമസിക്കുന്ന ഹോട്ടലിലേക്ക് തിരിച്ചുവരേണ്ടന്ന് പറഞ്ഞു . തുടർന്ന് കോർട്ടിനു സമീപം ഉറങ്ങാൻ ശ്രമിച്ച 17 വയസുകാരിയായ ജെലീനയെ സംഘാടകരാണ് രക്ഷിച്ചതെന്നും ആത്മകഥയിലുണ്ട് . 2000ൽ യു . എസ് ഓപ്പണിനിടെ ഭക്ഷത്തിൻറെ വിലകൂടിയെന്ന് ആരോപിച്ച് ജീവനക്കാരെ തെറിവിളിച്ചതിനും മാധ്യമപ്രവർത്തകൻറെ ഫോൺ എറിഞ്ഞുടച്ചതിനും ദമിർ ഡോക്കിച്ചിനെ ലോക ടെന്നീസ് അസോസിയേഷൻ വിലക്കിയിരുന്നു . മത്സരങ്ങൾ തടസപ്പെടുത്തിയതിനും ഓസ്ട്രലിയൻ ഓപ്പൺ സംഘാടകർക്കെതിരായ ഒത്തുകളി ആരോപണത്തിനും ദമിറിനെ തൊട്ടടുത്ത വർഷം വീണ്ടും വിലക്കി . മത്സരങ്ങൾ തടസപ്പെടുത്തുന്ന പരിശീലകരെയും കുടുംബാങ്ങളെയും മത്സരവേദിയിൽ നിന്ന് വിലക്കാൻ ലോക ടെന്നീസ് അസോസിയേഷന് അധികാരമുണ്ട് . ആയുധങ്ങൾ കാട്ടി ഓസ്ട്രലിയൻ അംബാസിഡറെ ഭീഷണിപ്പെടുത്തിയതിനാണ് മിർ ഡോക്കിച്ച് ജയിൽ ശിക്ഷ അനുഭവിച്ചത് . മുൻ ലോക നാലാം നമ്പറായ ജെലീന തുടർച്ചയായ പരിക്കും വിഷാദരോഗവും മൂലം 2012ൽ കോർട്ടിൽ നിന്ന് പിൻവാങ്ങി . എട്ടാം വയസിൽ പിതാവിനു കീഴിൽ ടെന്നീസ് കളിച്ചുതുടങ്ങിയ ജെലീന യു . എസ് ഓപ്പൺ ജൂനിയർ കിരീടം നേടിയിട്ടുണ്ട് . 2002ലാണ് കരിയറിലെ മികച്ച റാംങ്കിംഗായ നാലിലെത്തിയത് . വിബിൾഡനിൽ മാർട്ടിനെ ഹിംഗസിനെ ആദ്യ റൌണ്ടിൽ അട്ടിമറിച്ച് വിസ്മയിപ്പിച്ച താരമാണ് ജെലീന .


അങ്കമാലി ഡയറീസിന് ശേഷം ലിജോ ജോസ് പല്ലിശ്ശേരരി സംവിധാനം ചെയ്യുന്ന സിനിമയാണ് ഈ മ യൌ . ഈശോ മറിയം യൌസേപ്പ് എന്നതിൻറെ ചുരുക്കമാണ് ഈ മ യൌ . പേരിലെ കൌതുകമായി എത്തുന്ന ചിത്രത്തിൻറെ ഫസ്റ്റ്ലുക്ക് പോസ്റ്റർ ഇറങ്ങി . കൊച്ചിയിലെ ഒരു തീരദേശ ഗ്രാമവും വലിയൊരു ശവപ്പെട്ടിയുമാണ് ഫസ്റ്റ് ലുക്ക് പോസ്റ്ററിലുള്ളത് . വിനായകൻ , ചെമ്പൻ വിനോദ് ജോസ് , ദിലീഷ് പോത്തൻ എന്നിവരാണ് കേന്ദ്രകഥാപാത്രങ്ങൾ . കൊച്ചിയിലെ ഒരു കടലോര ഗ്രാമം പശ്ചാത്തലമാക്കിയാണ് ഈ മ യൌ എത്തുന്നത് . രാജേഷ് ജോർജ്ജ് കുളങ്ങരയാണ് ചിത്രത്തിൻറെ നിർമ്മാണം . എഴുത്തുകാരനായ പി എഫ് മാത്യൂസാണ് തിരക്കഥ . നായകൻ , സിറ്റി ഓഫ് ഗോഡ് , ആമേൻ , ഡബിൾ ബാരൽ , അങ്കമാലി ഡയറീസ് എന്നീ അഞ്ച് സിനിമകളാണ് ലിജോ ഇതുവരെ ഒരുക്കിയത് . ഷൈജു ഖാലിദാണ് ഛായാഗ്രഹണം . പ്രശാന്ത് പിള്ളയാണ് സംഗീത സംവിധായകൻ . മനു ജഗദ് കലാ സംവിധാനം നിർവഹിക്കുന്നു . ചെല്ലാനത്തും പരിസര പ്രദേശങ്ങളിലുമാണ് ചിത്രീകരണം . രംഗനാഥ് രവിയാണ് ശബ്ദരൂപകൽപ്പനയും ശബ്ദ സംവിധാനവും , ദീപു ജോസഫ് ആണ് എഡിറ്റർ .


വിക്രമിന്റെ മകൻ ധ്രുവ് വിക്രം നായകനാകുകയാണ് . വർമ്മ എന്ന ചിത്രത്തിലൂടെയാണ് ധ്രുവ് വിക്രം നായകനാകുന്നത് . ബാലയാണ് ചിത്രം സംവിധാനം ചെയ്യുന്നത് . ചിത്രത്തിലെ നായികയെ തേടി വിക്രം ഇൻസ്റ്റാഗ്രാമിൽ വീഡിയോ പോസ്റ്റ് ചെയ്തിട്ടുണ്ട് . അവളെ കാണാനില്ല . അവൾ നിങ്ങളാണെങ്കിൽ അല്ലെങ്കിൽ അവളെ പോലെയാണ് നിങ്ങളെങ്കിൽ നിങ്ങളുടെ ചിത്രങ്ങളും വിഡിയോകളും ഞങ്ങൾക്കയക്കുക . നിങ്ങളെ കാണാൻ കാത്തിരിക്കുകയാണ് ഞങ്ങൾ . സമയമെടുത്തോളു , എന്നാൽ അധികം വൈകേണ്ട - വിക്രം പറയുന്നു . വിഡിയോയ്ക്ക് ശബ്ദം നൽകിയിരിക്കുന്നത് ശ്രുതി ഹാസനാണ് .


2018 ൻറെ അവസാന ദിനത്തിൽ ഡോളറിനെതിരെ വൻ മുന്നേറ്റം നടത്തി ഇന്ത്യൻ നാണയം . ഇന്ന് 20 പൈസയുടെ മുന്നേറ്റമാണ് രൂപയുടെ മൂല്യത്തിലുണ്ടായത് . ഇതോടെ വിനിമയ വിപണിയിൽ രൂപയുടെ മൂല്യം 69.75 എന്ന നിലയിലേക്ക് ഉയർന്നു . രൂപയുടെ മൂല്യം 70 ന് താഴേക്ക് എത്തിയത് ഇന്ത്യൻ ഓഹരി വിപണിയിലും ആത്മവിശ്വാസം ഉണ്ടാക്കി . ഇന്ന് നേട്ടത്തിലാണ് ഇന്ത്യൻ ഓഹരി വിപണിയിൽ വ്യാപാരം പുരോഗമിക്കുന്നത് . സെൻസെക്സ് 200 പോയിൻറ് ഉയർന്നു . നിഫ്റ്റിയിൽ 10,900 ന് മുകളിലാണ് വ്യാപാരം പുരോഗമിക്കുന്നത് . കഴിഞ്ഞ ഒരാഴ്ച്ചയിലെ ഉയർന്ന നിരക്കായ 69.95 എന്ന നിലയിലായിരുന്നു വെള്ളിയാഴ്ച്ച വ്യാപാരം അവസാനിപ്പിച്ചപ്പോഴുളള രൂപയുടെ മൂല്യം . ഡോളറിൻറെ മൂല്യത്തിൽ ഇടിവ് തുടരുന്നതിനാൽ നിക്ഷേപകർ അമേരിക്കൻ നാണയത്തോട് താൽപര്യക്കുറവ് കാട്ടുന്നതാണ് ഇന്ത്യൻ നാണയത്തിൻറെ മൂല്യമുയരാൻ കാരണം . ക്രൂഡ് ഓയിൽ നിരക്കിൽ വലിയ തോതിൽ ഇടിവ് നേരിട്ടതും ഇന്ത്യൻ നാണയത്തിൻറെ മൂല്യമുയരാൻ കാരണമായി . അന്താരാഷ്ട്ര വിപണിയിൽ ബാരലിന് 53.81 ഡോളറാണ് ഇന്നത്തെ ക്രൂഡ് ഓയിൽ നിരക്ക് .


ലോകമെമ്പാടും ക്രിസ്തുമസ് ആഘോഷങ്ങൾ പൊടിപ്പൊടിക്കുമ്പോൾ ബോളിവുഡ് താരം പ്രിയങ്ക ചോപ്രയ്ക്കും അമേരിക്കൻ പോപ്പ് ഗായകൻ നിക്ക് ജൊനാസിനും ഈ ക്രിസ്തുമസ് വളരെ പ്രത്യേകയുള്ളതാണ് . വിവാഹം കഴിഞ്ഞ് ഇരുവരും ആദ്യമായി ആഘോഷിക്കുന്ന ക്രിസ്തുമസ് ആണിത് . തന്റെ പ്രിയതമനൊപ്പം ലണ്ടനിൽ വച്ചാണ് പ്രിയങ്ക ഇത്തവണ ക്രിസ്തുമസ് ആഘോഷിച്ചത് . ഭർത്താവ് ജൊനാസിനൊപ്പമുള്ള പ്രിയങ്കയുടെ ക്രിസ്തുമസ് ആഘോഷങ്ങളുടെ ചിത്രങ്ങൾ സാമൂഹ്യമാധ്യമങ്ങളിൽ വൈറലാകുകയാണ് . ദമ്പതികൾ ഇരുവരുടേയും ഇൻസ്റ്റ ഗ്രാം അകൌണ്ടിലൂടെയാണ് ചിത്രങ്ങൾ ആരാധകർക്കായി പങ്കുവച്ചത് . പ്രിയങ്കയുടെ അമ്മ മധു ചോപ്ര , സഹോദരൻ സിദ്ധാർത്ഥ് അടുത്ത ബന്ധുക്കളും സുഹൃത്തുക്കളും ആഘോഷങ്ങളിൽ പങ്കെടുത്തു . ജോധ്പൂരിലെ ഉമൈദ് ഭവൻ കൊട്ടാരത്തിൽ വച്ച് രണ്ട് ദിവസങ്ങളിലായാണ് വിവാഹം നടന്നത് . ഡിസംബർ ഒന്നിന് ക്രിസ്തീയ ആചാരപ്രകാരവും രണ്ടിന് ഹിന്ദുമത ആചാരപ്രകാരവുമായിരുന്നു വിവാഹം . ക്രിസ്തീയ ആചാരപ്രകാരമുള്ള വിവാഹത്തിന് നിക്കിന്റെ അച്ഛൻ പോൾ കെവിൻ ജോനാസായിരുന്നു കാർമികത്വം നൽകിയത് . അടുത്ത സുഹൃത്തുക്കളും കുടുംബാംഗങ്ങളുമടക്കം ചുരങ്ങിയ ആളുകൾ മാത്രമാണ് ചടങ്ങിൽ പങ്കെടുത്തത് . മുംബൈയിൽ പ്രിയങ്കയുടെ വസതിയിൽ നടന്ന വിവാഹ നിശ്ചയത്തിന് ശേഷം നാലുമാസം കഴിഞ്ഞാണ് വിവാഹം നടന്നത് . ദില്ലിയിലെ താജ് പാലസ്സിൽ ഡിസംബർ നാലിന് നടന്ന വിവാഹ സൽക്കാരത്തിൽ പ്രധാനമന്ത്രി നരേന്ദ്ര മോദി പങ്കെടുത്തിരുന്നു .


Honor 8C , Band 4 India Launch : ഇന്ത്യൻ വിപണിയിലേക്ക് രണ്ട് പുതിയ ഉപകരണങ്ങൾ അവതരിപ്പിക്കുകയാണ് ഹോണർ കമ്പനി . ഹോണർ 8സി എന്ന സ്മാർട്ഫോണും , ഹോണർ ബാൻഡ് 4 എന്ന ഫിറ്റ്നസ് ബാൻഡും . ഡ്യുവൽ റിയർ ക്യാമറ , ഫുൾവ്യു ഡിസ്പ്ലെ എന്നീ പ്രത്യേകതകളോടെയാണ് ഹോണർ 8സി എത്തുന്നത് . 32ജിബി സ്റ്റോറേജ് മോഡൽ ഹോണർ 8സിയുടെ വില 11,999 രൂപയാണ് . 64ജിബി സ്റ്റോറേജ് മോഡലിന് 12,999 രൂപയും . 4ജിബി റാം ആണ് ഹോണർ 8സിക്ക് . ഡിസംബർ 10 മുതൽ ആമസോൺ എക്സ്ക്ല്യൂസീവ് ആയിട്ടാണ് ഹോണർ 8സി വിപണിയിലെത്തുന്നത് . ആമസോണിനെ കൂടാതെ ഹായ്ഹോണർ ഇന്ത്യ ഓൺലൈൻ സ്റ്റോറിലും ഡിസംബർ 10 മുതൽ ഹോണർ 8സി ലഭിക്കും . 6 . 26 ഇഞ്ച് ഐപിഎസ് എൽസിഡി എച്ച്ഡി ഡിസ്പ്ലെ , ക്യുവൽകോം സ്നാപ്ഡ്രാഗൺ 632 പ്രൊസസ്സർ , 4000എംഎഎച്ച് ബാറ്ററി എന്നിവയാണ് ഹോണർ 8സിയുടെ സ്പെസിഫിക്കേഷൻസ് . ആൻഡ്രോയിഡ് 8.1 ഓറിയോ ആണ് ഹോണർ 8സിയുടെ ഓപ്പറേറ്റിങ് സിസ്റ്റം . 13എംപി f / 2.0 ആപ്പർച്ചർ പ്രൈമറി സെൻസർ , 2എംപി f / 2.4 അപ്പർച്ചർ സെക്കൻഡറി സെൻസറോഡ് കൂടിയ ഇരട്ട പിൻ ക്യാമറയും , 8എംപി f / 2.0 ആപ്പർച്ചറോട് കൂടിയ മുൻ ക്യാമറയും ഹോണർ 8സിയുടെ സവിശേഷതയാണ് . ഹോണർ കമ്പനി അവതരിപ്പിക്കുന്ന ഏറ്റവും ഫിറ്റ്നെസ് ബാൻഡാണ് ഹോണർ ബാൻഡ് 4.0.95 ഇഞ്ച് 2.5ഡി കർവ്ഡ് എഎംഒഎൽഇഡി ഡിസ്പ്ലെ , ബ്ലൂടൂത്ത് 4.2 , ഹുവാവേയുടെ ഹെൽത്ത് ആപ്പ് , 100എംഎഎച്ച് എന്നിവയാണ് ഹോണർ ബാൻഡ് 4ന്റെ സ്പെസിഫിക്കേഷൻ . ഹോണർ ബാൻഡ് 4ന് ആറ് ദിവസം വരെ ഹൃദയമിടിപ്പ് അളക്കാനാക്കും . 6 - ആക്സിസ് ഗൈറോസ്കോപ്പ് , പിപിജി ഹാർട്ട് റേറ്റ് സെൻസർ , എന്നീ സെൻസറുകളാണ് ഹോണർ ബാൻഡ് 4ലുളളത് .


ഐപിഎൽ കോഴ ആരോപണത്തെത്തുടർന്ന് മലയാളി ക്രിക്കറ്റ് താരം ശ്രീശാന്തിന് ഏർപ്പെടുത്തിയ ആജീവനാന്ത വിലക്ക് നീക്കില്ല . ഇക്കാര്യം പരിഗണനയിലില്ലെന്ന് ബിസിസിഐ വൈസ് പ്രസിഡന്റ് ടി . സി . മാത്യു അറിയിച്ചു . കേരള ക്രിക്കറ്റ് അസോസിയേഷൻ ആവശ്യപ്പെട്ടെങ്കിലും ശ്രീശാന്തിന്റെ ആജീവനന്താ വിലക്ക് നീക്കേണ്ടെന്നാണ് ബി സിസി ഐയുടെ തീരുമാനമെന്ന് ടി . സി . മാത്യു കൊച്ചിയിൽ പറഞ്ഞു . ബി സിസിഐയുടെ പക്കലുളള റിപ്പോർട്ടുകൾ അനുസരിച്ച് ശ്രീശാന്തിനെ കോഴ വിവാദത്തിൽ ക്ലീൻചിറ്റ് നൽകിയിട്ടില്ല . ഇക്കാര്യം പരിഗണിക്കേണ്ടെന്ന് മുൻ ബി സി സിഐ അധ്യക്ഷൻ ശശാങ്ക് മനോഹർ തന്നെ നിലപാടെടുക്കുകയും ചെയ്തു . കാര്യവട്ടത്തെ ഗ്രീൻഫീൽഡ് സ്റ്റേഡിയം രാജ്യാന്തര ഐപി എൽ മൽസരങ്ങൾക്കായി ഏറ്റെടുക്കുന്നതിനുളള നടപടികൾ അവസാനഘട്ടത്തിലാണെന്നും ടി . സി . മാത്യു വ്യക്തമാക്കി . കൊച്ചി രാജ്യാന്തര സ്റ്റേഡിയം രണ്ടുവർഷത്തേക്ക് ഫുട്ബോൾ അസോസിയേഷന് നൽകിയിരിക്കുകയാണ് . ഇതിനാലാണ് കാര്യവട്ടം ഗ്രീൻഫീൽഡ് സ്റ്റേഡിയം കെസിഎ ഏറ്റെടുക്കുന്നത് . രാജ്യാന്തര ഏകദിനങ്ങളും ഐപി എൽ മൽസരങ്ങളും തിരുവനന്തപുരത്ത് കൊണ്ടുവരാനാണ് ആലോചന . കേരള ക്രിക്കറ്റ് അസോയിയേഷന്റെ ( കെസിഎ ) കഴിഞ്ഞ വർഷച്ചെ മികച്ച കളിക്കാരനായി രോഹൻ പ്രേമിനെ തെരഞ്ഞെടുത്തു . സഞ്ജു സാംസണ് പ്രത്യേക പുരസ്കാരം നൽകും . സച്ചിൻ ബേബിയാണ് മികച്ച ബാറ്റ്സ്മാൻ . കെസിഎ ഏർപ്പെടുത്തിയ 71 പുരസ്കാരങ്ങൾ ശനിയാഴ്ച കൊച്ചിയിൽ വാർഷിക പൊതുയോഗത്തിൽ സമ്മാനിക്കും .


കഴിഞ്ഞ നാല് വർഷമായി ഇന്ത്യൻ സാമ്പത്തിക രംഗത്തുണ്ടായിട്ടുളള ഗുണപരമായ മാറ്റങ്ങൾ അറിയണമെങ്കിൽ അമർത്യ സെൻ ഇന്ത്യയിൽ കുറച്ചു കാലം ചിലവിടണമെന്ന് രാജീവ് കുമാർ . അദ്ദേഹം ഇന്ത്യയിൽ ചിലവഴിച്ച് ഇവിടെ ഉണ്ടായിട്ടുളള മാറ്റങ്ങൾ അറിയാൻ ശ്രമിക്കണം . മോദി സർക്കാരിൻറെ കഴിഞ്ഞ നാല് വർഷത്തിന് സമാനമായ കരുതൽ ഇന്ത്യൻ സമ്പദ്ഘടനയ്ക്ക് ലഭിച്ച മറ്റൊരു നാല് വർഷം കാട്ടിത്തരാൻ സെന്നിന് കഴിയുമോയെന്നും രാജീവ് കുമാർ വെല്ലുവിളിച്ചു . നിതി ആയോഗിൻറെ നയങ്ങളെപ്പറ്റി വിശദീകരിക്കുന്നതിനിടെ ഇന്ത്യൻ സമ്പദ്ഘടനയെപ്പറ്റിയുളള അമർത്യ സെന്നിൻറെ അഭിപ്രായങ്ങൾ ശ്രദ്ധയിൽപ്പെടുത്തിയപ്പോഴായിരുന്നു രാജീവ് കുമാറിൻറെ മറുപടി . 2014 മുതൽ രാജ്യം തെറ്റായ ദിശയിലാണ് സഞ്ചരിക്കുന്നതെന്ന് അമർത്യസെൻ ഏതാനും ദിവസം മുൻപ് പറഞ്ഞിരുന്നു . അദ്ദേഹം എഴുതിയ ' അൺസെർട്ടൻ ഗ്ലോറി , ഇന്ത്യ ആൻഡ് ഇറ്റ്സ് കോൺട്രഡിക്ഷൻസ് ' എന്ന പുസ്തകത്തിൻറെ ഹിന്ദി പതിപ്പ് പുറത്തിറക്കുന്നതിനിടെയാണ് ഇന്ത്യൻ സമ്പദ്ഘടനയെപ്പറ്റി അദ്ദേഹത്തിൻറെ പരാമർശമുണ്ടായത് . ദ്രുതഗതിയിൽ വളരുന്ന സമ്പദ്ഘടനയിൽ നിന്നും നമ്മൾ പിന്നോട്ട് പോകുകയാണെന്നും , ഉപഭൂഖണ്ഡത്തിൽ പാകിസ്ഥാന് ശേഷം ഏറ്റവും മോശപ്പെട്ട രണ്ടാമത്തെ രാജ്യമാണ് ഇന്ത്യയെന്നുമാണ് സെൻ അഭിപ്രായപ്പെട്ടത് . 1998 സാമ്പത്തിക നോബേൽ പുരസ്കാരം നേടിയിട്ടുളള അമർത്യ സെന്നിനെ 1999 ൽ രാജ്യം ഭാരത രത്ന നൽകി ആദരിക്കുകയും ചെയ്തിട്ടുണ്ട് .


പഴകുംതോറും വീര്യമേറുന്ന വീഞ്ഞുപോലെയാണ് താൻ എന്ന് മഹേന്ദ്ര സിംഗ് ധോണി . വെസ്റ്റ്ഇൻഡീസിനെതിരെയുള്ള മൂന്നാം ഏകദിനത്തിലെ തന്റെ മികച്ച പ്രകടനത്തെക്കുറിച്ചുള്ള ചോദ്യത്തോടായിരുന്നു മുൻ ഇന്ത്യൻ ക്രിക്കറ്റ് ടീം ക്യാപ്റ്റൻറെ മറുപടി . മൂന്നാം ഏകദിനത്തിൽ 79 പന്തിൽ നിന്ന് 78 റൺസാണ് ധോണി നേടിയത് . ഈ പ്രകടത്തിന്റെ മികവിലാണ് വിൻഡീസിനെ ഇന്ത്യ തകർത്തത് . ധോണിയായിരുന്നു ഈ കളിയിലെ മാൻ ഓഫ് ദ് മാച്ചും . അടുത്തകാലത്തായി മുൻ ഇന്ത്യൻ ക്യാപ്റ്റന്റെ ഭാഗത്ത് നിന്ന് മികച്ച ഇന്നിംഗ്സുകൾ പിറന്നിട്ടില്ല . ടീമിലെ സ്ഥാനം പോലും ചോദ്യം ചെയ്യപ്പെട്ടുതുടങ്ങിയിരുന്നു . ധോണിയെ ഇപ്പോഴും ബിസിസിഐ എ ഗ്രേഡ് താരമായി നിലനിർത്തുന്നതിൽ പ്രതിഷേധിച്ച് , സുപ്രീംകോടതി നിയോഗിച്ച ബിസിസിഐ പ്രത്യേക സമിതി അംഗം രാമചന്ദ്ര ഗുഹ രാജിവച്ചിരുന്നു . ടെസ്റ്റ് ക്രിക്കറ്റിൽ നിന്നും വിരമിച്ച ധോണി , ഇപ്പോൾ ഏകദിനത്തിലും ഐപിഎല്ലിലും മാത്രമാണ് കളിക്കുന്നത് . അതേസമയം , വിൻഡീസിനെതിരേയുള്ള മൂന്നാം ഏകദിനത്തിലെ വിജയത്തിന്റെ ക്രെഡിറ്റ് തനിക്ക് മാത്രമല്ലെന്ന് കളിക്കുശേഷം ധോണി പ്രതികരിച്ചു . ബൌളർമാർ , പ്രത്യേകിച്ച് സ്പിന്നർമാരായ ആർ . അശ്വിനും കുൽദീപ് യാദവും മികച്ച പ്രകടനമാണ് കാഴ്ചവച്ചതെന്ന് ധോണി ചൂണ്ടിക്കാട്ടി . ഇരുവരും മൂന്നുവിക്കറ്റ് വീതമാണ് വീഴ്ത്തിയത് . ഹർദിക് പാണ്ഡ്യ രണ്ടു വിക്കറ്റ് നേടി .


പ്രിയദർശൻ - മോഹൻലാൽ ടീമിൻറെ ഡ്രീം പ്രോജക്ട് ' മരയ്ക്കാർഃ അറബിക്കടലിൻറെ സിംഹ ' ത്തിൽ പൃഥ്വിരാജ് ചിത്രം വിമാനത്തിൽ നായികയായ ദുർഗ്ഗ കൃഷ്ണ അഭിനയിക്കും . എന്നാൽ ദുർഗ്ഗയുടെ കഥാപാത്രങ്ങളെക്കുറിച്ച് കൂടുതൽ വിവരങ്ങളൊന്നും അണിയറക്കാർ പുറത്തുവിട്ടിട്ടില്ല . ചിത്രത്തിൽ മോഹൻലാൽ അവതരിപ്പിക്കുന്ന ടൈറ്റിൽ കഥാപാത്രത്തിൻറെ ചെറുപ്പകാലം പ്രണവ് മോഹൻലാൽ അവതരിപ്പിക്കുമെന്ന പ്രഖ്യാപനം നേരത്തേ വാർത്താപ്രാധാന്യം നേടിയിരുന്നു . മധു , മമ്മൂട്ടി , നാഗാർജുന എന്നിവരൊക്കെ ചിത്രത്തിൽ കഥാപാത്രങ്ങളായി എത്തുന്നുണ്ട് . കൂടാതെ ചൈനീസ് , അറേബ്യൻ അഭിനേതാക്കളും ബോളിവുഡിൽ നിന്നുള്ള ചിലരും പ്രോജക്ടിൻറെ ഭാഗമാവും . നവംബർ ഒന്നിന് ചിത്രീകരണം ആരംഭിക്കും . ചിത്രത്തിൻറെ രചനയും പ്രിയദർശൻറേതാണ് . അതേസമയം , കെ . വി . ആനന്ദിൻറെ തമിഴ് സിനിമയുടെ ചിത്രീകരണവുമായി ബന്ധപ്പെട്ട് മോഹൻലാൽ ഇപ്പോൾ ലണ്ടനിലാണ് . സൂര്യയാണ് ചിത്രത്തിലെ പ്രധാന കഥാപാത്രത്തെ അവതരിപ്പിക്കുന്നത് . നവാഗതനായ പ്രദീപ് എം നായർ തിരക്കഥയെഴുതി സംവിധാനം ചെയ്ത ചിത്രമാണ് വിമാനം . പൃഥ്വിരാജിൻറെ നായികയായെത്തിയ ദുർഗ്ഗയുടെ സിനിമാ അരങ്ങേറ്റമായിരുന്നു ചിത്രം .


ഐഡിഎസ് സർവേയിൽ അമേരിക്കയിലെ 1082 മൊബൈൽ ഉപയോക്താക്കളുടെ സാമ്പിളും കണ്ടെത്തിയിരുന്നു . ഒക്ടോബർ 17,18 ദിവസങ്ങളിലായിരുന്നു സർവേ . ഇതിൽ 507 സാംസങ്ങ് ഉപയോക്താക്കളാണ് . 347 ഉപയോക്താക്കൾ മുൻപ് സാംസങ്ങ് ഫോണുകൾ ഉപയോഗിച്ചവരായിരുന്നു . എന്നാൽ 228 പേർ ഇതുവരെ സാംസങ്ങ് ഫോണുകൾ ഉപയോഗിച്ചിട്ടില്ല . 24 പേർ നോട്ട് 7 ഉപയോക്താക്കൾ കണക്കെടുപ്പിൽ ഉണ്ടായിരുന്നു . ഇതിൽ പകുതിയും ആപ്പിൾ ഐഫോണിലേക്ക് കൂടുമാറി എന്നാണ് റിപ്പോർട്ട് പറയുന്നത് . ഇതിന് സമാനം തന്നെയാണ് ആപ്പിൾ പുറത്തുവിടുന്ന കണക്കും , 45.5 മി്ല്യൺ യൂണിറ്റാണ് വിറ്റത് . മാത്രവുമല്ല പുതിയ ഉപയോക്താക്കളുടെ എണ്ണത്തിൽ വലിയ വർദ്ധനവാണ് ഉണ്ടാകുന്നത് എന്നാണ് ചില ആപ്പിൾ വൃത്തങ്ങളുടെ സൂചന .


നാലാം വയസ്സിൽ താൻ പീഡിപ്പിക്കപ്പെട്ടുവെന്നും അതൊരു പീഡനമായിരുന്നെന്ന് തിരിച്ചറിയാൻ നീണ്ട 17 വർഷങ്ങളെടുത്തുവെന്നും നടി പാർവ്വതി . ജിയോ മാമി മുംബൈ ഫിലിം ഫെസ്റ്റിവൽ വേദിയിലാണ് പാർവ്വതിയുടെ തുറന്നുപറച്ചിൽ . " വളരെ ചെറുപ്പത്തിലാണ് എനിക്ക് ആ അനുഭവം ഉണ്ടായത് . മൂന്നോ നാലോ വയസ് പ്രായമേ ഉണ്ടായിരുന്നുള്ളൂ . ഞാൻ പീഡിപ്പിക്കപ്പെടുകയായിരുന്നു . എന്താണ് യഥാർഥത്തിൽ അന്ന് സംഭവിച്ചത് എന്ന് തിരിച്ചറിയാൻ 17 വർഷങ്ങളെടുത്തു . പീഡനമാണെന്ന തിരിച്ചറിവിന് ശേഷം 12 വർഷങ്ങളെടുത്തു അതേക്കുറിച്ച് തുറന്നുപറയാൻ , " പാർവ്വതി പറഞ്ഞു . ശൈശവകാലത്ത് നേരിട്ട ഈ മോശം അനുഭവം ഇത്രയും വർഷങ്ങൾക്ക് ശേഷവും സംഘർഷമുണ്ടാക്കുന്നുവെന്നും പാർവ്വതി . " ഇപ്പോഴും ആ ഓർമ്മ ഓരോ ദിവസവും പ്രശ്നമുണ്ടാക്കുന്നുണ്ട് . ഓരോ ദിനവും അത് തിരിച്ചറിയുകയും സ്വീകരിക്കുകയും മറികടക്കുകയും ചെയ്യേണ്ടിവരുന്നുണ്ട് . ഒരു ദൈനംദിന പ്രവർത്തനമാണ് അത് . " പാർവ്വതി പറഞ്ഞവസാനിപ്പിച്ചു . നാനാ പടേക്കർക്കെതിരായ തനുശ്രീ ദത്തയുടെ ആരോപണത്തോടെ ബോളിവുഡിൽ കരുത്താർജിച്ച മീടൂ ക്യാംപെയ്നിനോട് ഐക്യദാർഢ്യം പ്രഖ്യാപിച്ചാണ് ഇത്തവണത്തെ മുംബൈ മാമി ചലച്ചിത്രോത്സവം . മീടൂ ആരോപണവിധേയർ ഭാഗഭാക്കായ സിനിമകൾ പൂർണമായും ഒഴിവാക്കിയാണ് പ്രദർശിപ്പിക്കുന്ന ചിത്രങ്ങളുടെ അന്തിമപട്ടിക .


അടുത്തവർഷം നടക്കുന്ന ഏകദിന ലോകകപ്പ് ടീമിൽ ആരൊക്കെ ഉണ്ടാവുമെന്നതിനെക്കുറിച്ച് സൂചന നൽകി ഇന്ത്യൻ നായകൻ വിരാട് കോലി . അടുത്തവർഷം ഇംഗ്ലണ്ടിൽ നടക്കുന്ന ലോകകപ്പിൽ ബാറ്റിംഗ് ഓർഡറിലെ നാലാം നമ്പർ സ്ഥാനത്തേക്ക് അജിങ്ക്യാ രഹാനെയെ പരിഗണിക്കുമെന്ന് കോലി വ്യക്തമാക്കി . ദക്ഷിണാഫ്രിക്കയ്ക്കെതിരായ ആദ്യ രണ്ട് ടെസ്റ്റിനുള്ള ടീമിൽ നിന്ന് അജിങ്ക്യാ രഹാനെയെ മാറ്റിനിർത്തിയതിന്റെ പേരിൽ കോലിക്കെതിരെ വിമർശനമുയർന്നിരുന്നു . നാലാം നമ്പറിൽ നിരവധിപേരെ മാറി മാറി പരീക്ഷിച്ചെങ്കിലും ഒരാൾക്കും ഇതുവരെ സ്ഥിര സാന്നിധ്യമാകാനാത്ത സാഹചര്യത്തിലാണ് കോലിയുടെ പ്രഖ്യാപനം . ലോകകപ്പിനുള്ള ടീമിന്റെ ഏകദേശരൂപമായെന്നും നാലാം നമ്പർ സ്ഥാനം മാത്രമെ ഇനി പരിഹരിക്കാനുള്ളൂവെന്നും ദക്ഷിണാഫ്രിക്കയ്ക്കെതിരായ ഏകദിന പരമ്പരയുടെ തലേന്ന് മാധ്യമങ്ങളോടായി കോലി പറഞ്ഞു . ലോകകപ്പിന് മുമ്പ് ഇനി അധികം ഏകദിന മത്സരങ്ങളൊന്നുമില്ലാത്തതിനാൽ എല്ലാ സാധ്യതകളും പരീക്ഷിക്കുമെന്നും കോലി വ്യക്തമാക്കി . രഹാനെയെ മൂന്നാം ഓപ്പണറായാണ് ഇതുവരെ പരിഗണിച്ചിരുന്നതെങ്കിലും 2015 ലോകകപ്പിൽ രഹാനെ നാലാം നമ്പറിൽ ബാറ്റ് ചെയ്തിട്ടുള്ളതിനാൽ അദ്ദേഹത്തെ ആ സ്ഥാനത്തേക്കും പരിഗണിക്കുമെന്നും കോലി പറഞ്ഞു . രഹാനെക്കു പുറമെ ശ്രേയസ് അയ്യർ , മനീഷ് പാണ്ഡെ എന്നിവരാണ് നാലാം നമ്പറിൽ പരിഗണിക്കാൻ സാധ്യതയുള്ളവർ . ബാറ്റിംഗ് നിരയിലെ മറ്റ് സ്ഥാനങ്ങളെക്കുറിച്ച് ഏറെക്കുറെ തീരുമാനമായെന്നും കോലി വ്യക്തമാക്കി .


ലൈൻ ന്യൂസ് സൈറ്റുകളിലെ വ്യാജന്മാരെ തുരത്താൻ ഗൂഗിൾ തയ്യാറെടുക്കുന്നു . ഓൺലൈനിലൂടെ പ്രചരിക്കുന്ന വാർത്തകളെക്കുറിച്ചു നിരവധി ആരോപണങ്ങളും വിമർശനങ്ങളും അടിക്കടി ഉയർന്ന സാഹചര്യത്തിൽ കടുത്ത നടപടിക്ക് ഒരുങ്ങുകയാണ് എന്ന് ഗൂഗിൾ പ്രഖ്യാപിച്ചു കഴിഞ്ഞു . വ്യാജ സൈറ്റുകൾ നിയന്ത്രിക്കുന്നവരെയും , സൈറ്റുകളുടെ യഥാർത്ഥ ഉടമസ്ഥത മറച്ചുവയ്ക്കുന്നവരുടെയും സൈറ്റുകൾ പട്ടികയിൽ നിന്ന് ഒഴിവാക്കുമെന്ന് ഗൂഗിൾ പറഞ്ഞു . സൈറ്റുകളുടെ ഉദ്ദേശ ശുദ്ധി പ്രദർശിപ്പിക്കാത്ത സൈറ്റുകളും , രാജ്യം , ദേശം എന്നിവ വ്യക്തമല്ലാത്ത സൈറ്റുകളും ഒഴിവാക്കപ്പെടും . സത്യസന്ധമായ വാർത്ത റിപ്പോർട്ടിങ് , വ്യക്തമായ വിവരം നൽകൽ എന്നിവയാണ് ഗൂഗിൾ ന്യൂസ് പട്ടികയിൽ ഉൾപ്പെടുത്താനുള്ള മാനദണ്ഡം . വാർത്തകൾ പ്രസിദ്ധീകരിക്കപ്പെടുന്ന ഇൻറ്റർനെറ്റ് ലോകത്തിൽ അതിനെ ഔദ്യോഗികമാക്കുന്ന എല്ലാ വിവരണങ്ങളും ആവശ്യമാണ് . യഥാർത്ഥ വാർത്തകളിൽ നിന്ന് മാറി സംഗ്രഹിച്ച വാർത്തകളോ , അല്ലെങ്കിൽ പ്രത്യേക സംവിധാനം വഴി ഗൂഗിളിന്റെ പരിശോധന സംവിധാനത്തെ മറി കടക്കുന്നവയോ ആയാലും അവയ്ക്കെതിരെ ശക്തമായ നടപടി ഉണ്ടാകും എന്ന് ഗൂഗിൾ മുന്നറിയിപ്പ് നൽകി . വാർത്താ സൈറ്റുകളുടെ ഉടമസ്ഥർ ശരിയായ മേൽവിലാസം അടക്കം ഉടമസ്ഥരെ സംബന്ധിച്ച എല്ലാ വിവരങ്ങളും പ്രദർശിപ്പിക്കേണ്ടത് അനിവാര്യമാണെന്നും ഗൂഗിൾ വ്യക്തമാക്കി . പുതുതായി തുടങ്ങിയ പല സൈറ്റുകളിലും അതിന് പിന്നിലുളളവർ ആരാണ് എന്ന് “എബൌട്ട് അസ്” എന്നിടത്ത് വ്യക്തമാക്കാറില്ല . ഇത്തരം സൈറ്റുകൾ നിക്ഷിപ്ത താൽപര്യം പ്രചരിപ്പിക്കാനുളള സംവിധാനമായാണ് ഉപയോഗിക്കപ്പെടുന്നത് . വാർത്തകൾക്കപ്പുറം വിദ്വേഷവും വ്യാജപ്രചാരണവും ഇത് വഴി നടത്തുന്നുണ്ടെന്നും പരാതികൾ ഉയർന്നിരുന്നു . ഈ സാഹചര്യത്തിലാണ് ഗൂഗിൾ തങ്ങളുടെ പുതിയ നീക്കവുമായി രംഗത്ത് വരുന്നത് . മാത്രമല്ല വാർത്താ സൈറ്റുകളിൽ ഉള്ളടക്കത്തേക്കാളധികം പരസ്യങ്ങളോ പണം വാങ്ങിയുള്ള പ്രചാരണ വിഷയങ്ങളോ ഉണ്ടാകാൻ പാടില്ലെന്നും ഗൂഗിൾ പറഞ്ഞു . ഗൂഗിളിന്റെ മാർഗനിർദേശങ്ങളിൽ ഉൾപ്പെടാത്ത , ദോഷകരമായ പ്രചാരണങ്ങൾ നടത്തുന്ന സൈറ്റുകളും ഒഴിവാക്കപ്പെടും , ഗൂഗിൾ അറിയിച്ചു .


ക്രഡിൽ ഫണ്ട് സിഇഒ നസ്റിൻ ഹസൻ ഫോൺ പൊട്ടിത്തെറിച്ച് കൊല്ലപ്പെട്ടു . കിടപ്പുമുറിയിൽ ചാർജ് ചെയ്യാൻ വച്ച് ഫോൺ പൊട്ടിത്തെറിച്ചെന്നാണ് ഇദ്ദേഹത്തിൻറെ കുടുംബ വൃത്തങ്ങൾ പറയുന്നത് . കഴിഞ്ഞവാരമാണ് ഇദ്ദേഹത്തിൻറെ വീട്ടിലെ കിടപ്പുമുറയിൽ സംഭവം നടന്നത് . തുടർന്ന് ഗുരുതരമായി പരിക്കേറ്റ ഇദ്ദേഹത്തെ ആശുപത്രിയിൽ പ്രവേശിപ്പിച്ചെങ്കിലും മരണം സംഭവിക്കുകയായിരുന്നു . രണ്ട് ഫോണുകൾ ഇദ്ദേഹം ചാർജിന് വച്ചെന്നും ഇതിൽ ഒന്ന് പൊട്ടിത്തെറിച്ച് കിടക്കയ്ക്ക് തീപിടിച്ചാണ് നസ്റിൻ ഹസന് പരിക്കേറ്റത് എന്നുമാണ് ദേശീയ മാധ്യമങ്ങളിലെ റിപ്പോർട്ടുകൾ പറയുന്നത് . ഇതിനോടകം ലോകത്തിൻറെ വിവിധ ഭാഗങ്ങളിൽ നിന്നും ഫോൺ പൊട്ടിത്തെറി വാർത്തകൾ പുറത്തുവന്നിട്ടുണ്ടെങ്കിലും ഒരു പ്രമുഖ വ്യക്തി മരണപ്പെടുന്നത് ഇത് ആദ്യമായാണ് . അതേസമയം പൊട്ടിത്തെറി മൂലം ഉണ്ടായ മുറിവുകൾ ശരീരത്തിലുണ്ടെന്നും മരണത്തെക്കുറിച്ച് കൂടുതൽ വിശദമായ അന്വേഷണം പോലീസും മറ്റും നടത്തുമെന്ന് ക്രഡിൽ ഫണ്ട് ഔദ്യോഗിക പത്രകുറിപ്പിൽ അറിയിച്ചു . 2003 മുതൽ മലേഷ്യൻ സർക്കാറിൻറെ കീഴിൽ പ്രവർത്തിക്കുന്ന ക്രഡിൽ ഫണ്ടിൻറെ നേതൃത്വത്തിൽ ഇദ്ദേഹമുണ്ട് . പുതിയ വ്യവസായ ഐടി സ്ഥാപനങ്ങൾക്ക് സാമ്പത്തികമായ സഹായം നൽകുന്ന സ്ഥാപനമാണ് ക്രഡിൽ ഫണ്ട് , ഇതിൽ മലേഷ്യൻ സർക്കാറിന് നേരിട്ട് നിക്ഷേപമുണ്ട് .


ഭൂമിയുമായി ഏറ്റവും കൂടുതൽ സാമ്യമുള്ള ഗ്രഹം കണ്ടെത്തി . കെപ്ലർ 62 - എഫ് എന്നാണ് ശാസ്ത്രലോകം ഇതിന് നൽകിയിരിക്കുന്ന പേര് . കാലിഫോർണിയ യൂണിവേഴ്സിറ്റിയിലെ ഗവേഷകരാണ് 1200 പ്രകാശ വർഷം അകലെയുള്ള ഗ്രഹം കണ്ടെത്തിയത് . ഭൂമിയേക്കാൾ 40 മടങ്ങ് വലിപ്പമുള്ള ഗ്രഹത്തിൽ ജലസാന്നിധ്യമുണ്ടെന്നാണ് അനുമാനം . ലൈറ നക്ഷത്ര സമൂഹത്തിനരുകിലായാണ് കെപ്ലർ 62 - എഫ് ഭ്രമണം ചെയ്യുന്നത് . ഈ ഗ്രഹത്തിൽ സമുദ്രത്തിൻറെ സാധ്യതകളും തള്ളികളയാനാവില്ലെന്നാണ് കാലിഫോർണിയ യൂണിവേഴ്സിറ്റി ഗവേഷകരുടെ വാദം . 2013ൽ നാസയുടെ കെപ്ലർ മിഷൻ മറ്റൊരു സൌരയൂഥത്തെ കുറിച്ചും സൂചന നൽകിയിരുന്നു . കെപ്ലർ - 62 എഫ് അടക്കം അഞ്ച് ഗ്രഹങ്ങൾ സൂര്യനേക്കാൾ ചെറുതും തണുത്തതുമായ ഒരു നക്ഷത്രത്തെ വലംവെയ്ക്കുന്നതായും കണ്ടെത്തിയിരുന്നു . ഈ സോളാർ സിസ്റ്റത്തിലെ ഏറ്റവും പുറത്തുള്ള ഗ്രഹമാണ് കെപ്ലർ - 62 എഫ് . അന്തരീക്ഷത്തിലെ വ്യതിയാനങ്ങൾ ഉപരിതലത്തിലെ ജല സാന്നിധ്യം നിലനിർത്താൻ സഹായിക്കുന്നതായി കണ്ടെത്തിയെന്നും ഇത് ജീവികളുടെ വാസം സാധ്യമാക്കുമെന്ന് കരുതുന്നതായും ഗവേഷകർ പറയുന്നു .


ഇംഗ്ലണ്ടുമായുള്ള രണ്ടാം ഏകദിനത്തിൽ 86 റൺസിന് ഇന്ത്യ തോറ്റതിൽ ഇന്ത്യൻ താരം മഹേന്ദ്ര സിങ് ധോണിയുടെ പങ്കാണ് സോഷ്യൽ മീഡിയയിലെ ചർച്ച . ഇന്നലെ തന്നെ ധോണിയെ ലോർഡ്സിലെ ഇന്ത്യൻ ആരാധകർ കൂവിവിളിച്ചു . 57 ബോളിൽ നിന്ന് 38 റൺസെടുത്ത താരത്തിൻറെ ബാറ്റിങ് പ്രകടനത്തെ കളിയാക്കിയാണ് ഇന്ത്യൻ ആരാധകർ താരത്തെ കൂവിയത് . ഇന്ത്യൻ ഏകദിന ക്രിക്കറ്റ് ചരിത്രത്തിൽ 10000 റൺസ് ക്ലബ്ബിൽ ഇടം നേടുന്ന നാലാം ബാറ്റ്സ്മാൻ എന്ന നേട്ടം കരസ്ഥമാക്കിയിട്ടും ധോണിയെ കൂവിയത് ചില ആരാധകരെ ചൊടിപ്പിച്ചിട്ടുണ്ട് . ഏഴ് വിക്കറ്റ് നഷ്ടത്തിൽ 322 റൺസെടുത്ത ഇംഗ്ലണ്ടിനെതിരേ നിശ്ചിത ഓവറിൽ ഇന്ത്യയ്ക്ക് 236 റൺസെടുക്കാൻ മാത്രമാണ് സാധിച്ചത് . ലോക ക്രിക്കറ്റിലെ മുൻനിര ബാറ്റ്സ്മാൻമരുണ്ടായിട്ടും ഇന്ത്യയുടെ പരാജയത്തെ തടയാൻ സാധിച്ചിരുന്നില്ല . അതേസമയം , ധോണിയെ വിമർശിക്കുന്നവർക്കെതിരേ കോലി രംഗത്തെത്തി . അദ്ദേഹം ഒരു മത്സരത്തിൽ മികവിലേക്കുയരാതിരുന്നാൽ വൻ വിമർശനം ഉന്നയിക്കും . കളിക്കാരുടെ മികവ് എപ്പോഴും നമ്മൾ അംഗീകരിക്കണമെന്നും ചില സമയത്ത് അവർക്കതിന് സാധിച്ചില്ലെങ്കിൽ ഇങ്ങനെ കൂവി വിളിക്കുകയല്ല വേണ്ടതെന്നും കോലി മത്സര ശേഷം തുറന്നടിച്ചു .


സാംസങ്ങിൻറെ ഈ വർഷം ഏറ്റവും പ്രതീക്ഷ വയ്ക്കുന്ന ഗാഡ്ജറ്റ് സാംസങ്ങ് ഗ്യാലക്സി നോട്ട് 9 ഓഗസ്റ്റ് 9ന് ഇറങ്ങും എന്ന് റിപ്പോർട്ടുകൾ . ആഗസ്റ്റ് ആദ്യമാസത്തിലാണ് ഈ ഫോൺ ഇറങ്ങുക എന്ന് നേരത്തെ തന്നെ സാംസങ്ങ് സൂചന നൽകിയിരുന്നു ഇതിൻറെ തുടർച്ചയായി ആണ് ചില ടെക് സൈറ്റുകൾ ഫോണിൻറെ റിലീസ് ഡേറ്റ് പ്രഖ്യാപിച്ചത് . എന്നാൽ ഔദ്യോഗികമായി ഇതിനോട് സാംസങ്ങ് പ്രതികരിച്ചിട്ടില്ല . ക്യാമറയിൽ വലിയ മാറ്റങ്ങൾ വരുത്തിയാണ് സാംസങ്ങ് ഗ്യാലക്സി നോട്ട് 9 എത്തുന്നത് . ഗ്യാലക്സി നോട്ട് 8ലാണ് സാംസങ്ങ് ആദ്യമായി ഇരട്ട ക്യാമറ സെറ്റപ്പ് കഴിഞ്ഞ വർഷം അവതരിപ്പിച്ചത് . ഇത് തുടരും എന്നാണ് സൂചന . സ്നാപ് ഡ്രാഗൺ 845 പ്രോസസർ ആയിരിക്കും ഈ ഫോണിൻറെ ശേഷി നിർണ്ണയിക്കുക . എക്സിനോസ് ചിപ്പ് സാംസങ്ങ് തങ്ങളുടെ ഈ പ്രീമിയം ബ്രാൻറിന് ഉപയോഗിക്കുന്നില്ല എന്നത് കൌതുകരമായ കാര്യമാണ് . ഇതിനൊപ്പം ഗ്യാലക്സി നോട്ട് 9 നെക്കുറിച്ചുള്ള പുതിയ അഭ്യൂഹം പുറത്ത് വന്നിട്ടുണ്ട് . സാംസങ്ങ് ഫോണുകൾ സംബന്ധിച്ചുള്ള വിവരങ്ങൾ പുറത്തുവിടുന്ന ഐസ് യൂണിവേഴ്സ് എന്ന ട്വിറ്റർ ഐഡിയാണ് പുതിയ റൂമറിന് പിന്നിൽ . 8ജിബി ആയിരിക്കും സാംസങ്ങിൻറെ സാംസങ്ങ് ഗ്യാലക്സി നോട്ട് 9ൻറെ റാം ശേഷി എന്നാണ് പുതിയ വിവരം . ഇതിന് ഒപ്പം തന്നെ 512 ജിബിയാണ് ഫോണിൻറെ മെമ്മറി ശേഷി . ഇതിന് ഒപ്പം തന്നെ 6ജിബി റാം പതിപ്പും അതിൻറെ 64/128/256ജിബി പതിപ്പുകളും ഉണ്ടാകും എന്നാണ് വിവരം . അതേ സമയം ഈ ഫോണിൻറെ കോൺഫിഗ്രേഷനുകൾ സാംസങ്ങ് ഗ്യാലക്സി നോട്ട് 8ന് സമം ആയിരിക്കും എന്നാണ് സൂചന .


കൂട്ട പിരിച്ചുവിടലുകളും തൊഴിൽ ചൂഷണങ്ങളും പതിവായതോടെ ഐ . ടി മേഖലയിലും ജീവനക്കാർ സംഘടിക്കുന്നു . രാജ്യത്ത് തന്നെ ആദ്യമായി ഐ . ടി മേഖലയിൽ തൊഴിലാളി യൂണിയൻ രൂപീകരിക്കാനുള്ള ശ്രമങ്ങൾ അന്തിമ ഘട്ടത്തിലാണ് . കോടികളുടെ ലാഭം കൊയ്യുന്ന കമ്പനികൾ തൊഴിലാളികളുടെ എണ്ണം കുറച്ചും നിലവിലുള്ള തൊഴിലാളികളുടെ മേൽ അമിതഭാരം അടിച്ചേൽപ്പിക്കുന്നതിനുമാണ് കുട്ട പിരിച്ചുവിടലുകൾ നടത്തുന്നതെന്നാണ് ജീവനക്കാർ ആരോപിക്കുന്നത് . ഇതിനെതിരെ സംഘടിക്കാനാണ് ഐ . ടി ജീവനക്കാർ മുന്നോട്ടുവരുന്നത് . ടി തലസ്ഥാനമായ ബംഗളുരുവിൽ നാളെ ഐ . ടി ജീവനക്കാരുടെടെ ട്രേഡ് യൂണിയൻ രൂപീകരണ സമ്മേളനം വിളിച്ചു ചേർത്തിട്ടുണ്ട് . കോറമംഗലയിലെ വൈ . ഡബ്ല്യൂ . സി . എ ഹാളിൽ വെച്ച് ഉച്ചക്ക് രണ്ട് മണിക്കാണ് യോഗം ചേരുമെന്നാണ് ജീവനക്കാരുടെ പ്രതിനിധികൾ അറിയിച്ചിരിക്കുന്നത് . ടി , ഐ . ടി അധിഷ്ഠിത മേഖലകളിൽ ജോലി ചെയ്യുന്ന നൂറു കണക്കിന് പേർ പരിപാടിയിൽ പങ്കെടുക്കുമെന്നാണ് സംഘാടകർ അവകാശപ്പെടുന്നത് . കഴിഞ്ഞ മെയ് ദിനത്തിൽ ബംഗളൂരുവിൽ നടന്ന തൊഴിലാളി റാലിയിൽ ചുവപ്പു കൊടികളേന്തി സ്റ്റാലിന്റെ ചിത്രം അനാവരണം ചെയ്ത ടി ഷർട്ടുകളും അണിഞ്ഞുകൊണ്ട് നൂറു കണക്കിന് ഐ . ടി ജീവനക്കാരും പങ്കെടുത്തിരുന്നു .


എച്ച്ടിസിയുടെ 4ജി സ്മാർട്ട്ഫോൺ എച്ച്ടിസി 10 ഇന്ത്യയിൽ എത്തുന്നു . എച്ച്ടിസി 10 ഉടൻ തന്നെ ഇന്ത്യയിൽ അവതരിപ്പിക്കുമെന്ന് അറിയിച്ചത് . എച്ച്ടിസി സൌത്ത് ഏഷ്യ പ്രസിഡൻറ് ഫൈസൽ സിദ്ദിഖിയാണ് . 5 . 2 ഇഞ്ച് സ്ക്രീൻ വലിപ്പമുള്ള ഫോണാണ് എച്ച്ടിസി 10 . ക്യൂവൽകോം സ്നാപ് ഡ്രാഗൺ പ്രോസ്സറാണ് ഇതിൽ ഉപയോഗിച്ചിരിക്കുന്നത് ഇൻറെ ശേഷി 2.2 ജിഗാഹെർട്സാണ് . 32 ജിബിയാണ് ഇൻറേണൽ മെമ്മറി ശേഷി . 3 , 000 എംഎഎച്ചാണ് ഫോണിൻറെ ബാറ്ററിശേഷി . ഇത് മൂലം 4ജി നെറ്റ്വർക്കിൽ 27 മണിക്കൂർവരെ ടോക്ക് ടൈം ലഭിക്കും . ഫോണിൻറെ ശരാശരി അപ്ലോഡ് വേഗത 50 എംബിപിഎസ് ആയിരിക്കുമെന്നാണ് എച്ച് . ടി . സി അവകാശപ്പെടുന്നത് . ഡൌൺലോഡ് വേഗത 450 എംബിപിഎസ് ആയിരിക്കുമെന്നും എച്ച് . ടി . സി അവകാശപ്പെടുന്നുണ്ട് . ഫിംഗർ സ്കാനർ , ജെസ്റ്റർ കൺട്രോൾ എന്നീ ആധുനിക സുരക്ഷ സംവിധാനങ്ങളും ഈ ഫോൺ ഉറപ്പ് നൽകുന്നു .


ഇ - വാലറ്റ് വിപ്ലവം ബാങ്കിങ് രംഗത്തേക്കും വ്യാപിപ്പിക്കാനൊരുങ്ങുകയാണ് പേടിഎം . ലൈസൻസ് ലഭിച്ച സാഹചര്യത്തിൽ രാജ്യത്തിന്റെ വിവിധ ഭാഗങ്ങളിൽ ബാങ്ക് ശാഖകൾ തുടങ്ങുമെന്ന് പേടിഎം സ്ഥാപകൻ വിജയ് ശേഖർ ശർമ്മ പറഞ്ഞു . ബാങ്കിങ് രംഗത്തെ പുതിയ സംരംഭമാണ് പേയ്മെന്റ് ബാങ്ക് . വായ്പയോ ക്രെഡിറ്റ് കാർഡുകളോ നൽകാൻ പേയ്മെന്റ് ബാങ്കുകൾക്ക് അധികാരമില്ല . എന്നാൽ ഒരു ലക്ഷം രൂപ വരെ ഇത്തരം ബാങ്കുകളിൽ നിക്ഷേപിക്കാം . അതിന് പലിശ ലഭിക്കും . ഒപ്പം എ . ടി . എം / ഡെബിറ്റ് കാർഡുകളും അക്കൌണ്ട് ഉടമയ്ക്ക് പേയ്മെന്റ് ബാങ്കുകൾ നൽകും . ചുരുക്കത്തിൽ ഇ - വാലറ്റിനെയും ബാങ്കിനെയും തമ്മിൽ ബന്ധിപ്പിക്കുന്ന പാലമായി പേയ്മെന്റ് ബാങ്കിനെ കണക്കാക്കാം . പുതിയ സംവിധാനം അനുസരിച്ച് ഇ - വാലറ്റിനെ ബാലൻസ് പേയ്മെന്റ് ബാങ്കിലെ ബാലൻസായി മാറുമെന്ന് പേടിഎം അറിയിച്ചു . പേടിഎം , റിലയൻസ് , എയർടെൽ തുടങ്ങിയ 11 കമ്പനികൾക്ക് ഒരു വർഷം മുമ്പാണ് പേയ്മെന്റ് ബാങ്ക് തുടങ്ങാനുള്ള പ്രാഥമിക അംഗീകാരം റിസർവ് ബാങ്ക് നൽകിയത് . ഗ്രാമങ്ങളിലെയും നഗര പ്രാന്തപ്രദേശങ്ങളിലെയും കോടിക്കണക്കിന് ജനങ്ങൾക്ക് കൂടി ബാങ്കിങ് സേവനങ്ങൾ നൽകുകയാണ് പേയ്മെന്റ് ബാങ്കുകളുടെ ലക്ഷ്യം . കഴിഞ്ഞ നവംബറിൽ തന്നെ എയർടെൽ പേയ്മെന്റ് ബാങ്ക് സംവിധാനം ആരംഭിച്ചു കഴിഞ്ഞു .


പണമിടപാടിന് ഓൺലൈൻ പേയ്മെന്റ് പ്ലാറ്റ്ഫോം ഫേസ്ബുക്കുമായി കൈ കോർക്കുന്നു . ഫേസ്ബുക്ക് മെസ്സഞ്ചർ വഴിയാണ് പണമടയ്ക്കുന്നതിനുള്ള സൌകര്യമൊരുക്കിയിട്ടുള്ളത് . ഫേസ്ബുക്കുമായുള്ള കരാറിന്റെ അടിസ്ഥാനത്തിൽ പേ പാൽ അക്കൌണ്ടും ഫേസ്ബുക്ക് മെസ്സഞ്ചറുമായി എളുപ്പം കൂട്ടി യോജിപ്പിക്കാൻ കഴിയും . ഏപ്രിലിൽ ഫേസ്ബുക്ക് മെസഞ്ചർ ഉപഭോക്താക്കൾക്കായി അവതരിപ്പിച്ച ചാറ്റ്ബോട്ട്സ് സംവിധാനത്തിൽ പേമെന്റ് നടത്താനാകുമായിരുന്നെങ്കിലും അതിനായി മറ്റ് വെബ്സൈറ്റുകളിലേക്ക് പോകണമായിരുന്നു . വിവിധ ബിസിനസ് സംരംഭങ്ങളുമായി സംവദിക്കുന്നതിനും അവരിൽ നിന്നുള്ള പുതിയ വിവരങ്ങൾ അറിയുന്നതിനും ഉപഭോക്താക്കളെ സഹായിക്കുന്ന സംവിധാനമായിരുന്നു ചാറ്റ് ബോട്ട്സ് . പേപാൽ പണമിടപാടുകളെക്കുറിച്ചുള്ള അപ്ഡേറ്റുകൾ കൃത്യമായി ലഭിക്കുന്നതിന് നോട്ടിഫിക്കേഷനും ഫേസ്ബുക്ക് മെസ്സഞ്ചർ ഇതിനൊപ്പം ഉൾപ്പെടുത്തിയിട്ടുണ്ട് . മെസഞ്ചർ പുതിയ വെർഷനിലാണ് പേമെന്റ് സംവിധാനം പ്രവർത്തിക്കുന്നത് . ഇനി മുതൽ ബൈ നൌ എന്ന ബട്ടൺ വഴി സംവിധാനം ഉപയോഗിയ്ക്കാനാവും . നിലവിൽ യുഎസിൽ മാത്രം ലഭ്യമാകുന്ന പുതിയ സംവിധാനം ഉടൻ തന്നെ മറ്റ് രാജ്യങ്ങളിലേക്കും വ്യാപിപ്പിക്കാനുള്ള തയ്യാറെടുപ്പിലാണ് ഫേസ്ബുക്ക് അധികൃതർ . അമേരിക്കയിലെ 40 ശതമാനം പേരും മെസ്സഞ്ചർ ഉപയോഗിക്കുന്നവരാണ് .


ഐപിഎല്ലിൽ കിംഗ്സ് ഇലവൻ പഞ്ചാബിനെതിരെ ചെന്നൈ സൂപ്പർ കിംഗ്സിന് 198 റൺസ് വിജയലക്ഷ്യം . ടോസ് നഷ്ടപ്പെട്ട് ആദ്യം ബാറ്റ് ചെയ്ത കിംഗ്സ് ഇലവൻ 20 ഓവറിൽ ഏഴ് വിക്കറ്റ് നഷ്ടത്തിൽ 197 റൺസെടുത്തു . പതിനൊന്നാം സീസണിലെ അരങ്ങേറ്റം ഗംഭീരമാക്കിയ ക്രിസ് ഗെയ്ലിൻറെ തകർപ്പൻ അർദ്ധ സെഞ്ചുറിയാണ് കിംഗ്സ് ഇലവനെ മികച്ച സ്കോറിലെത്തിച്ചത് . മിന്നും തുടക്കമാണ് കിംഗ്സ് ഇലവന് ഓപ്പണർമാരായ ക്രിസ് ഗെയ്ലും കെ . എൽ രാഹുലും ചേർന്ന് നൽകിയത് . ഇരുവരും പ്രതീക്ഷ കാത്തപ്പോൾ പവർപ്ലേയിൽ 75 റൺസ് പഞ്ചാബ് കുറിച്ചു . കിംഗ്സ് ഇലവൻ കുപ്പായത്തിൽ ആദ്യ മത്സരം കളിക്കുന്ന ഓപ്പണർ ക്രിസ് ഗെയിൽ 22 പന്തിൽ അർദ്ധ സെഞ്ചുറി തികച്ചു . പഞ്ചാബ് നിരയിൽ 22 പന്തിൽ 37 റൺസെടുത്ത കെ . എൽ രാഹുൽ ആദ്യം പുറത്തായി . എന്നാൽ മായങ്ക് അഗർവാളിനെ കൂട്ടുപിടിച്ച് അടി തുടർന്നു ഗെയ്ൽ . ഗെയിൽ 33 പന്തിൽ ഏഴ് ബൌണ്ടറിയും നാല് സിക്സും അടക്കം 63 റൺസുമായി രണ്ടാമനായി മടങ്ങി . താരലേലത്തിൽ തന്നെ കൈവിട്ട ടീമുകൾക്ക് കൂറ്റനടികൾ കൊണ്ട് മറുപടി പറയുകയായിരുന്നു വിൻഡീസ് താരം . 15 - ാം ഓവറിലെ ആദ്യ പന്തിൽ അഗർവാളും ( 30 ) രണ്ടാം പന്തിൽ ഫിഞ്ചും ( 0 ) പുറത്തായി . തുടർച്ചയായ രണ്ടാം മത്സരത്തിലാണ് ഫിഞ്ച് ഗോൾഡൺ ഡക്കാകുന്നത് .


പേസ് ബൌളർമാരെ കൈയയച്ച് സഹായിക്കുമെന്ന് കരുതിയ പെർത്തിലെ പിച്ചിൽ ആദ്യ സെഷനിൽ ഇന്ത്യൻ പേസർമാർ നിഷ്പ്രഭരായെങ്കിലും ലഞ്ചിനുശേഷം ശക്തമായ തിരിച്ചുവരവ് നടത്തി . ജസ്പ്രീത് ബൂമ്രയാണ് ഇന്ത്യയുടെ തിരിച്ചുവരവിന് വഴിയൊരുക്കിയത് . ഓപ്പണിംഗ് വിക്കറ്റിൽ സെഞ്ചുറി കൂട്ടുക്കെട്ടുയർത്തിയ ഓസീസ് ഓപ്പണിംഗ് സഖ്യത്തിലെ ആരോൺ ഫിഞ്ചിനെ വിക്കറ്റിന് മുന്നിൽ കുടുക്കിയ ബൂമ്ര ഇന്ത്യയെ മത്സരത്തിലേക്ക് തിരിച്ചുകൊണ്ടുവന്നു . മത്സരത്തിലുടനീളം പേസ് കൊണ്ടും ബൌൺസുകൊണ്ടും ഓസീസ് ബാറ്റിംഗ് നിരയെ ബൂമ്ര ശരിക്കും വെള്ളം കുടിപ്പിക്കുകയും ചെയ്തു . ആദ്യദിനം രണ്ടാം ന്യൂബോൾ എടുത്തശേഷം 84 - ാം ഓവറിൽ ബൂമ്ര എറിഞ്ഞ പന്തിന്റെ പോക്ക് കണ്ട് ഓസീസ് ക്യാപ്റ്റൻ ടിം പെയ്ന് പോലും വിശ്വസിക്കാനായില്ല . ഗുഡ്ലെംഗ്ത്തിലെത്തിയ ബൂമ്രയുടെ പന്ത് ലെഗ് സൈഡിൽ കളിക്കാൻ ശ്രമിച്ച പെയ്നെ കബളിപ്പിച്ച് പന്ത് കുത്തിഉയർന്നു . വിക്കറ്റിന് പിന്നിൽ റിഷഭ് പന്തിന് പോലും ആ പന്ത് കൈയിലൊതുക്കാനായില്ല . നാല് ബൈ റൺ ഓസീസിന് ലഭിച്ചെങ്കിലും ആ പന്ത് എങ്ങനെയാണ് പെയ്നിന്റെ ബാറ്റിലുരസാതെ പോയതെന്ന അവിശ്വസനീയതയോടെ ബൂമ്ര നിന്നപ്പോൾ പിച്ചിലേക്കും പിന്നെ ബൂമ്രക്കുനേരെയും തുറിച്ചുനോക്കി നിൽക്കുകയായിരുന്നു ഓസീസ് ക്യാപ്റ്റൻ . മത്സരത്തിൽ നാലു പേസർമാരുമായാണ് ഇന്ത്യ ഇറങ്ങിയത് .


മുംബൈയിൽ എത്തിയ പെൺകുട്ടി ഒടുവിൽ സൽമാൻ ഖാൻറെ വീടു കണ്ടുപിടിച്ചു . ഗേറ്റ് വഴി കടക്കാൻ ശ്രമിച്ച പെൺകുട്ടിയെ സുരക്ഷാ ജീവനക്കാർ തടഞ്ഞു . സൽമാൻ ഖാൻ വീട്ടിൽ ഇല്ലെന്നു പറഞ്ഞിട്ടും പെൺകുട്ടി വിട്ടില്ല . ഒടുവിൽ അവിടെ നിന്ന് തിരിച്ചുപോയി വീണ്ടും സൽമാൻറെ വീട്ടിലെത്തി . എന്നാൽ അപ്പോഴും സുരക്ഷാ ജീവനക്കാർ പിടികൂടി . തിരികെ പോയ പെൺകുട്ടി വീണ്ടും തിരിച്ചെത്തി . എന്നാൽ ഇത്തവണ ഗേറ്റ് വഴി കടക്കാൻ ശ്രമിച്ചില്ല പകരം മതിലു ചാടി . ആ മതിലു ചാട്ടവും പിടിക്കപ്പെട്ടു . ഇത്തവണ സുരക്ഷാ ജീവനക്കാർ പൊലീസ് സ്റ്റേഷനിലേക്ക് വിളിച്ചു . പൊലീസ് വന്നപ്പോൾ സൽമാനെ കാണാതെ പോകില്ലെന്ന് പെൺകുട്ടി വാശി പിടിച്ചു . ഒടുവിൽ അനുനയിപ്പിച്ച് പൊലീസ് സ്റ്റേഷനിലേക്ക് കൊണ്ടുപോയി ചോദ്യം ചെയ്തപ്പോഴാണ് കാര്യങ്ങൾ വ്യക്തമായത് . ഭോപ്പാലിലെ ബരാസ്യ ജില്ലയിലെ ഗ്രാമത്തിൽ നിന്നാണ് പെൺകുട്ടി മുംബൈയിലേക്കെത്തിയതെന്ന് വ്യക്തമായി . വീട്ടുകാർ അറിയാതെയാണ് വീട്ടിൽ നിന്ന് മുങ്ങിയതെന്നും വ്യക്തമായതോടെ പൊലീസ് ഉടൻ വീട്ടിലേക്ക് വിവരം അറിയിച്ചു . ഇപ്പോൾ പെൺകുട്ടിയെ കൊണ്ടുപോകാൻ വീട്ടുകാർ നേരിട്ടെത്താമെന്ന് അറിയിച്ചിരിക്കുകയാണ് . പ്രിയ താരത്തെ കാണാൻ സാധിക്കാതെ തിരിച്ചുപോകില്ലെന്ന വാശിയിലാണ് പെൺകുട്ടി . സംഭവം വാർത്തയായതോടെ വൻ പിന്തുണയാണ് പെൺകുട്ടിക്ക് സോഷ്യൽ മീഡിയയിൽ ലഭിക്കുന്നത് .


ബാംഗ്ലൂർഡെയ്സിന് ശേഷം അഞ്ജലി മേനോൻ സംവിധാനം ചെയ്യുന്ന ചിത്രത്തിൽ പൃഥിരാജിൻറെ അച്ഛനായി സംവിധായകൻ രഞ്ജിത്ത് എത്തുന്നു . പൃഥിരാജിൻറെ നായികയായി പാർവതിയും സഹോദരിയായി നസ്രിയയും എത്തുന്നുവെന്നതിന് പിന്നാലെയാണ് രഞ്ജിത്ത് അച്ഛനായി വേഷമിടുന്ന വാർത്തയും വരുന്നത് . നേരത്തെയും രഞ്ജിത്ത് അഭിനയ രംഗത്ത് മികവ് കാണിച്ചിട്ടുണ്ട് . രാജീവ് രവിയുടെ ' അന്നയും റസൂലും ' എന്ന സിനിമയിൽ ഫഹദ് ഫാസിലിന്റെയും ആഷിക്ക് അബുവിന്റെയും അച്ഛനായി വേഷമിട്ടിരുന്നു . ജയരാജ് സംവിധാനം ചെയ്ത ' ഗുൽമോഹറി ' ലാണ് നായകനായി ശ്രദ്ധനേടിയത് . തൻറെ സംവിധാന സംരംഭങ്ങൾക്കിടയിൽ അഭിനയത്തിന് മുൻതൂക്കം കൊടുക്കാതിരുന്ന രഞ്ജിത് , തൃശൂർ സ്കൂൾ ഓഫ് ഡ്രാമയിലെ അഭിനയ വിഭാഗം പൂർവ്വ വിദ്യാർഥിയാണ് . പൃഥ്വിരാജ് നായകനായി എത്തിയത് രഞ്ജിത്ത് സിനിമയിലൂടെയായിരുന്നു . ആദ്യ റിലീസ് സിനിമ നന്ദനത്തിന് ശേഷം ' തിരക്കഥ , ഇന്ത്യൻ റുപ്പീ എന്നീ ചിത്രങ്ങളിലും രഞ്ജിത്ത് പൃഥി കൂട്ടുക്കെട്ടുണ്ടായി . ' ; ഗുരുസ്ഥാനീയനാണ് രഞ്ജിത്ത് അദ്ദേഹം എപ്പോൾ വിളിച്ചാലും അഭിനയിക്കാൻ പോകും ' എന്ന് പൃഥ്വി പല തവണ പറഞ്ഞിട്ടുണ്ട് . ഏതായാലും ആ ആത്മബന്ധം തന്മയത്വത്തോടെ വെള്ളിത്തിരയിലെത്തുമെന്നുറപ്പാണ് .


ഹലോ എന്ന തെലുങ്ക് ചിത്രത്തിലൂടെ നായികയായി അരങ്ങേറ്റം കുറിച്ചിരിക്കുകയാണ് സംവിധായകൻ പ്രിയദർശൻറെ മകൾ കല്യാണി . പ്രിയദർശന് ഇതാ മകളുടെ ഒരു കിടിലൻ ജന്മദിന സന്ദേശം . സെറ്റുകളിൽ വലിയ തൊപ്പിയും സൺഗ്ലാസും വെച്ച് നടന്നിരുന്ന അച്ഛനൊപ്പം സെറ്റുകളിലായിരുന്നു ഞാൻ വളർന്നത് . ആക്ഷൻ എന്ന് വിളിച്ച് പറയുന്നതിനിടയിലും സിനിമയെക്കുറിച്ച് എനിക്ക് പഠിപ്പിച്ചുതരുമായിരുന്നു . ഇപ്പോൾ അദ്ദേഹത്തിന് 61 വയസ്സായി . പക്ഷെ , ഒന്നും മാറിയിട്ടില്ല . ജന്മദിനാശംസകൾ അച്ഛാ . . താങ്കൾ 90 ൽ അധികം സിനിമകൾ ചെയ്തു , പക്ഷെ അവയിലെ ഏറ്റവും ബസ്റ്റ് ക്രിയേഷൻ ഞാനാണ്’ – കല്യാണി കുറിച്ചു . ഇൻസ്റ്റഗ്രാമിൽ ഒരു പഴയകാല ചിത്രം ഷെയർ ചെയ്തുകൊണ്ടാണ് കല്യാണി അച്ഛനുള്ള ജന്മദിന സന്ദേശം പോസ്റ്റ് ചെയ്തത് .


ഷവോമിയുടെ ജനപ്രിയ മോഡൽ റെഡ്മി 5,4 ജിബി റാം പതിപ്പ് എത്തി . ഗോൾഡ് , റോസ് ഗോൾഡ് , ബ്ലാക്ക് നിറങ്ങളിലാണ് ഈ സ്മാർട്ട്ഫോൺ ലഭ്യമാവുക . 11 , 048 രൂപയ്ക്കാണ് ഈ സ്മാർട്ട്ഫോൺ അവതരിച്ചിരിക്കുന്നത് . നിലവിലുളള റെഡ്മി 5 സീരീസിനു സമാനമാണ് പുതിയ റെഡ്മി 5 . ഇതിൽ 4ജിബി റാം ഉൾപ്പെടുത്തി എന്നല്ലാതെ മറ്റുസവിശേഷതകൾ എല്ലാം റെഡ്മി 5 സീരീസിന് സമാനമാണ് . 5 . 7 ഇഞ്ച് സ്ക്രീൻ സൈസുള്ള ഈ മോഡലിന്റെ ഡിസ്പ്ലെ . എട്ടു കോറുകളുള്ള 1.8 ജിഗാഹെർട്സ് സ്നാപ്ഡ്രാഗൺ 450 പ്രൊസസറാണ് ഫോണിൻറെ കരുത്ത് . അഡ്രെനോ 506 ഗ്രാഫിക് പ്രൊസസിങ് യൂണിറ്റും ഫോണിനുണ്ട് . 12 മെഗാപിക്സൽ പിൻക്യാമറയും 5 മെഗാപിക്സൽ സെൽഫി ക്യാമറയും ഇവയ്ക്കുണ്ട് . ബ്യൂട്ടിഫൈ 3.0 , സോഫ്റ്റ് ടോൺഡ് സെൽഫി ലൈറ്റ് എന്നിവ സെൽഫി ഷോട്ടുകൾ മെച്ചപ്പെടുത്താൻ സഹായിക്കും . 3300എംഎഎച്ച് ബാറ്ററിയാണ് ഫോണിനുള്ളത് .


കേരളത്തിൽ ഇന്നത്തെ ( സെപ്റ്റംബർ അഞ്ച് ) സ്വർണവിലയിൽ നേരിയ കുറവ് . സ്വർണവില പവന് കഴിഞ്ഞ ദിവസത്തെ വിലയിൽനിന്ന് 80 രൂപ കുറഞ്ഞ് 23,240 രൂപയിൽ എത്തി . 2 , 905 രൂപയാണ് ഗ്രാമിന്റെ വില . ഓഗസ്റ്റ് മാസം അവസാനിക്കുമ്പോൾ 23,280 രൂപയായിരുന്നു പവന്റെ വില . സെപ്റ്റംബർ ഒന്നിന് പവന് 80 രൂപ കുറഞ്ഞാണ് 23,200 രൂപയായത് . രണ്ടാം തീയതിയും ആ നില തുടർന്ന ശേഷം മൂന്നാം തീയതി 120 രൂപ കൂടി 23,320 രൂപയിൽ എത്തിയിരുന്നു . ആഗോള വിപണിയിലെ വില വ്യതിയാനമാണ് ആഭ്യന്തര വിപണിയിൽ പ്രതിഫലിച്ചത് . ചിങ്ങ മാസം എത്തിയതോടെ കേരളത്തിൽ വിവാഹ സീസണാണ് . അതുകൊണ്ടുതന്നെ സ്വർണവില ഉയരുമെന്നാണ് വിപണിയിലെ വിദഗ്ദ്ധർ പറയുന്നത് . വരുംദിവസങ്ങളിൽ സ്വർണവില കൂടിയേക്കും . ഓണക്കാലം കൂടിയായതോടെ കേരളത്തിലെ സ്വർണ വിപണിയിൽ നല്ല കച്ചവടമാണ് നടക്കുന്നത് . ഓഗസ്റ്റ് ആദ്യവാരം 22,960 രൂപയായിരുന്നു പവനു വില . ആ മാസത്തെ ഏറ്റവും കുറഞ്ഞ നിരക്കായിരുന്നു ഇത് . ഓഗസ്റ്റ് 24ന് 23,480 രൂപയായി ഉയർന്നിരുന്നു . ഓഗസ്റ്റിലെ ഉയർന്ന നിരക്കായിരുന്നു ഇത് .


കുറഞ്ഞ ലഗ്ഗേജുമായി യാത്ര ചെയ്യുന്നവരെ പ്രോത്സാഹിപ്പിക്കുന്നതിനുള്ളള ഓഫറുമായി രാജ്യത്തെ സ്വകാര്യ വിമാനകമ്പനി . കോർപ്പറേറ്റ് യാത്രക്കാരെയും കുറഞ്ഞ ലഗ്ഗേജുമായി യാത്ര ചെയ്യാൻ ആഗ്രഹിക്കുന്നവരെയും ലക്ഷ്യമിട്ടാണ് ഇൻറർഗ്ലോബ് ഏവിയേഷൻറെ ഇൻഡിഗോ എയർലൈൻസ് ലൈറ്റ് ഫെയർ എന്ന പേരിൽ ഓഫർ പ്രഖ്യാപിച്ചിട്ടുള്ളത് . ഹാനഡ് ബാഗ് മാത്രമായി വിമാനയാത്രയ്ക്ക് ഒരുങ്ങുന്നവർക്കായിരിക്കും ഓഫർ ഏറ്റവുമധികം ഉപകാരപ്പെടുക . എന്നാൽ 15 കിലോയിൽ അധികം ലഗ്ഗേജുമായി എത്തുന്ന യാത്രക്കാരിൽ നിന്ന് വിമാനത്താവളത്തിൽ വച്ച് 200 രൂപ അധിക ചാർജ്ജായി ഈടാക്കുകയും ചെയ്യും . ലഗ്ഗേജില്ലാതെ ദിവസേന വിമാനയാത്രകളെ ആശ്രയിക്കുന്ന കോർപ്പറേറ്റ് ഉപഭോക്താക്കളെ ലക്ഷ്യം വച്ചാണ് ഇൻഡിഗോ ലൈറ്റ് ഫെയർ ഓഫർ പ്രഖ്യാപിച്ചിട്ടുള്ളത് . എന്നാൽ 15 ദിവസം മുമ്പ് ബുക്ക് ചെയ്യുന്ന യാത്രകൾക്കാണ് ഈ ഓഫറുകൾ ലഭിക്കുകയെന്നതാണ് മറ്റൊരു പ്രത്യേകതയെന്ന് കമ്പനി തന്നെ വ്യക്തമാക്കിയിട്ടുണ്ട് . ബുക്ക് ചെയ്ത വിമാനത്തിൻറെ സമയത്തിനും വളരെ നേരത്തെ വിമാനത്താവളത്തിലെത്തുന്നവർക്ക് അധികം 1000 രൂപ നൽകിയാൽ നേരത്തെയുള്ള വിമാനത്തിൽ സഞ്ചരിക്കാനുള്ള സൌകര്യവും ഇൻഡിഗോ നേരത്തെ ഒരുക്കിയിരുന്നു . ഇൻഡിഗോ ഏർളി എന്ന പേരിലായിരുന്നു ഇൻഡിഗോ ഓഫർ അവതരിപ്പിച്ചത് . രാജ്യത്തിനകത്ത് ഇൻഡിഗോ എയർലൈനിൽ യാത്ര ചെയ്യുന്ന എല്ലാവർക്കും ഈ ഓഫർ ലഭ്യമാകുകയും ചെയ്യും .


ബിഎസ്എൻഎൽ ബ്രോഡ്ബാൻറ് സർവീസിലെ മാൽവെയർ ആക്രമണത്തിന് പരിഹാരം കാണുവാൻ ബിഎസ്എൻഎൽ നീക്കം തുടങ്ങി . നെറ്റ്വർക്കിലെ ആശയവിനിമയത്തിനായി ഉപയോഗിക്കുന്ന പോർട്ട് 22 രാജ്യവ്യാപകമായി ബിഎഎൻഎൽ ബ്ലോക്ക് ചെയ്തിരിക്കുകയാണ് . വിവിധ സെർവറുകൾ ഉപയോഗിക്കാൻ ആവശ്യമായ പോർട്ട് അടച്ചതോടെ വെബ് ഡവലപ്പർമാർ വലഞ്ഞു . സെക്യുവർ ഷെൽ അഥവാ എസ്എസ്എച്ച് വഴി സെർവറുമായി ബന്ധം സ്ഥാപിക്കാനാവാതെ വന്നതോടെ പ്രവർത്തനം തടസപ്പെട്ടു . കഴിഞ്ഞ ആഴ്ചയാണ് ബിഎസ്എൻഎൽ റൌട്ടറുകൾ മാൽവെയറുകൾ ബാധിച്ചത് . പാസ്വേഡുകൾ മായിച്ച് പ്രവർത്തനരഹിതമാക്കുന്ന വിധമായിരുന്നു ആക്രമണം . പോർട്ട് 22 വഴിയാണ് മാൽവെയർ പടർന്നതെന്ന അനുമാനത്തിലാണ് ഇത് അടച്ചതെന്നാണു സൂചന . സ്വന്തം സെർവറുകളാണെങ്കിൽ മറ്റു പോർട്ടുകൾ ഉപയോഗിച്ചു പ്രവർത്തനം തുടരാമെങ്കിലും സ്ഥാപനങ്ങളുടെയും മറ്റും സെർവറുകളിൽ പോർട്ട് മാറ്റം എളുപ്പമല്ല . പോർട്ടുകൾ അടച്ചതുകൊണ്ട് മാൽവെയർ ബാധ നിൽക്കില്ലെന്നും വിദഗ്ധർ പറയുന്നു . മറ്റൊരു പോർട്ടിലേക്ക് ഇവ മാറിക്കൂടെന്നുമില്ല .


പുതിയ നീക്കത്തിന്റെ ഭാഗമായി മുകേഷ് അംബാനിയുടെ നേതൃത്വത്തിലുള്ള റിലയൻസ് ജിയോയും സുനിൽ മിത്തലിന്റെ നേതൃത്വത്തിലുള്ള ഭാരതി എയർടെലും കോൾ , ബ്രോഡ്ബ്രാൻഡ് നിരക്കുകൾ കുറയ്ക്കുാൻ സാധ്യത . പുതിയ കരാറിൻ പ്രകാരം ഇരു കമ്പനികളും ടെലികോം അടിസ്ഥാന സൌകര്യങ്ങൾ പങ്ക് വയ്ക്കാൻ ധാരണയിലെത്തിയതിനത്തുടർന്നാണ് സേവന നിരക്കുകൾ കുറയുക . ടവറുകൾ , ഫൈബർ ശ്യംഖലകൾ , കടലിനടിലിലൂടെയുള്ള കേബിൾ സംവിധാനം , ഇന്റർനെറ്റ് സൌകര്യങ്ങൾ എന്നിവയാണ് ഇരു കമ്പനികളും പങ്ക് വയ്ക്കുക . മാത്രമല്ല കരാറിൻ പ്രകാരം ഭാവിയിൽ ഇരു കമ്പനികൾക്കിടയിലും ഉണ്ടാകുന്ന പുതിയ സൌകര്യങ്ങൾ പങ്ക് വയ്ക്കപ്പെടും . ഡിസംബർ 10 ചൊവ്വാഴ്ച ഇരു കമ്പനികളും തമ്മിൽ നടത്തിയ ചർച്ചയിലാണ് കരാർ ഒപ്പിട്ടത് . പുതിയ നീക്കം ഇരു കമ്പനികൾക്കും ഗുണകരമാകുമെന്നാണ് പ്രതീക്ഷിയ്ക്കുന്നത് . അടിസ്ഥാന സൌകര്യങ്ങൾ വികസിപ്പിയ്ക്കുന്നതിലൂടെ മെച്ചപ്പെട്ട സേവനവും കൂടുതൽ ഉപഭോക്താക്കളെയുമാണ് കമ്പനി ലക്ഷ്യമിടുന്നത് . ഇന്ത്യയിൽ ഏറ്റവും അധികം ടവറുകൾ ( 35,376 ) സ്വന്തമായുള്ള കമ്പനിയാണ് ഭാരതി ലിമിറ്റഡിന്റെ സഹോദര സ്ഥാപനമായ ഭാരതി ഇൻഫ്രാടെൽ . അതേ സമയം ഇന്ത്യയിലെങ്ങും ബ്രോഡ് ബാൻഡ് സൌകര്യം ലഭ്യമാക്കാൻ ലൈസൻസുള്ള സ്ഥാപനമാണ് റിലയൻസ് ജിയോ . അതിനാൽ ഈ രണ്ട് കമ്പനികളും തമ്മിലുള്ള കരാർ ടെലികോം മേഖലയിൽ പുതിയ മാറ്റങ്ങൾ ഉണ്ടാകുമെന്നുറപ്പ് .


ഭവന നിർമ്മാണത്തിനോ വീട് വാങ്ങുന്നതിനോ വേണ്ടി പ്രൊവിഡന്റ് ഫണ്ടിൽ 90 ശതമാനം തുക പിൻവലിക്കാൻ കഴിയുമെന്ന് കേന്ദ്രസർക്കാർ . ഇതിന് പുറമേ ഭവന വായ്പയുടെ പ്രതിമാസ തവണകൾ അടയ്ക്കുന്നതിനും , തിരിച്ചടവിനും പിഎഫ് അക്കൌണ്ടുകൾ ഉപയോഗപ്പെടുത്താം . വീട് വാങ്ങുന്നതിനും നിർമിക്കുന്നതിനും പുറമേ സ്ഥലം വാങ്ങുന്നതും ഇളവിന്റെ പരിധിയിൽ ഉൾപ്പെടുന്നു . രാജ്യസഭയിലെ ചോദ്യോത്തര വേളയിൽ കേന്ദ്ര തൊഴിൽ മന്ത്രി ബന്ദാരു ദത്താത്രേയയാണ് ഇക്കാര്യം പ്രഖ്യാപിച്ചത് . പത്ത് അംഗങ്ങൾ ഉൾപ്പെട്ട സഹകരണ സംഘം രൂപീകരിച്ചാൽ ഇപിഎഫ് അംഗങ്ങൾക്ക് ഈ സൌകര്യങ്ങൾ ലഭ്യമാകുമെന്നും അദ്ദേഹം ചൂണ്ടിക്കാട്ടുന്നു . ഇപിഎഫ് അംഗങ്ങളായ പത്ത് പേരുൾപ്പെട്ട സഹകരണ സംഘത്തിന് ഭവന നിർമ്മാണത്തിന് 90 ശതമാനം വരെ പിൻവലിക്കാൻ അനുവദിക്കുന്നതാണ് പുതിയ പദ്ധതി . ഇപിഎഫ് നിയമത്തിലെ ഭേദഗതിയിലാണ് ഇക്കാര്യം വ്യക്തമാക്കുന്നത് . ഇതിമൊപ്പം 1952ലെ നിയമത്തിൽ പുതിയ ഖണ്ഡിത കൂട്ടിച്ചേർത്തതയായും മന്ത്രി രാജ്യസഭയിൽ അറിയിച്ചു . 2016ലെ കണക്ക് അനുസരിച്ച് രാജ്യത്തെ ഇപിഎഫ് തൊളിലാളികളുടെ എണ്ണം 17.14 കോടിയാണ് . ഇതിൽ വിഹിതം അടച്ചവരുടെ എണ്ണം 3.76 കോടിയാണ് . എന്നാൽ പ്രൊവിഡന്റ് ഫണ്ട് വ്യവസ്ഥകൾക്കനുസരിച്ച് മാത്രമായിരിക്കും പണം പിൻവലിക്കുന്നതിനുള്ള സൌകര്യമുണ്ടായിരിക്കൂവെന്നും ബന്ദാരു ദത്താത്രേയ അറിയിച്ചു .


ദക്ഷിണാഫ്രിക്കൻ ക്രിക്കറ്റ് ബോർഡിൻറെ ( സിഎസ്എ ) മികച്ച താരങ്ങൾക്കുള്ള പുരസ്കാരങ്ങളിൽ നേട്ടമുണ്ടാക്കി 23കാരനായ പേസർ കഗിസോ റബാഡ . പുരുഷൻമാരുടെ ക്രിക്കറ്റർ ഓഫ് ദ് ഇയർ , ടെസ്റ്റ് ക്രിക്കറ്റർ ഓഫ് ദ് ഇയർ , ഏകദിന ക്രിക്കറ്റർ ഓഫ് ദ് ഇയർ അടക്കം ആറ് പുരസ്കാരങ്ങൾ റബാഡ വാരിക്കൂട്ടി . പ്ലെയേഴ്സ് പ്ലെയർ ഓഫ് ദ് ഇയർ , ഫാൻസ് ഫ്ലെയർ ഓഫ് ദ് ഇയർ , ഡെലിവറി ഓഫ് ദ് ഇയർ എന്നിവയാണ് റബാഡയ്ക്ക് ലഭിച്ച മറ്റ് പുരസ്കാരങ്ങൾ . മികച്ച പുതുമുഖ പുരുഷ താരത്തിനുള്ള പുരസ്കാരം ഓപ്പണർ എയ്ഡൻ മർക്രാമിനാണ് . അതേസമയം അടുത്തിടെ വിരമിച്ച ഇതിഹാസ താരം എബി ഡിവില്ലിയേഴ്സിന് മികച്ച ടി20 താരത്തിനുള്ള പുരസ്കാരം ലഭിച്ചു . ടി20യിൽ ബംഗ്ലാദേശിനെതിരായ അതിവേഗ സെഞ്ചുറിക്ക് ഡേവിഡ് മില്ലർക്കും പുരസ്കാരമുണ്ട് . മികച്ച വനിത താരത്തിനുള്ള പുരസ്കാരം ഡാനി വാൻ നീകെർകിനാണ് . പ്ലെയേഴ്സ് പ്ലെയർ ഓഫ് ദ് ഇയർ , ഏകദിന ക്രിക്കറ്റർ ഓഫ് ദ് ഇയർ പുരസ്കാരം എന്നിവ ലോറ വോൾവാർട്ടിന് ലഭിച്ചു . കോളി ട്രൈയോൺ ആണി മികച്ച വനിതാ ടി20 താരം .